**ZADANIE č.16**

1. **Vymedzte predmet rodinného práva. V čom spočíva význam manželstva a rodiny?**

**Rodinné právo** upravuje najmä práva a povinnosti osobnej povahy medzi manželmi, medzi rodičmi, deťmi a ďalšími členmi rodiny. Úprava čisto majetkových vzťahov absentuje. Ak aj rodinné právo upravuje niektorý majetkový vzťah, je neodlučne spätý s osobným vzťahom. Napr. inštitút výživného je majetkovým vzťahom, ale môže vzniknúť len medzi rodičom a dieťaťom, ktorý je s ním súvisiacim vzťahom osobným. Rovnako to platí aj pre bezpodielové spoluvlastníctvo manželov, ktoré môže vzniknúť len medzi manželmi.

Rodinné právo nie je osobitné odvetvie práva. Patrí do systému všeobecného súkromného práva, t. j. do občianskeho práva. Vo vyspelých štátoch kontinentálneho právneho systému rodinnoprávne vzťahy sú priamo upravené v občianskych zákonníkoch. Aj keď je rodinné právo súkromným právom, jeho právne normy majú v prevažnej miere kogentný charakter (zákonom daný, od ktorého sa nemožno odchýliť). Charakteristickými znakmi rodinného práva sú predovšetkým:

* vznik právnych vzťahov priamo zo zákona, ex lege (práva a povinnosti z rodinnoprávnych vzťahov nemožno vylúčiť alebo upraviť odlišne, pretože tak ukladá priamo zákon. Príklad: zákon ustanovuje, že rodičovské práva a povinnosti majú obaja rodičia. T.zn., že momentom, keď sa stane osoba rodičom, nadobúda všetky tieto práva bez ohľadu na svoju vôľu, či chce, nechce alebo chce z nich nadobnúť len istú časť)
* viazanosť na subjekty vyjadruje, že tieto práva patria len a len konkrétne určeným osobám. Príklad rodičovské práva vzniknú medzi rodičmi a ich deťmi, nie medzi rodičmi a cudzími deťmi alebo inými osobami.
* nemožno právami a povinnosťami rodinného práva disponovať, t. j. previesť ich, vzdať si ich a pod. Platí to aj pre majetkové práva
* sú nepremlčateľné (napr. právo na výživné sa nepremlčuje, premlčať možno len jednotlivé opakujúce sa plnenia)
* nie sú predmetom dedenia, čo tiež platí aj pre majetkové práva v rodinnom práve
* chýba im vynútiteľnosť, nemožno sa ich domáhať na súde a uložiť za ich porušenie sankciu. Jedinou nepriamou sankciou je pozastavenie alebo pozbavenie rodičovských práv a povinností alebo odňatie dieťaťa od rodiča.

Hlavným prameňom rodinného práva je **zákon o rodine**, ktorý je rozdelený na niekoľko častí, ktoré sú predmetnou úpravou aj celého rodinného práva

1. základné zásady (články)
2. prvá časť – manželstvo
3. druhá časť - vzťahy medzi rodičmi, deťmi a ostatnými príbuznými
4. tretia časť – výživné
5. štvrtá časť – určenie otcovstva a osvojenie
6. piata časť – spoločné, prechodné a zrušovacie ustanovenia (§ 110 vyjadruje subsidiárnu väzbu medzi zákonom o rodine a občianskym zákonníkom, a to ak zákon o rodine neustanovuje inak, použijú sa ustanovenia Občianskeho zákonníka).

**Rodina** je biosociálna skupina ([primárna skupina](http://sk.wikipedia.org/wiki/Prim%C3%A1rna_skupina" \o "Primárna skupina)) tvorená aspoň jedným [rodičom](http://sk.wikipedia.org/wiki/Rodi%C4%8D" \o "Rodič) a [dieťaťom](http://sk.wikipedia.org/wiki/Die%C5%A5a" \o "Dieťa). Je malou sociálnou skupinou, tvorenou[jednotlivcami](http://sk.wikipedia.org/wiki/Jednotlivec) spätými [manželstvom](http://sk.wikipedia.org/wiki/Man%C5%BEelstvo" \o "Manželstvo), [pokrvným príbuzenstvom](http://sk.wikipedia.org/wiki/Pokrvn%C3%A9_pr%C3%ADbuzenstvo" \o "Pokrvné príbuzenstvo) alebo [adopciou](http://sk.wikipedia.org/wiki/Adopcia_(osvojenie_osoby)" \o "Adopcia (osvojenie osoby)). Členovia rodiny sa riadia ustálenými vzormi správania sa, každý člen rodiny plní určitú sociálnu úlohu. Rodina má reprodukčnú, výchovnú (je to výchovná inštitúcia), ekonomickú prípadne výrobnú (je ekonomickou inštitúciou), ochrannú, emocionálnu funkciu.

Rodina ako prostredie, s ktorým sme najviac spätí, nás výrazne ovplyvňuje a my ovplyvňujeme ju. Vytvára vlastné kultúrne prostredie, ktoré formuje osobnosť detí. Ale je aj obrazom doby a jej politických, sociálnych, ekonomických, kultúrnych, ekologických a iných podmienok a zásad. Rodina je prvá skupina, ktorej členom sa človek stáva hneď po svojom narodení. Rodine záleží na tom, aby správne plnila úlohy v oblasti socializácie svojich členov. Rodina odovzdáva kultúrne dedičstvo nasledujúcim pokoleniam. Rodina realizuje spoločenskú kontrolu nad svojimi príslušníkmi. Rodina zaisťuje rovnováhu medzi emocionálnymi potrebami svojich členov.

**Manželstvo** je vzťah medzi osobami (obyčajne intímny a sexuálny), ktorý má štátne, spoločenské alebo cirkevné uznanie. Často sa vytvára prostredníctvom [zmluvy](http://sk.wikipedia.org/wiki/Zmluva" \o "Zmluva) alebo občianskoprávneho konania. Na Slovensku zákon č. 36/2005 definuje manželstvo ako „zväzok muža a ženy, ktorý vzniká na základe ich dobrovoľného a slobodného rozhodnutia uzavrieť manželstvo po splnení podmienok ustanovených týmto zákonom“

**2. - Analyzujte ukážku.**

**- Určite vplyv Sokrata na Platónovu filozofiu.**

**- V čom spočíva význam Sokrata pre filozofiu?**

**- Akú úlohu má v Sokratovej filozofii maieutika a daimonion?**

**- V čom spočíva učenie Platóna o duši?**

“Keďže je duša nesmrteľná a vždy znovu vzniká a keďže to všetko videla, čo je tu a čo v Háde, niet ničoho, čo by nepoznala; preto nie je čudné, že pokiaľ ide o cnosť a o iné veci, môže si spomenúť na to, čo už prv vedela. Keďže celá príroda je súrodá a duša pozná všetky veci, nič to, keď si človek spomenie iba na jednu – čo ľudia nazývajú učením sa – aby potom sám našiel všetky ostatné, ak je odvážny a neúnavný v hľadaní; lebo hľadanie a poznávanie je vlastne spomínanie.”Platón : Menon.

V 5. storočí pred Kristom v čase doznievanie prírodnej filozofie a sofistov nastáva v Aténach centrálny rozvoj, ktorý ovplyvnil politiku, kultúru ale hlavne filozofiu.

Práve v tomto období vstupuje do dejín filozofie **Sokrates**, ktorého meno je spojené so zrodom klasickej a na rozdiel od predošlých filozofov vyzretejšej a na človeka zameranej filozofie. Jeho život ale aj smrť, ktorou nepoprel svoje ideály mali neoceniteľný vplyv pre nasledujúci vývoj vedy o múdrosti. Nie nadarmo sa jeho meno spája aj s jej klasifikáciou v antike.

Je však zarážajúce, že velikán ako on **svoje učenie nespísal**. Túto úlohu **prenechal na** svojho oddaného žiaka **Platóna**, ktorý jeho filozofiu rozvinul a nadviazal na ňu vo svojej Akadémii. Ich učenie bolo prvým krokom a odrazovým mostíkom všetkých ostatných mysliteľov a jeho úlohu pri rozvoji filozofie badáme doteraz.

Platón, Sokratov žiak, sa však vo svojom diele [Obrana Sokratova](http://sk.wikipedia.org/wiki/Obrana_Sokratova) snažil ukázať, že na pozadí Sokratovho odsúdenia stojí nenávisť voči jeho [politickým](http://sk.wikipedia.org/wiki/Politika) prejavom. Sokrates bol totiž proti aténskej demokracii, a práve demokrati po uchopení moci vykonštruovali spomínané obvinenie.

**SOKRATES**

Sokrates pochádzal z obyčajnej rodiny. Aj napriek svojmu chudobnému pôvodu sa stal jednou z najvýznamnejších osobností dejín ľudstva.. Rovnako ako jeho matka privádzala deti na svet, on privádzal ľudí k rozvoju rozumu. **Jeho cieľom bolo pomáhať ľudom pri zrode ich vlastných myšlienok. Svoje umenie preto nazval maieutika**. Neskôr bol kvôli svojej filozofií obvinený z bezbožnosti a kazenia mládeže. V tomto okamihu sa však nezachoval ako zbabelec, ale ako muž presvedčenia. Neutiekol pred obvineniami, ba naopak predniesol duchaplné reči podporujúce jeho učenie a potom spáchal samovraždu vypitím jedu. Zaujímavé je, že Sokrates nenapísal ani jedno dielo. Dozvedáme sa o ňom a jeho filozofii sprostredkovane, hlavne z diel Aristotela.

Svojou filozofiou sa snažil predovšetkým o rozvoj abstraktného myslenia. Používal na jeho rozvoj dialóg. Snažil sa totiž svojho dotyčného, s ktorým viedol debatu, zneistiť vo veciach, ktoré tento považoval za samozrejmé a prinútiť ho tak k rozmýšľaniu o veciach. V dialógoch, ktoré zvykol viesť na trhoviskách, alebo na miestach s veľkým počtom ľudí používal takzvanú metódu sokratovskej irónie. Táto metóda spočíva z troch častí a to:

1. **ironická časť -**Okoloidúcich na trhu sa pýtal najprv otázky na jednoduché veci (pojmy). Postupne však začal klásť otázky, na zložitejšie veci (zlo, dobro). Sám pritom vystupoval ako nevedomý, ktorý by sa rád poučil z odpovedí. Snažil sa pri týchto otázkach priviesť človeka do situácie, kedy začne pochybovať o veciach, ktoré sa zdali byť samozrejmé a nemenné.
2. **maieutická –** Postupne sa dotyční priznali, že pojmy a slová, ktoré používajú ako samozrejmosť, nevedia vysvetliť. Sokrates ich teda prinútil hľadať odpovede na tieto problémy. Snažil sa hlavne o to, aby našli pravdu sami a nie s jeho pomocou.
3. **definícia –** po istej úvahe došlo na definovanie istého pojmu, alebo istého problému daným človekom. (Človek sa snaží na novo definovať pojem, ktorý považoval sa samozrejmý).

Sokrates sa snažil vystihovať predovšetkým mravné pojmy. Práve o ne v diskusiách išlo. Na diskusiu si vyberal hlavne ľudí z vyššej vrstvy a ľudí samoľúbych a namyslených.

Sokrates bol presvedčený, že každý človek je vo svojej podstate predurčený konať dobro. Človek musí svojim vlastným myslením pochopiť, čo je to dobro a čo je zlo. Ak človek raz pochopí, čo je to dobro, nikdy nebude konať žiadne zlo. Sokrates tvrdil, že v každom človeku je istý **vnútorný hlas** „**daimonion**“. Tento hlas spolupracuje s rozumom a napovedá človeku čo je to dobro a čo je to zlo. Rozum je jeden aspekt života, ktorý je základom života človeka. Aj keď bol Sokrates racionalista, uznával existenciu Boha.

**Platón (427 – 347 pred n. l.)**

Platón pochádzal z aristokratickej rodiny. Bol potomkom slávneho mudrca Solóna a bol aj Sokratovým žiakom.

Svet ideí je podľa Platóna spoznateľný len cez čisté myslenie. Idei ako také, sú akoby všeobecným, večným a nemenným pravzorom, ktorý v zmyslovo poznateľnom svete, cez poznanie určuje isté správanie sa. (Napr. idea krásy je len jedna. Ale vo svete zmyslovo vnímateľnom môže byť krásna žena, auto, kvet, človek, atd.) Týmito tvrdeniami sa Platón zaradil medzi racionalistov. V jeho filozofií je viditeľná aj dialektika - prechádza cez zmyslové poznanie až k čistému mysleniu.

Platón dokonca tvrdil, že aj duša človeka predtým, ako sa spojila s nesmrteľným telom prebývala vo svete ideí. Potom, ako sa spojila s nesmrteľným telom, však všetko zabudla. Preto Platón telo človeka nazýva rakvou duše. Cez poznávanie človeka, sa duša rozpamätáva na to, čo videla vo svete ideí.

Podľa platóna je duša princíp samovoľného pohybu. Dušu majú rastliny, zvieratá, človek i vesmír. Človek je jednotou troch duší: - zmyslovej, vegetatívnej, ktorá je zodpovedná za to, ako sa náš organizmus vyvíja, rastie a rozmnožuje. Včloveku je umiestnená najnižšie, v bruchu, túto dušu majú aj rastliny, - impulzívnej, ktorú majú aj zvieratá a v človeku je umiestnená v hrudi, - rozumnej, ľudskej, ktorú má iba človek a sídli v hlave Zaujíma ho predovšetkým rozumová duša, ktorú chápe ako nesmrteľnú. Podľa Platóna nemá duša ani začiatok ani koniec jestvuje večne.

**3.Na konkrétnych príkladoch určite previazanosť psychológie, sociológie a sociálnej psychológie.**

**Sociálna psychológia** je veda o správaní, prežívaní a skúsenostiach jednotlivca v spoločnosti. Študuje rast jedinca v spoločnosti, vzťahy a interakcie osobnosti a skupiny, utváranie rolí a pozícií jedinca vo skupinách. Sociálna psychológia skúma priebeh duševného života človeka vo spoločnosti. Skúma skúsenosti a chovanie jedincov v situáciách, ktoré na nich pôsobia ako sociálne podnety. Sociálnymi podnetmi môžu byť, iný ľudia, kultúrne produkty hmotné aj nehmotné.

Napr. Sociálne podnety k vzniku závilostí

**Sociológiu** primárne zaujíma členenie spoločnosti (sociálna stratifikácia, napr. podľa pohlavia, vlastníctva, príjmov, obydlia, veku, národnosti, povolania atď.), spoločenská činnosť a prostredie.

Napr. Momentálne problémy: nezamestnanosť, kriminalita, rozvodovosť, závislosti

**Psychológia**: Poradenstvo pri výbere povolania, zamerania, vysokej alebo strednej školy Poradenstvo týkajúce sa manželstva a rodiny, Prevencia závislostí, kriminality Testovanie na spôsobilosť vykonávať určité povolanie...