**Zadanie č. 10**

1. ***Prostredníctvom analýzy výrokov Sokrata podajte vysvetlenie jeho filozofie*.**

Jeho filozofia= **maieutika**, pomáha ľudom pri sebapoznávaní, pri spoznávaní tých právd, ktoré môže človek nájsť iba v sebe samom

Kladie ľudom otázky, ( čo je dobro, krása, pravda...) ktoré sú im dôverne známe, no pri rozhovore so Sokratom zistia, že za týmito známymi otázkami sa skrýva nevedomosť ⇨jeho heslom je: **„Viem, že nič neviem“**

Za svoje poslanie pokladal výzvu: „*Poznaj seba samého*“ Hlásal potrebu starať sa o svoju dušu. K povahe duše patrí schopnosť byť dobrý, túto schopnosť nadobudne len ten kto k nej dospel rozumom a poznáva podstatu dobra. Podľa neho teda poznanie ovplyvňuje mravné správanie sa človeka. Pri hľadaní dobra pomáha človeku akísi vnútorný orgán= **daimonion**(vnútorný hlas)

***2. Vysvetlite význam ochrany ľudských práv.***

***- Charakterizujte postavenie OSN, OBSE a RE v systéme ochrany ľudských práv. - Porovnajte obsah Všeobecnej deklarácie ľudských práv a Ústavou SR.***

***- Akú úlohu má Ústavný súd SR a verejný ochranca práv v SR.***

Ľudské práva určujú človeku jeho postavenie v spoločnosti, dotýkajú sa jeho súkromného, rodinného života, postavenia v práci.

* **OSN**- má za úlohu posilňovať úctu k ľudským právam, a základným slobodám

**OBSE**(organizácia pre bezpečnosť a spoluprácu v Európe) - cieľom účastníckych krajín je podpora a rozvoj demokratickej spoločnosti rešpektujúcej ľudské práva a základné slobody

**RE**(Rada Európy) - jej hlavným cieľom je ochrana ľudských práv

* **Všeobecná deklarácia**= vymenúva a opisuje základné ľudské práva akými sú rovnosť ľudí, náboženská sloboda, odmena za vykonanú prácu, právo na odpočinok, právo na bezplatné základné vzdelanie. Potvrdzuje nezrušiteľnosť a nescudziteľnosť práv všetkých členov ľudskej spoločnosti. Sú v nej zahrnuté všetky tri generácie ľudských a občianskych práv.

**Ústava SR**= je hierarchicky najvyššie postavený právny predpis platný v Slovenskej republike. Je základný zákon štátu, ktorému sú podriadené všetky ostatné zákony. Definuje charakter politického zriadenia. Skladá sa z preambuly, deviatich hláv a 156 článkov.

* **Úloha Ústavného súdu**= rozhoduje o súlade noriem nižšej právnej sily s normami vyššej právnej sily. Ústavný súd rozhoduje o konfliktoch medzi ústrednými orgánmi štátnej správy, ak zákon neustanovuje, že tieto spory rozhoduje iný štátny orgán. Ústavný súd rozhoduje i o rôznych sťažnostiach, podáva výklad ústavy alebo ústavných zákonov, ak je vec sporná. Ústavný súd je kompetentný súdiť úradujúceho prezidenta Slovenskej republiky.

**Verejný ochranca práv**= je to nezávislý orgán, ktorý v rozsahu a spôsobom ustanoveným zákonom chráni základné práva a slobody fyzických osôb a právnických osôb v konaní pred orgánmi verejnej správy a ďalšími orgánmi verejnej moci, ak je ich konanie, rozhodovanie alebo nečinnosť v rozpore s právnym poriadkom.

1. ***Zhodnoťte výhody a nevýhody volebných systémov a jednotlivých foriem vlády. Uveďte konkrétne príklady.***

**Pomerný volebný systém**

**Výhody:**

-poskytuje najvernejší obraz pomeru politických síl v danej krajine.

-zabezpečuje zastúpenie názorov aj menších skupín v spoločnosti.

-v parlamente je prezentovaných viac politických subjektov, a tým pádom aj skupín obyvateľstva.

- tento systém produkuje menej prepadnutých hlasov.

-volič volí politickú stranu kvôli jej vyprofilovanému programu a ideovej zameranosti.

**Nevýhody:**

-rôznorodejšie zloženie parlamentu - nestabilnejšia politická vláda

-do zastupiteľského orgánu sa dostane väčší počet strán, čo môže viesť k problémom pri schvaľovaní zákonov

-nezáleží na osobnej kvalite kandidáta, ale na jeho straníckej príslušnosti.

**Väčšinový volebný systém**

**Výhody:**

-politická klíma je v krajinách s týmto volebným systémom stabilnejšia

-dôraz na individuálne osobnosti, ktoré kandidujú v daných obvodoch

-vláda tvorená iba 1 stranou vedie k politike reálnych uskutočnených sľubou

**Nevýhody:**

-deformuje volebné výsledky

-nie je dostatočne reprezentatívny

-racionálne hlasovanie

-je tu vysoké percento prepadnutých hlasov

FORMY VLÁDY

**Monarchia:**

- panovník má osobné privilégiá, k moci sa dostáva dedične, len výnimočne voľbou

- formálna hlava štátu, nie je polit. zodpovedný

- monarchie: dedičné (uplatňuje sa nástupnícke právo), volené (v súčasnosti napr. teokratická monarchia Vatikán, v minulosti Poľsko)

- podľa mocenského postavenia monarchu:

*absolutistické*

- neobmedzená vláda panovníka, kt. je nielen hlavou štátu, ale aj suverénnym št. orgánom postaveným nad zákonom

-Spojené arabské emiráty, Tonga

*stavovské*

- na správe štátu sa spolupodieľala šľachta, duchovenstvo a neskôr aj meštianstvo

- Poľsko

*parlamentné*

- moc patrí parlamentu (najvyšší zastupiteľský a zákonodarný orgán volený vo všeob. voľbách)

- panovník je len reprezentačnou hlavou št.

- Japonsko

*konštitučné*

- práva panovníka obmedzuje a upravuje ústava, kt. vymedzuje aj postavenie parlamentu a vlády

- panovník je formálnou hlavou št.

-Švédsko, Dánsko

*dualistické*

- zákonodarná moc sa delí medzi panovníka a parlament

- panovník má takmer absolutistickú moc, časť legislatívnych právomocí však prenecháva parlamentu (panovník je napr. predsedom vlády, kt. menuje a odvoláva, ale vláda je zodpovedná parlamentu)

- nie je veľmi rozšírená

- v súčasnosti existuje v Jordánsku a v Saudskej Arábii

**Republika**

-forma vlády, kde na čele štátu je osoba, kt. na časovo obmedzené obdobie volí buď parlament, alebo sa volí v priamych voľbách

- podľa toho, kt. z najvyšších št. orgánov má silnejšie postavenie rozlišujeme:

*parlamentnú republiku*

- existuje tu deľba práce, moci aj zodpovednosti

- parlament je volený vo všeobecných priamych voľbách a prezidenta volí parlament

- vládu menuje prezident, schvaľuje ju parlament

- vláda je za svoju činnosť zodpovedná parlamentu, kt. jej môže vysloviť nedôveru

-Slovesnko, Fínsko

*prezidentskú republiku*

- prezident je súčasne na čele

- prezidenta nevolí parlament

- prezident nie je zodpovedný parlamentu, má rozsiahle právomoci, môže vetovať al. zdržať prijatie zákonov

-Argentína, Cyprus

**Diktatúra**

- forma vlády, kt. sústreďuje polit. moc v rukách neobmedzeného vládcu alebo úzkej skup. ľudí

- vyznačuje sa:

*koncentráciou moci* (zákonodarnej, výkonnej aj súdnej)

*vylúčením väčšiny obyv. z účasti na polit. rozhodovaní* (voľby sa buď nekonajú al. sa konajú len formálne, zmanipulované voľby)

*zabránením diskusie a propagácie polit. názorov* (cenzúrou al. monopolom na prostriedky masovej komunikácie)

- funkcia hlavy št. sa najčastejšie obsadzuje nelegitímne, napr. štátnym prevratom