**Zadanie č. 24**

1. **Aké typy trhov poznáte a ktoré subjekty sú jeho súčasťou?**

**- Vysvetlite pojem neviditeľná ruka trhu.**

**Typy trhov:**  
***1)******podľa počtu predávaných tovarov (a služieb):*****• čiastkový trh**: predáva a kupuje iba 1 druh tovaru  
**•** **agregátny**=súhrnný trh: všetky tovary a všetky služby  
***2) podľa predmetu kúpy a predaja:***• **trh výrobných faktorov** – práca, pôda, stroje  
• **trh tovarov** – určený na osobnú spotrebu  
• **finančný trh** – prerozdeľovanie peňaž./finanč. prostriedkov – zúčastňujú sa podnikatelia, banky, štát, jednotlivci,..  
***3) podľa územného hľadiska:***  
• **miestny trh** – vrámci regiónu  
• **národný trh** – výstava spojená s predajom nábytku, automobilov, ..  
• **medzinárodný trh** – trh EÚ  
• **svetový trh** – zúčastňuje sa celý svet  
  
**Trhové subjekty:**

Rozoznávame 4 základné trhové subjekty, ktoré pôsobia na trhu:

1. **Domácnosti** – subjekt, ktorý vstupuje na trh preto, aby kúpil výrobky a služby na uspokojenie svojich potrieb. Na trhu však domácnosti môžu vystupovať aj ako predávajúci. Sú totiž vlastníkmi práce, pôdy a úspor /výrobných faktorov/ a tie na trhu výrobných faktorov predávajú podnikom.
2. **Podniky**– subjekt, ktorý na trhu výrobných faktorov kupuje výrobné faktory potrebné na výrobu Na trhu výrobkov a služieb predáva svoje produkty.
3. **Štát** – je špecifickým subjektom trhu. Na trhu vystupuje ako predávajúci i ako kupujúci. Jeho hlavnou úlohou však je vytvárať podmienky pre fungovanie trhu. V prípade, ak trhový mechanizmus začína zlyhávať má za úlohu korigovať nepriaznivý dopad na ekonomiku.
4. **Zahraničie** – každá národná ekonomika je súčasťou svetovej ekonomiky a zapája sa do medzinárodných vzťahov. V národnej ekonomike môžu vystupovať zahraničné domácnosti i zahraničné podniky. Ide o pracovníkov, ktorí si hľadajú prácu na zahraničných pracovných trhoch, napr. Slováci hľadajúci si prácu na írskom pracovnom trhu, či nemeckom pracovnom trhu, resp. podniky, ktoré podnikajú v zahraničí.

**Neviditeľná ruka trhu:**  je pojem zavedený ekonómom Adamom Smithom. V diele Bohatstvo národov (občas udávané Pojednanie o podstate a pôvode bohatstva národov) a v jeho ďalších dielach Smith tvrdil, že na slobodnom trhu jedinec sledujúci svoj ​​vlastný záujem tiež podporuje blahobyt celej spoločnosti prostredníctvom princípu, ktorý nazýval "neviditeľná ruka". Argumentoval, že každý jedinec, ktorý maximalizuje svoje výnosy, súčasne maximalizuje i celkové výnosy spoločnosti ako celku, pretože tieto celkové výnosy sú identické ako je súčet všetkých individuálnych výnosov.

1. **Zostavte dôležitosť meradiel ekonomickej výkonnosti.**


* **Ktorý ukazovateľ je na začiatku krivky hospodárskeho cyklu.**
* **Graficky znázornite hospodársky cyklus**
* **Ktoré ukazovatele najvýraznejšie charakterizujú rozdiel medzi vyspelou a rozvinutou ekonomikou.**


Na meranie ekonomiky sa používajú národohosp. ukazovatele,kt. sú:

• **Hrubý domáci produkt HDP** – celkové množstvo výrobkov a služieb vyrobených na území urč. štátu za urč. obdobie (obyčajne 1 rok)

• **Hrubý národný produkt HNP** – celková hodnota výrobkov a služieb určených štátu za urč. obdobie (obyčajne 1 rok) vrátane osôb pôsobiacich v zahraničí (napr. slovenský podnik v Rakúsku)

• **Čistý domáci produkt ČNP** = HDP znížené o amortizáciu (opotrebovanie) hodnota opotrebovaných strojov a zariadení

• **Čistý národný produkt**– rovná sa hrubému národnému produktu zníženému o amortizáciu  
• **Národný dôchodok** – súhrn všetkých dôchodkov, kt. plynú z využívania výrobných faktorov za 1 rok – vyjadruje objem všetkých príjmov domácnosti za 1 rok



Hospodársky cyklus je pravidelné striedanie vzostupných a zostupných fáz vývoja ekonomiky. Tvoria ho 4 fázy:   
**1. recesia** – dochádza k celkovému poklesu aktivity, obmedzuje sa výroba, rastie inflácia, nezamestnanosť, podniky krachujú, majú nedostatok kapitálu a znižuje ba kúpischopnost obyvateľstva.   
**2. expanzia** – rastie dopyt po výrobných faktoroch, zvašuje ba výroba, zamestnanosť, podnikateľom rastú zisky a v dosledku zvyšovaniadopytu, zvyšujú ba ceny tovarov a služieb.   
**3. dno** – v tejto fáze dochádza k najnižšiemu poklesu výroby, je najvyššia nezamestnanosť, úroková miera je nízka a postupne ba začínajú vytvárať podmienky na vzostup. Predstavuje najnišiu úroveň HDP.   
**4. vrchol hospodárskeho vzostupu** – výroba dosahuje maximum, zvyšuje ba úroková miera, dochádza k rastu cien a vznikajú problémy s odbytom tovarov.- expanzia - je to boom(rozvoj, vzostup)- recesia – depresia až kríza  
  
Najlepšie odzrkadľujú ekonomickú výkonnosť príslušného národného hospodárstva ukazovatele: • HDP hrubý domáci produkt  
 • HNP hrubý národný produkt

Vyspelá ekonomika:  
Vyspelá krajina je taká [krajina](http://sk.wikipedia.org/wiki/Krajina), ktorá má **vysoké**[**HDP na hlavu**](http://sk.wikipedia.org/w/index.php?title=HDP_na_hlavu&action=edit&redlink=1), rozvinutú energetiku, strojársky a [chemický priemysel](http://sk.wikipedia.org/wiki/Chemick%C3%BD_priemysel). Má nízky podiel ťažby nerastných surovín. Prevažuje [spracovateľský priemysel](http://sk.wikipedia.org/w/index.php?title=Spracovate%C4%BEsk%C3%BD_priemysel&action=edit&redlink=1) a je rozvíjaná [veda](http://sk.wikipedia.org/wiki/Veda) a [technika](http://sk.wikipedia.org/wiki/Technika). [Poľnohospodárstvo](http://sk.wikipedia.org/wiki/Po%C4%BEnohospod%C3%A1rstvo) je druhoradé, ale nezanedbateľné s modernou základňou. Medzi ďalšie charakteristiky ekonomicky vyspelých krajín patrí:

* vysoká [zamestnanosť](http://sk.wikipedia.org/w/index.php?title=Zamestnanos%C5%A5&action=edit&redlink=1) v službách
* nerovnomerné rozmiestnenie hospodárstva
* orientácia na vedu a výskum
* rozvoj cestovného ruchu a dopravy
* vysoký [hospodársky potenciál](http://sk.wikipedia.org/w/index.php?title=Hospod%C3%A1rsky_potenci%C3%A1l&action=edit&redlink=1)

Rozvinutá ekonomika:  
Rozvojová krajina alebo (pojem z čias studenej vojny) krajina tretieho sveta je [krajina](http://sk.wikipedia.org/wiki/%C5%A0t%C3%A1t), ktorá má **nízky**[**HDP na obyvateľa**](http://sk.wikipedia.org/w/index.php?title=HDP_na_obyvate%C4%BEa&action=edit&redlink=1), **nízky**[**index ľudského rozvoja**](http://sk.wikipedia.org/wiki/Index_%C4%BEudsk%C3%A9ho_rozvoja), **vysokú**[**úmrtnosť**](http://sk.wikipedia.org/wiki/%C3%9Amrtnos%C5%A5) a veľmi **nízky celkový**[**životný štandard**](http://sk.wikipedia.org/w/index.php?title=%C5%BDivotn%C3%BD_%C5%A1tandard&action=edit&redlink=1).

1. **Posúďte, aký význam majú odborové organizácie. Sú podľa Vášho názoru nátlakové združenia užitočné alebo nie? Svoje stanovisko zdôvodnite. Uveďte členenie nátlakových skupín. Založte fiktívnu nátlakovú neekonomickú skupinu. Pracujte s ústavou SR.**

**Odborová organizácia:**Odborová organizácia je predovšetkým záujmovou organizáciou vytvorenou k **presadzovaniu a ochrane hospodárskych a sociálnych práv a záujmov jej členov (zamestnancov)**.   
- patria k najvplyvnejším nátlakovým (záujmovým) skupinám  
- keďže zastupujú pracujúcich, majú obrovský počet členov  
- môžu použiť aj **štrajk (krajný prípad)**

Typickým znakom slobody združovania sa považuje aj sloboda výberu odborovej organizácie. Každý musí mať možnosť voliť si takú odborovú organizáciu, ktorú považuje za najlepšiu pre **uplatňovanie svojich hospodárskych a sociálnych záujmov** a nesmie byť nútený vstúpiť do odborovej organizácie proti svojej vôli.

**Nátlakové združenia:**  
Organizácie občanov vznikajúce so zámerom presadiť určité záujmy v mimovolebnom procese. Nemajú charakter politických strán, ale skôr občianskych združení. Svoje ciele presadzujú nátlakom na politické strany a štátne orgány.

Podľa môjho názoru: Sú nátlakové združenia užitočné pokiaľ ide o cieľ, ktorý zastáva väčšie množstvo členov a pokiaľ daný cieľ má priniesť zlepšenie podmienok v rôznych sférach (napr. práva občanov, zvýšenie platu atď).  
Avšak takéto nátlakové združenia dokážu veľa krát vyvolať nestabilnú až nepriaznivú situáciu a v tomto prípade môže dôjsť dokonca k zhoršeniu podmienok alebo k opačnému výsledku ako bol pôvodne očakávaný.

**Nátlakové skupiny: • ekonomické  
 • neekonomické**  
  
**1)*Ekonomické nátlak. sk.:***   
-  všetky zoskupenia občanov, ktorí nechcú priamo vstúpiť do politiky a vznikli na základe spoločných ekonomicko-existenčných záujmom  
- **základom sú ekonomické existenčné  záujmy ich členov**  
- **presadzujú záujmy zamestnancov rôznych profesií** (napr. odbory, výrobné združenia, pracovné organizácie, obchodná komora, poľnohosp. združenia, profesijné združenia)  
- spoločný znak - že prostredníctvom ekonomiky vyvíjajú nátlak na presadenie alebo splnenie svojich požiadaviek  
 -odlišujú sa veľkosťou vplyvu   
 ***2) Neekonomické nátlak. sk.: (majú kozmopolitný charakter)***- **presadzujú záujmy občanov neekonomického charakteru**   
Napr.:  
a.)    organizácie žien a mládeže  
b.)    rasové a etnické organizácie  
c.)    náboženské organizácie, združenia miest a obcí  
d.)    organizácie na ochranu ľudských práv  
e.)    mierové a ekologické organizácie  
f.)     kriminálne  
  
**V Ústave SR zakotvené v 2. hlave (5. oddiel)**  
- články 35-43 - hospodárske, sociálne a kultúrne práva   
- hlavne čl. 37 :  
 „ Každý má právo sa slobodne združovať s inými na ochranu svojich hospodárskych a sociálnych záujmov.“  
„ Každý má právo sa slobodne združovať s inými na ochranu svojich hospodárskych a sociálnych záujmov.“  
  
**Fiktívna neekonomická skupina:** Napr. členovia bojujúci za práva pre občanov s nejakým zdravot. hendikepom. V zmysle- rovnaké práva pre hendikepovaných občanov, práva na vedenie plnohodnotného života (napr. uplatnenie v práci atď.)  
Ústava SR - čl. 38 : „ Ženy, mladiství a osoby zdravotne postihnuté majú právo na zvýšenú ochranu zdravia pri práci a osobitné pracovné podmienky.“