**Zadanie č. 27**

1. **Opíšte legislatívny proces**

- Návrh zákona je predložený (buď poslancom, skupinou poslancov, výbory NR SR a vláda SR) do NR SR. Ak má potrebné náležitosti (napr. Doložka zlučiteľnosti návrhu zákona s právom EU), predseda NR SR rozhodne o jeho zaradení do programu najbližšej schôdze NR SR a zabezpečí jeho bezodkladné doručenie všetkým poslancom najneskôr 15 dní pred schôdzou, na ktorej sa uskutoční jeho prvé čítanie. V prípade ak návrh zákona nepredloží vláda, predseda ju požiada o zaujatie stanoviska v lehote 30 dní.

Návrh zákona uvedie navrhovateľ zákona, po ktorom vystúpi spravodajca navrhnutého gestorského výboru. O ďalšom prerokúvaní návrhu zákona v druhom čítaní rozhodne po všeobecnej rozprave NR SR (buď vráti návrh zákona jeho navrhovateľovi na dopracovanie alebo nebude pokračovať v rokovaní o návrhu zákona alebo ho prerokuje v druhom čítaní). NR SR rozhodne o návrhu predsedu na pridelenie na pridelenie návrhu zákona výborom a určí gestorský výbor. Na základe návrhu predsedu určí NR SR aj lehotu na prerokovanie návrhu vo výboroch, najmenej však 30 dní, ak neodhlasuje skrátené legislatívne konanie o návrhu zákona.

Návrh zákona v stanovenej lehote prerokujú určené výbory, uvedie ho predkladateľ a po ňom poverený člen výboru (na rokovanie výboru sa predkladá aj stanovisko Legislatívneho odboru Kancelárie NR SR). Poslanci v určených výboroch po ukončení rozpravy hlasujú o odporúčaní návrhu zákona na schválenie NR SR, prípadne o pozmeňujúcich a doplňujúcich návrhoch (stanovisko sa predkladá v písomnej forme s odôvodnením). Na súhlas s návrhom zákona je potrebná nadpolovičná väčšina prítomných poslancov v jednotlivých výboroch. Poslanci, ktorí nie sú členmi poverených výborov, môžu svoje stanovisko oznámiť gestorskému výboru. Gestorský výbor rokuje o návrhu ako posledný, vypracúva spoločnú správu a určí spoločného spravodajcu (ak návrh zákona prerokovali viaceré výbory).

O návrhu zákona môže NR SR v druhom čítaní rokovať najskôr po uplynutí 48 hodín od doručenia spoločnej správy všetkým poslancom a navrhovateľovi. Návrh na schôdzi NR SR odôvodní predkladateľ, po ňom spoločný spravodajca prednesie správu o prerokovaní návrhu zákona vo výboroch. Počas rozpravy sa môžu k predloženému návrhu zákona podávať pozmeňujúce a doplňujúce návrhy (na ich podanie je potrebný súhlas aspoň 15 poslancov). Po skončení rozpravy sa hlasuje o podaných pozmeňujúcich a doplňujúcich návrhoch.

Tretie čítanie sa obmedzí len na tie ustanovenia návrhu, ku ktorým boli v druhom čítaní schválené pozmeňujúce a doplňujúce návrhy, na záver sa pristúpi k hlasovaniu o návrhu zákona ako o celku. Na schválenie návrhu zákona je potrebný súhlas nadpolovičnej väčšiny prítomných poslancov a na schválenie návrhu ústavného zákona je potrebný súhlas trojpätinovej väčšiny všetkých poslancov.

Ak prezident SR vráti zákon (článok 87 odsek 3 Ústava Slovenskej republiky), NR SR ho opätovne prerokuje a ak ho schváli, zákon musí byť vyhlásený. Po podpísaní predsedom NR SR, predsedom vlády SR a prezidentom SR je zákon uverejnený v Zbierke zákonov SR a nadobúda platnosť.

**2. Objasnite význam a fungovanie jednotlivých orgánov EÚ.**

**Priblížte niektoré aktuálne problémy a politické tendencie v EÚ.**

**Uveďte nové výzvy pre Slovenskú republiku v štruktúrach Európskej únie.**

Orgány EU-[Európska rada](http://europa.eu/about-eu/institutions-bodies/european-council/index_sk.htm) určuje hlavné politické smerovanie Únie, nemá však právomoc prijímať právne predpisy. Jej súčasným predsedom je [Herman Van Rompuy](http://www.european-council.europa.eu/the-president.aspx?lang=sk" \o "Herman Van Rompuy). Európska rada v zložení najvyšších predstaviteľov členských štátov a predsedu Komisie sa stretáva na niekoľko dní minimálne štyrikrát ročne.

* [Európsky parlament](http://europa.eu/about-eu/institutions-bodies/european-parliament/index_sk.htm), ktorý zastupuje občanov Únie a je nimi priamo volený;
* [Rada európskej únie](http://europa.eu/about-eu/institutions-bodies/council-eu/index_sk.htm), ktorá zastupuje jednotlivé členské štáty. Predsedníctvo Rady sa medzi členskými štátmi strieda na princípe rotácie.
* [Európska komisia](http://europa.eu/about-eu/institutions-bodies/european-commission/index_sk.htm), ktorá zastupuje záujmy Únie ako celku.
* [Súdny dvor](http://europa.eu/about-eu/institutions-bodies/court-justice/index_sk.htm) – presadzuje európsky právny poriadok
* [Dvor audítorov](http://europa.eu/about-eu/institutions-bodies/court-auditors/index_sk.htm) – kontroluje financovanie činností Únie
* [Európska centrálna banka](http://europa.eu/about-eu/institutions-bodies/ecb/index_sk.htm) je zodpovedná za európsku menovú politiku;
* [Európska služba pre vonkajšiu činnosť](http://europa.eu/about-eu/institutions-bodies/eeas/index_sk.htm) (ESVČ) poskytuje podporu vysokej predstaviteľke Únie pre zahraničné veci a bezpečnostnú politiku, ktorou je v súčasnosti Catherine Ashtonová. Vysoká predstaviteľka predsedá Rade pre zahraničné veci a vedie spoločnú zahraničnú a bezpečnostnú politiku a zároveň zabezpečuje súlad a koordináciu v oblasti vonkajších činností Únie.
* [Európsky hospodársky a sociálny výbor](http://europa.eu/about-eu/institutions-bodies/ecosoc/index_sk.htm) zastupuje občiansku spoločnosť, zamestnávateľov a zamestnancov;
* [Výbor regiónov](http://europa.eu/about-eu/institutions-bodies/cor/index_sk.htm) zastupuje regionálne a miestne orgány;
* [Európska investičná banka](http://europa.eu/about-eu/institutions-bodies/eib/index_sk.htm) financuje investičné projekty EÚ a pomáha malým a stredným podnikom prostredníctvom [Európskeho investičného fondu](http://europa.eu/about-eu/institutions-bodies/eif/index_sk.htm);
* [Európsky ombudsman](http://europa.eu/about-eu/institutions-bodies/ombudsman/index_sk.htm) prešetruje sťažnosti na nesprávny úradný postup inštitúcií a orgánov EÚ;
* [Európsky dozorný úradník pre ochranu údajov](http://europa.eu/about-eu/institutions-bodies/edps/index_sk.htm) chráni súkromie a osobné údaje občanov;
* [Úrad pre publikácie](http://publications.europa.eu/index_sk.htm) vydáva oficiálne publikácie o EÚ;
* [Európsky úrad pre výber pracovníkov](http://europa.eu/about-eu/institutions-bodies/interinstitutional-bodies/index_sk.htm) vyberá zamestnancov pre inštitúcie a iné orgány EÚ;
* [Európska škola verejnej správy](http://europa.eu/about-eu/institutions-bodies/interinstitutional-bodies/index_sk.htm) poskytuje odbornú prípravu pre zamestnancov inštitúcií EÚ v špecifických oblastiach;

Problémy a tendencie- problém na Kryme ( protiústavné pripojenie k Rusku...), problematika demokracie a ľudských práv(kauza Snowden), spolupráca s USA a Ruskom(tendencie)...

Výzvy v štruktúrach EU- zapájanie sa do formovania spoločných európskych politík, čerpanie finančných prostriedkov z fondov EU, propagácia dobrého mena SR na pôde EU.

**3.Uvedomte si a prezentujte zviazanosť psychológie, sociológie, práva, politológie, ekonómie a filozofie so životom v spoločnosti. Na konkrétnych príkladoch ilustrujte prepojenie teórie s praxou.**

Myslím si, že tu sa dá hovoriť prakticky o čomkoľvek a každý má na to svoj názor.