**Zadanie č. 9**

1. ***Urobte prehľad problematiky sociálnej psychológie.***

Život človeka sa odohráva v rozličných *sociálnych skupinách*, ktoré sú charakterizované vzájomnou interakciou, utváraním pocitu vzájomnej spolupatričnosti, organizovanosťou, existenciou spoločných cieľov a hodnôt. Tieto charakteristiky sa do rozličnej miery uplatňujú v rozličných skupinách zvlášť v závislosti od ich veľkosti. Človek sa z biologickej bytosti stáva bytosťou ľudskou – toto sa deje v *procese socializácie*, ktorý zároveň predstavuje *proces zaraďovania* človeka do *sociálnej skupiny*. *Primárnou skupinou*, v ktorej sa začína uskutočňovať socializácia, je *rodina*. Neskôr proces socializácie pokračuje v skupinách rovesníkov, v predškolských zariadeniach, v škole. Proces socializácie prebieha vlastne celoživotne – uskutočňuje sa pomocou *sociálneho učenia*. Ním sa človek adaptuje na spoločenské podmienky, preberá hodnoty a normy skupín, do ktorých patrí, alebo sa chce začleniť (tzv. anticipačná socializácia – napr. hry na „školu“ na „mamu a otca“ ). Patriť do nejakej sociálnej skupiny, mať tam istú pozíciu, nachádzať svoje *sebauplatnenie*, *sebarealizáciu* – patrí k základným *sociálnym potrebám*. Aby jedinec mohol patriť do určitej sociálnej skupiny, musí spĺňať isté kritéria, požiadavky skupiny, musí sa podrobiť určitým *vstupným procedúram* (napr. iniciačné obrady v primitívnych kmeňoch), zachovávať príslušné pravidlá. Tieto požiadavky môžu byť rôzne podľa *druhu skupiny* – vo *formálnych* a *veľkých skupinách*, ktoré sa vyznačujú vyššou mierou organizovanosti, sa uskutočňuje väčší tlak na jedincov – ich členov, aby tieto pravidlá dodržiavali. Deje sa to najmä systémom sankcií a trestov. Najväčšie skupiny (napr. politická strana, národ, štát) svoje vplyvy uplatňujú cestou *masmédií a verejnej mienky*. Skupina môže na jedinca vplývať *formujúco* a *deformujúco*. Jestvuje tiež *resocializačné pôsobenie* sociálnej skupiny, pomocou ktorého si jedinec odvyká od inadekvátnych foriem správania a učí sa adekvátny, sociálne tolerovaným. *Psychoterapeutické* skupiny pôsobia v smere odstránenia poruchového správania. V skupine vznikajú *sociálne vzťahy*. Tieto sú najintenzívnejšie v najmenších skupinách – *dyádach.* Vzťahy v nich môžu byť *symetrické*, kde sú obaja partneri rovnocenní, alebo asymetrické, komplementárne; tu jeden z partnerov je *dominantný*, druhý *submisívny*. Vo väčších skupinách vzniká akási *hierarchia*: jeden člen zastáva funkciu *vodcu*, iní členovia sú v *podriadenom* postavení, niektorí sa ocitajú na *pokraji* skupiny. Jedinec môže byť pri svojom *presadzovaní* sa v skupine prijímaný, ale aj odmietaný, môže byť viac alebo menej populárny, obľúbený alebo sa dostať do *izolácie*. Tieto sociálne charakteristiky vyjadrujú jeho *sociálny status*. Človek môže zastávať rozličné *sociálne roly*. Ich uskutočňovanie kladie na neho určité požiadavky. Keď sa požiadavky rozličných rol, v ktorých človek pôsobí, dostanú do nesúlad, vzniká *konflikt rol.*

1. ***Uveďte hlavné znaky osvietenstva. V čom je prínos osvietenských filozofov na riešenie konkrétnych problémov v spoločnosti?***

***Pracujte s uvedenými ukážkami:***

*„Osvietenstvo je východiskom človeka z nezrelosti, ktorú si sám zavinil. Nezrelosť je neschopnosť používať svoj vlastný um bez usmerňovania inými. Túto nezrelosť si človek zaviní vtedy, ak jej príčinou nie je nedostatok umu, ale nedostatok rozhodnosti a odvahy používať ho bez cudzieho usmerňovania. Sapere aude! Maj odvahu používať vlastný rozum! To je heslo osvietenstva.“*

Immanuel Kant : Čo je osvietenstvo.

In: FÜRSTOVÁ, M. – TRINKS, J.: *Filozofia.* Bratislava, 1996, s. 136.

*„Každý z nás podriaďuje svoju osobu a všetku svoju moc najvyššiemu riadeniu všeobecnej vôle; a súčasne každého člena prijíma ako neoddeliteľnú časť celku.“*

J. – J. Rousseau : Spoločenská zmluva.

In: FÜRSTOVÁ, M. – TRINKS, J.: *Filozofia.* Bratislava, 1996, s. 273.

ZNAKY:

1. šírenie osvety a vzdelanosti

2. odvrat od viery k rozumu

3. od cirkev. dogiem k vedec. poznaniu

4. kritika spoločnosti a cirkvi

5. odpor k absolutizmu

6. hľadanie lepšieho politického systému

7. spravodlivejšie usporiadanie spoločnosti

PRÍNOS:

Potreba zmeniť usporiadanie spoločnosti, nastoliť sociálny poriadok s novou hierarchiou hodnôt, vychádzajúcou z „podstaty človeka“ a z nej vyplývajúcich „ľudských práv“

***3. Vyhľadajte v Ústave SR a citujte, kto a akým spôsobom sa podieľa na tvorbe zákonov v Slovenskej republike.***

Čl. 87 ods. 1,2,3,4