**Zadanie č. 28**

1. **Vysvetlite typy a druhy sociálnych skupín. Uveďte konkrétne príklady.**

**Sociálna skupina** je určitý počet osôb spojených vzájomným pôsobením, ktoré sa uskutočňuje podľa istých vzorov a pravidiel, pričom tieto osoby pociťujú svoju prináležitosť ku skupine a aj ostatní ich pokladajú za jej členov. Sociálna skupina má 3 základné znaky- sociálnu interakciu, pocit príslušnosti a skupinová identita.

Základné druhy sociálnych skupín rozlišujeme podľa troch najdôležitejších kritérií- 1.typ väzby medzi členmi skupiny 2.typ solidarity členov skupiny 3.spôsob spätosti jednotlivca a skupiny.

1.podľa typu väzby medzi členmi skupiny rozlišujeme- **primárne skupiny** (málo osôb, viac emocionálnych väzieb, príklady- rodina, susedská skupina, skupina rovesníkov...), **sekundárne skupiny** (viacej osôb, málo emocionálnych väzieb- prevahu majú neosobné, sprostredkované vzťahy, vznikajú cielene- školská trieda, pracovná skupina, politická strana...), **neformálne** (prevažujú osobné vzťahy) a **formálne skupiny** (prevažujú neosobné vzťahy)- školská trieda je príkladom pretváranie formálnej skupiny na neformálnu skupinu, pričom v inom príklade to môže prebiehať aj naopak. **Malé** a **veľké skupiny** (nejde len o počet, ale hlavne o spôsob interakcie- v malej skupine je pravidelná a bezprostredná interakcia a vo veľkej práve naopak)

2.podľa typu solidarity členov skupiny- **vlastné skupiny** (skupina do ktorej človek patrí a pokladá sa za jej člena a označuje ju slovom „my“), **cudzie skupiny** (človek do nej nepatrí, dištancuje sa od nej a označuje ju slovom „oni“)- príklady- skupiny fanúšikov klubov, súperiace skupiny, rasové skupiny, náboženské skupiny...

3.podľa spôsobu spätosti jednotlivca a skupiny- **členské skupiny** (tie v ktorých sme členmi), **referenčné** (vzťahové) **skupiny** (orientujeme sa ne bez ohľadu na to, či do nej patríme alebo nie)- pozitívne (chceme do nich patriť, stotožňujeme sa s nimi) a negatívne referenčné skupiny (nechceme do nich patriť, odsudzujeme ich, vyhýbame sa im)

**2. Analyzujte uvedený text a pomocou neho vysvetlite.**

**- Čo sú idoly?**- sú to prekážky, predsudky

**- O ktoré 4 druhy idolov ide?**- idoly kmeňa, divadla, trhu a jaskyne

**- V čom je podstata metódy skúmania podľa Bacona?**- induktívna metóda- postup od skúsenosti k zovšeobecneniu, tabuľková metóda- zhromaždenie jednoduchých faktov- to sa robí metodicky- predpoklady- smerovanie k forme, teda k zákonu

**- Charakterizujte Baconove názory na ideálnu spoločnosť.**- opisuje ju v diele Nová Atlantída- cieľavedomé využívanie vedy a techniky pri riadení spoločnosti- panovník sa radí s vedcami zo Šalamúnovho domu (niečo ako Akadémia vied)

**„ Idoly a nepravdivé pojmy, ktoré sa zmocnili ľudského rozumu a hlboko sa v ňom zakorenili, nielenže držia mysle ľudí tak, že pravda má sem ťažký prístup, ale, aj keď sa jej prístup otvorí a umožní, pri obnove vied sa s nimi znova stretneme a budú na obtiaž, ak sa ľudia vopred neupozornia, aby sa proti nim podľa možnosti obrnili.**

**Sú štyri druhy idolov, ktoré majú v moci ľudské mysle. Pre ľahšie pochopenie sme im dali osobitné mená...“**

**F. Bacon, Nové organon**

Z textu podľa mňa vyplýva, že idoly obmedzujú naše objektívne vnímanie skutočnosti a musíme si uvedomovať ich skutočnosť, aby sme ich mohli aspoň čiastočne obísť.

**3. Zhodnoťte ako sa psychické procesy prejavujú v správaní a komunikácii medzi ľuďmi**

**- Porovnajte vedomie a vnímanie. -vedomie** je určitý „bdelý stav“ mysle, stav pohotovosti reagovať na vonkajšie i vnútorné podnety, **vnímanie** (percepcia) je procesom utvárania vnemov- subjektívnych komplexných odrazov reality, vnímanie je vo všeobecnosti prijímanie podnetov, ktoré majú určité charakteristické znaky (napr. sluchové podnety musia byť vo frekvencii 20 – 20 tisíc hertzov, aby sme ich mohli počuť)

**- Posúďte dôležitosť predstavivosti a myslenia u človeka.** -**predstavivosť** (imaginácia)je schopnosť utvárať predstavy, ktorá je predpokladom tvorivej činnosti, predstavy môžeme deliť podľa senzorických modalít (zrakové, sluchové...) alebo na pamäťové (vytvorenie predstavy na základe minulej skúsenosti) a fantazijné (nevyplývajú zo skúsenosti, sú nové, objavné, dôležité umelcov, vedcov...), **myslenie** je proces riešenia problémov, pričom pracuje s vnemami, predstavami, pojmami, považuje sa za najvýznamnejší prejav ľudskej psychiky, druhy myslenia- **konvergentné** (využíva známe spôsoby riešenia problému- tzv. algoritmy) a **divergentné myslenie** (má tvorivý charakter, objavujeme ním nové a originálne riešenia), myslenie možno chápať aj ako používanie kognitívnych operácií- analýza, syntéza, abstrakcia (vyčleňuje podstatné prvky), diferenciácia (odlišovanie), generalizácia (zovšeobecnenie)- všetky tieto operácie sa podieľajú na **pojmotvorbe** (proces utvárania pojmov)

**- Vysvetlite pamäť a pozornosť ako psychické procesy.** -**pozornosť** je sústredenosť (koncentrácia) a zameranosť psychickej činnosti na určitý predmet alebo jav, pozornosť je nesmierne dôležitá, pretože podmieňuje proces fungovania ďalších psychických procesov (učenie, pamäť, myslenie), pozornosť delíme na **mimovoľnú** (vykonávanie činnosti, bez toho, aby som sa na ňu zvlášť zameriaval- písanie, chôdza) a **zámernú**, črty pozornosti- rozsah pozornosti (množstvo prvkov, ktoré dokážeme postrehnúť súčasne), koncentrácia pozornosti (závisí od motivácia a rušivých vplyvov), stálosť pozornosti (zvyčajne záleží na tom či nás podnet zaujme alebo nie), intenzita, fluktuácia alebo flexibilita (schopnosť prenášať pozornosť z jedného podnetu na druhý a prepínať medzi nimi, aby nám nič podstatné neuniklo), **pamäť** je proces prijímania, ukladania a vybavovania minulých zážitkov a skúseností, hlavnou funkciou pamäti je uchovávanie informácií, je podmienkou učenia, pamäť môžeme deliť podľa rozličných kritérií (napr. zraková, sluchová alebo pamäť na mená, čísla, tváre, mechanická pamäť- využíva opakovanie, logická- na základe vzájomných súvislostí, motorická- pracovné činnosti, šport, verbálna a názorná pamäť)

**- Charakterizujte druhy učenia.** -**habituácia**- jednoduchá forma učenia, prispôsobenie sa podnetu (reakcia psa na povel), **asociačné učenie**- komplexnejšia forma učenia, vytváranie spojení medzi podnetmi (napr. „dala mu košom“), **intelektuálne učenie**- osvojovanie si vedomostí, **motorické učenie**- osvojovanie si zručností (napr. tanec), **sociálne učenie**- učenie sa zážitkom v rámci sociálnej skupiny (napr. manažérsky výcvik), **mimovoľné učenie**, **imitačné učenie** (zvyčajne v rodine- dieťa napodobňuje rodičov)