**Zadanie č. 12**

Úloha č. 1

**Vysvetlite *vývin slovenského spisovného jazyka* od najstarších čias po súčasnosť a doložte konkrétnymi literárno-jazykovednými dielami.**

**Na základe ukážok porovnajte *kodifikáciu A. Bernoláka a Ľ. Štúra.***

### Ľudovít Štúr: Nauka reči slovenskej (úryvok)

Ako sme povedali, hláski sú základnje čjastki slov, nejmeňej víznamnje ale pri tom ako základnje velmi duoložitje. Hláski sa na dvoje rozchádzajú a to na tak rečenje samo – a spoluhláski. Običajnňe sa ten rozďjel medzi ňime klaďje, že samohláski samje sa visloviť muožu a spoluhláski bez inších t. j. predchádzajúcich sú ňevislovnje, odkjal sa i v reči našej volajú....Určiťejšje a pravďivejšje rečeno, samohláski sú hlas lahšje, čisťejšje a tekúcejšje vislovení, spoluhláski na proťi tomu hlas tvrdšje, otrjasavejšje a hrubšje vislovení, čo každí lahko rozozná... V našej reči ňjet žjadneho „y“, tam kďe Slováci s Poljakmi hraňičja na pr. v zadňej Orave počuť ešťe vysloveňja „y“, ale u inších Slovákou sa vonkoncom vjacej ňeslícha.

**Anton Bernolák: Grammatica slavica (úryvok)**

W cudzom Oku Mrwu hľedáš, Brwno w twogom ňeviďíš.

Každá Wec má swóg Čas.

Ňeňi dobre z weľkími Páni Čerešňe gedávať.

Seď, gako Weš pod Chrastú.

Wác si wzal pod Chrbet, ňež uňést móžeš.

Beda temu Domowi, kďe rozkazuge Ťeľa Wolowi.

Ništ ňeňi na ňom ľen Koža a Kosťi.

Ešče buďem s twogími Kosťmi Orechi obígať.

Čo Gurko ňepochopí, temu se Guro ňenaučí.

Až za Mozgi a za všecke Rozumi viďí.

**J. Fándly: Piľní domagší a poľní Hospodár**

Miľí Slowáci! chceťeli mať, w budúcich Stoľetách našého Národu chwálitebné, a pamatliwé Méno, pre toto, a pre Sláwu geho, ešče wás gednúc láskawe, srdečne napomínám: podľa možného Spúsobu dopomahagťe k Tlačeňú našínskích Kňích...

Úloha č. 2

**Vysvetlite znaky *spoločenského, sociálneho a psychologického románu*. Zaraďte autorov a uvedené diela. Charakterizujte hlavné postavy a rozdielne umelecké prístupy autorov v uvedených ukážkach.**

**Ukážky:** *J. C. Hronský – Jozef Mak*

*M. Kukučín – Dom v stráni*

**Jozef Cíger Hronský: Jozef Mak (úryvok)**

Inovať nesadla ani na smreky, ani na vŕby, neprišla o polnoci, ako chodieva, prišla za bieleho dňa a sadla iba na Makovu chalupu.

Ba ani tam sa nerozprestrela po celej chalupe, nie po streche, nie na prahu, nie po celej chyži, iba na Julinu tvár sadla.

Na čelo, na privreté oči, na biele pery. Na Julin biely úsmev.

Hej, Jula sa usmievala i potom, keď bola mŕtva.

Radosť, čo sa do nej tisla posledné dni, nemohla tak naraz a ticho umrieť, ako umrela pokorná Jula. To nejde!... Radosť umiera veľmi pomaly, alebo neumrie nikdy, najmä nie tam, kde jej bolo veľmi málo.

..........

Lenže život je nie román, život je bralo, dolina vrchy, kláty, sekera, náruživosti, chlieb a inovať, a všetky tieto veci nie sú iba kulisy, aby sa dali hocijako postrkovať, ako sa fantázii páči. Nuž nemôžeš ty len tak zmiznúť, Jozef Mak. Obyčajný človek si a obyčajný človek musí zachovať veľký zákon sveta: Musí v druhej múdrej tridsiatke žať, čo v prvej nemúdrej tridsiatke sial.

.............

Trp, Jozef Mak.

Človek-milión si, nuž vydržíš všetko, keďže nie je pravda, že najtvrdší je kameň,

najmocnejšia je oceľ, ale je pravda, že najviac vydrží na svete obyčajný Jozef Mak.

**M. Kukučín – Dom v stráni (úryvok)**

Pri druhej - aký rozdiel! Jej dievka sa pohybuje nenútene, akoby tu bola doma - ona tam zas ani čo by bola sputnaná ... ,,Ba či ozaj vie!" Myslí sama v seba. "A hádam ešte nevie, kuriatko moje. Ak vie, toto by bolo pekné od neho. Veľmi pekné - ozajstná de Welleschi! Oh, krv sa nezatají nikdy - darmo je to – ver, nikdy!“

"Ani ma možno nespoznáš," prehovorila svojím milým hlasom ku Katici, ani čo by boli priateľky. ,,Vídala som ťa, keď si chodila do školy. A pozdejšie,“ tu sa zasekla a doložila: ,,pozdejšie som nebola doma..." Chcela v prvú chvíľu povedať, že ju videla v meste, s košíkom na ruke, dakoľko ráz, keď vyšla s druhými chovanicami na prechádzku. No nechcela ju ponížiť a priviesť do rozpakovať, ju aj kohosi druhého. Jeho i uraziť, keby mu napomenula, že jeho nádejná bola slúžkou v meste... "Oj, poznám ťa - vás veľmi dobre, od malička," odpovede Katica chvatne; rada je, že má sa čoho chytiť a vyplávať z rozpakov a hrozného položenia. ,,I v meste som vás videla. Dva rázy, keď ste boli na prechádzke..." No Katica zamĺkla odrazu. Zdá sa jej, že nemala spomenúť mesto a službu. Tu je v spoločnosti, kde sa jej bude onedlho pohybovať ako gazdinej: nepatrí sa spomínať svoju službu...

**Zadanie č. 12- vypracovanie**

Úloha č. 1

**Vysvetlite *vývin slovenského spisovného jazyka* od najstarších čias po súčasnosť a doložte konkrétnymi literárno-jazykovednými dielami.**

1. **praslovančina-** spoločný jazyk predkov všetkých Slovanov **(do 8. storočia)**, nemáme žiadne písomné pamiatky
2. **stará slovenčina-** základ budúcich slovenských nárečí, spisovného jazyka **(9. storočie)**
3. **staroslovienčina- 863-** Konštantín a Metod priniesli ma maše územie prvý slovanský spisový jazyk (**staroslovienčinu**- je to pôvodom južnoslovanský jazyk, ktorého základom bolo nárečie Macedónskych Slovanov z okolia Solúna); **písmo:** hlaholika (za základ si zobrali malé písmená gréckej abecedy), neskôr cyrilika (za základ si zobrali veľké písmená gréckej abecedy), **diela:** preklady evanjelií, Proglas,...
4. **latinčina-** začala sa používať po rozpade Veľkej Moravy v 10. storočí **(11.-18. storočie)**
5. **čeština-** používala sa predovšetkým v úradnom styku, aj keď úradným jazykom bola latinčina. Na Slovensku sa písalo latinsky a česky, no pri tom sa hovorilo slovenským jazykom.  **(15.-19. storočie)**
6. **kultúrna slovenčina-** vznikla kultúrna západná slovenčina a kultúrna stredná slovenčina (z nej vychádza Ľ. Štúr pri svojej kodifikácii spisovného jazyka) **(16.-17. storočie)**

**spisovná slovenčina-** do histórie sa zapísali najmä 3 nasledujúce pokusy o kodifikáciu:

1. **Bernolákovské obdobie:**

**Jozef Ignác Bajza-** v románe „René mláďenca Príhodi a Skúsenosťi“ uplatňuje tzv. slowackí jazyk (jeho pravopisu a gramatike však chýbala pevnejšia a odôvodnenejšia kodifikácia- nevydal žiadnu gramatickú príručku)

**Anton Bernolák**

* vo svojej koncepcii vychádzal pri kodifikácii spisovného jazyka z jazykovej praxe vzdelancov
* za východisko si vzal kultúrnu západoslovenčinu, a to najmä v podobe, v akej sa formulovala v trnavskom univerzitnom centre
* svoju predstavu spisovného jazyka vyložil vo svojich kodifikačným dielach: Grammatica Slavica (1790); Slowár Slowenskí, Česko-Laťinsko-Ňemecko-Uherskí (1825-1827)
* **niektoré zásady Bernolákovej kodifikácie:**

1. odstraňuje sa *y/ý*, ponecháva sa len *i/í*
2. mäkkosť *ď, ť, ň, ľ* sa vždy označuje
3. veľké písmená sa píšu pri všetkých podstatných menách a pri iných výrazoch, ktoré sa vzťahujú na osoby
4. predložky *s* a *z* sa píšu podľa výslovnosti
5. zavádza skupinu *šč* (napr. eščše, púščať, a pod.)
6. hlásku *v*píše vždy ako *w*
7. vylúčil zo slovnej zásoby slová, ktoré pokladal za neslovenské/vulgárne
8. odstránil definitívne niektoré tradičné bohemizmy
9. fonematický princíp pravopisu

* v spisovnej Bernolákovčine vyšli diela Juraja Fándlyho- Piľní domagší a poľní Hospodár (1792), či preklad Svätého písma
* používal ju aj Ján Hollý, predstaviteľ mladšej generácie Bernolákovcov
* nikdy však nebola prijatá ako celonárodný slovenský jazyk

1. **Štúrovské obdobie:**

* ako základ pre spisovný slovenský jazyk si Ľ. Štúr vybral stredoslovenský nárečový základ (pri výbere strednej slovenčiny bral do úvahy, že stredoslovenské nárečia sú najrozšírenejšie a najpoužívanejšie zo všetkých nárečí, prejavujú najväčšiu životaschopnosť, šíria sa aj medzi príslušníkov iných nárečí)
* v roku 1843 sa Štúr, Hurban a Hodža na fare v Hlbokom dohodli na podobe spisovnej slovenčiny, na základe ktorej bol kodifikovaný spisovný jazyk
* spisovnú slovenčinu kodifikoval vo svojom diele **„Náuka reči slovenskej“** (1846)- nešlo o praktickú gramatiku, ale vedecký opis gramatickej stavby slovenčiny, ďalej dielo **„Nárečja slovenskou alebo potreba písaňja v tomto nárečí“**
* **niektoré zásady Štúrovej kodifikácie:**

1. diakritický pravopis
2. používalo sa len mäkké *i*
3. hlásky *ľ, ä, ô, y*  sa nepoužívali
4. fonematický princíp pravopisu
5. nepoužíva sa *e*, namiesto toho sa používa *je*
6. dvojhlásky *ia, ie, iu*  sa píšu ako *ja, je, ju*

* **1851-** reforma M. M. Hodžu a Martina Hattalu- dielo **„Krátka mluvnica slovenská“-** ustúpilo sa od fonematického pravopisu, zavedenie *y/ý,* rozlišovanie *de, te, ne, le, di ti, ni, li,* zavedenie dvojhlásky *ä,* minulý čas sa končí *l-kovými* tvarmi (písal, čítal, chodil, a pod.)

**20. storočie:**

* **1902-** Samo Czambel vydal dielo **„Rukoväť spisovnej reči slovenskej“**- stala sa všeobecne prijímanou a uznávanou kodifikačnou príručkou slovenského jazyka a pravopisu na prvé 3 desaťročia 20. storočia. Prostredníctvom Czambelovej kodifikácie sa stal martinský úzus normou spisovnej slovenčiny.
* **Jozef Škultéty-** pripravil a sám urobil úpravy v diele **„Rukoväť spisovnej reči slovenskej“-** ovplyvnil dnešnú podobu spisovnej slovenčiny
* **1931-** **Pravidlá slovenského pravopisu** (zavedené české slová do slovenskej slovnej zásoby) [puristi- Slováci, ktorí očistili slovenčinu od českých prvkov]
* **1945-1989-** zjednotili sa pravidlá o spodobovaní, odstránilo sa dvojaké písanie, **„Slovník slovenského jazyka, Morfológia slovenského jazyka, Pravidlá slovenskej výslovnosti“,** slovenčina a čeština rovnocennými jazykmi
* **súčasnosť:** Pravidlá slovenského pravopisu (1991), pravidlá slovenského pravopisu (2000), Krátky slovník slovenského jazyka (2003), Slovník súčasného slovenského jazyka (2006)

**Na základe ukážok porovnajte *kodifikáciu A. Bernoláka a Ľ. Štúra.***

**Anton Bernolák**

1. odstraňuje sa *y/ý*, ponecháva sa len *i/í*
2. mäkkosť *ď, ť, ň, ľ* sa vždy označuje
3. veľké písmená sa píšu pri všetkých podstatných menách a pri iných výrazoch, ktoré sa vzťahujú na osoby
4. predložky *s* a *z* sa píšu podľa výslovnosti
5. zavádza skupinu *šč* (napr. eščše, púščať, a pod.)
6. hlásku *v*píše vždy ako *w*
7. vylúčil zo slovnej zásoby slová, ktoré pokladal za neslovenské/vulgárne
8. odstránil definitívne niektoré tradičné bohemizmy
9. fonematický princíp pravopisu

**Ľudovít Štúr**

1. diakritický pravopis
2. používalo sa len mäkké *i*
3. hlásky *ľ, ä, ô, y*  sa nepoužívali
4. fonematický princíp pravopisu
5. nepoužíva sa *e*, namiesto toho sa používa *je*
6. dvojhlásky *ia, ie, iu*  sa píšu ako *ja, je, ju*

Úloha č. 2

**Vysvetlite znaky *spoločenského, sociálneho a psychologického románu*. Zaraďte autorov a uvedené diela. Charakterizujte hlavné postavy a rozdielne umelecké prístupy autorov v uvedených ukážkach.**

**Spoločenský román:**

* zaoberá sa celou spoločnosťou (od najnižších vrstiev až po najvyššie)
* zobrazuje vzťahy medzi jednotlivými vrstvami
* často poukazuje na „prehnitosť“ doby a spoločnosti

**Sociálny román:**

* zobrazuje spoločnosť, konanie a myslenie postáv v závislosti od sociálnych skupín
* autor sa najčastejšie zameriava na najnižšie vrstvy spoločnosti, ich živorenie a problémy s prežívaním

**Psychologický román:**

* zaoberá sa vnútrom, zmýšľaním a osobným svetom (zväčša jednej) postavy, ponára sa do jej duše
* zobrazuje jej konanie a myslenie nielen vo zvyčajných životných situáciách, ale aj v krízových okamihoch

**Martin Kukučín: Dom v stráni**

* spoločenský román zachytávajúci 3 spoločenské vrstvy (sedliaci [težaci], zemania [statkári], veľkopodnikatelia)
* spisovateľ v diele odhaľuje základnú dynamiku spoločenského procesu, charakterizovanú rozpadom rodového patriarchálneho života sedliactva stelesneného v type Mateho Beraca a jeho rodiny; i splývaním statkárstva s podnikateľskou buržoáziou, ktorej životaschopnosť zachytáva v obraze vypočítavého, rozumovo založeného Zandomeho
* **Postavy:**

Mate Berac- vážený sedliak, ktorý je hrdý na svoj sedliacky stav; je predstaviteľom otca- patriarchu; autor ho dáva ako vzor sedliaka- zdôrazňuje uňho pracovitosť, samostatnosť, rozvážnosť; jeho životnou filozofiou je zachovávanie tradícii; je zrastený s pôdou- považuje ju za svoju „matku“; odsudzuje lásku Katice a Nika (hovorí, že to nie je pravá láska a po čase z nej zostane len sklamanie a zničená povesť dievčaťa)

Šora Anzula- pochádza zo sedliackej rodiny, je múdra, rozvážna, pracovitá, energická a nemá problém pomôcť tomu, kto to potrebuje; svojho syna vychováva vo veľkopánskom štýle (všetko mu dovoľuje); Mateho s váži- príliš jej ani nevadí, že by mala sedliacku nevestu, ale obáva sa, že po časeNikovi začne vadiť jej sedliacky pôvod a spôsoby; svojho syna dobre pozná, preto mu vzťah nezakazuje, ale robí všetko pre to, aby si overila, či to myslí vážne (v tom našla podporu aj u Mateho); za nevestu pôvodne synovi vyhliadla Doricu Zorkovičovú, ktorá bola z rovnakej spoločenskej vrstvy ako on

Katica- mladé sedliacke dievča, ktoré sa chce dostať do vyššej vrstvy (prostriedkom na to je pre ňu vzťah s Nikom, hoci sa sľúbila Paškovi Bobicovi); svoje chyb si uvedomí, až pri otcovej smrteľnej posteli

Niko- mladý, veselý zeman, ktorý sa zaľúbi do sedliačky; je si vedomý rozdielov medzi nimi; má rád svoju matku a priateľa Zandomeho

Zandome- najlepší Nikov priateľ, zeman; snaží sa mladým pomáhať; chce byť podnikateľom

**Jozef Cíger Hronský: Jozef Mak**

* sociálno- psychologický román (sociálna tematika, prienik do vnútra človeka)
* témou diela sú životné osudy jednoduchého dedinského človeka Jozefa Maka, poukazuje na pomery na Slovensku
* **Postavy:**

Jozef Mak- uzavretý, široké plecia a dlane; je drevorubač z chudobných pomerov; je nemilovaný („Nik mu nenasypal krúpy do kúpeľa“); je nemanželské dieťa (je pre to odsudzovaný celou dedinou, aj vlastnou matkou a bratom)

Jano Mak- v mladosti sa musel starať o Jozefa, býval v jeho otcovskej chalupe; jeho žena Jozefa milovala (kvôli tomu ho nemal rád)

Matka- vdova, veľa pracovala; vyhnala syna z dediny, aby nebol na očiach; nemohla mu nájsť krstnú („Narodil sa chlapec, čo nemohol byť ani Jozef, ani Mak“)

Hana Meľošová- krstná mama Jozefa, chudobná, flegmatická, ľahkomyseľná; jediná vedela s Jozefom súcitiť

Maruša- milovala Jozefa, bola rapavá z alkoholu, zmenila sa; vyhľadávala situácie, keď mohla byť s Jozefom sama; vydala sa za Jana, aby sa zabezpečila (nebola šťastná, Jano ju bil, smútok zapíjala alkoholom); neskôr sa opitá utopí

Jula Petrisková- mala ochrnutú ruku; rodina jej prepísala chalupu; Jozef si zobral z trucu (chcela, aby ju bil, lebo dedina neverila, že sú manželia), bola perfektná matka (jedlo dávala deťom)

Biaľoš- Jozefov biologický otec (pomáhal svojmu synovi)

Kubanda a dedina- klebetili