**Zadanie č. 17**

Úloha č. 1

**Charakterizujte plnovýznamové slovné druhy, vysvetlite slovesá, príslovky a *číslovky.***

**Nájdite v ukážke** *Bačova žena* **slovesá, v ukážke** *Matka* **príslovky a v ukážke** *Kým kohút nezaspieva* **číslovky. Pri niektorých určite vhodné gramatické kategórie.**

**Vysvetlite pravopis slov:** päť krát – päťkrát, dvadsaťjedna žiakov – dvadsaťjeden žiakov, blízko – blísko, vládnúť – vládnuť, piaty zo siedmich detí, vtom – v tom, spamäti – z pamäti

Úloha č. 2

**Vysvetlite rozličné stvárnenie postáv v ukážkach. Rozoberte najdôležitejšie časti, ktoré sú nositeľmi myšlienkového posolstva celého *dramatického diela*.**

Ukážky: *I. Stodola – Bačova žena*

*J. B. Ivan – Matka*

*I. Bukovčan – Kým kohút nezaspieva*

**Ivan Stodola: Bačova žena (úryvok)**

**Ondrej:**

Bože, bože, bože! Bože?... Otče náš, ktorý si na nebesiach... Žiť mi daj! To nie je možné aby jeden človek toľko trpel ako ja. Žiť mi daj! Ty si to musel vidieť, ako som ukrutne robil o hlade a smäde v čiernej zemi týmto rukami. A za to nič nechcem, len žiť mi daj. Veď či je to možné, aby sa na jedného človeka toľká čierna mrákava nešťastia váľala ako na mňa? Žiť mi daj! Prečo?... Začo?... Jednému dvoma priehrštiami sypeš a mňa depceš... Šliapeš ma ako nejakú hnusobu! Za tých šesť rokov toto ja odmena? Rozgniaviť ma chceš ako nejakú besnú šelmu? Prečo?... Prečo to?... Parom by ťa skáral tam hore, kde si! Joj, nie! Nie! To som nepovedal. Zmiluj sa a odpusť mi, zmiluj sa nado mnou, nad úbohým, najposlednejším červiačikom. ,,...neboť tvé jest království, tvá jest moc i sláva“ až na veky vekov. Amen. Bože, bože, bože! Žiť mi daj!

#### Július Barč Ivan: Matka (úryvok)

*Matka:* Ty si nebol u Tomkov?

*Paľo:* Čo by tam hľadal žobrák, keď ta chodí pán? Mamka, keď som bol ešte chlapček, mal

som raz peknú vyrezanú palicu. Bol som na ňu ukrutne pyšný. Za svet by ju nebol

dal. A vzal mi ju raz Jano a nikdy viac ju nevrátil. Chcel som sa s ním vtedy pobiť,

hoci bol starší a mocnejší, ale oni mi to zakázali. Chystal som sa do Ameriky. Jano

mi kúpil lístok a dal pár korún na cestu. Zato si vzal moju otcovskú čiastku...

Pred rokom mi napísali, že brat sa zalieča u Tomkov. Ja som mal Katku rád. Ale bolo

to zase také čudné, musel som na nich myslieť a neurobil som nič. Vrátil som Katke

slovo.

*Matka:* Nesmiete sa postaviť proti sebe. A Jano je mocný a tvrdý. Ten by ti neustúpil.

*Paľo:* Preto musím ustúpiť ja. Vo všetkom vždy len ja...

**Ivan Bukovčan – Kým kohút nezaspieva**

DRUHÉ DEJSTVO

*Tretí výstup*

*Tulák*: Proti násiliu má človek iba jednu šancu...

*Tomko*: A tá šanca...?

*Tulák:*  Chlapec to povedal. Ostať človekom... Nestať sa handrou. Zachovať si dôstojnosť...

A svoju ľudskú tvár.

*Uhrík*: A smiem sa opýtať – čo mi to pomôže? Zachovám si tvár – a prídem o hlavu! Bez tváre sa dá žiť – ale bez hlavy nie, ty blázon...“

*Šustek*: Nie! Proti násiliu nemá človek nijakú šancu!

*Tomko:* Nijaké násilie nie je trvalé... A napokon sa pohltí samo v sebe... a sebou samým, tak učia dejiny!

*Uhrík:* Nepočujte, kriste, nie ste v škole! Nemáme čas... O tri hodiny svitá...!

*Pani:*  Ešte tri hodiny... možno sa ešte...

*Uhrík*: Do rána sa už nič nestane! Je čas... chystať sa na najhoršie!

*Šustek*: Aspoň ten jeden z nás.

*Tomko:* A kto? – Vy, pán doktor?

*Šustek*: Je nás tu desať, pán učiteľ...!

*Starec*: e napísané v evanjeliu sv. Matúša. A keď jedli, povedal: Amen, vravím vám, jeden z vás ma zradí. Tak už nečakajme... nech sa slovo stane skutkom... Zraďme už jedného z nás...

Nech už deväť Judášov vydá nevinného...

**Zadanie č. 17- vypracovanie**

Úloha č. 1

**Charakterizujte plnovýznamové slovné druhy, vysvetlite slovesá, príslovky a *číslovky.***

**Plnovýznamové slovné druhy-** sú také slovné druhy, ktoré majú lexikálny význam

**Slovesá:**

* plnovýznamový slovný druh, majú vetnočlenskú platnosť
* ohybný slovný druh (časujú sa)
* tvar:

1. **určitý-** dajú sa určiť slovesné gramatické kategórie (napr. pracujem- 1. osoba, singulár, prítomný čas, oznamovací spôsob, činný rod, nedokonavý vid)
2. **neurčitý-** nedajú sa určiť slovesné gramatické kategórie (niekedy sa nedá určiť žiadna, niekedy sa niektoré dajú určiť- napr. pracovať [nedokonavý vid]); medzi neurčité slovesné tvary patria:
3. neurčitok (napr. volať, písať, kresliť, a pod.)
4. prechodník (napr. volajúc, píšuc, kresliac, a pod.- t. j. k tvaru 3. osoby množného čísla sa pridá **–c**; má iba jeden tvar, čiže sa nedá skloňovať)
5. činné príčastie prítomné (napr. volajúci, píšuci, kresliaci, a pod.- tvorí sa od nedokonavých slovies- k tvaru3. osoby množného čísla v prítomnom čase sa pridá **–ci**)
6. činné príčastie minulé (napr. privola**vší-** tvorí sa od dokonavých slovies, a to tak, že sa od tvaru neurčitku odoberie prípona **–ť** a pridá sa prípona **–vší, -všia, -všie;** dnes sa tento tvar pociťuje v texte ako zastaraný)
7. trpné príčastie (napr. nesený, volaný, siaty, a pod.- tvorí sa od nedokonavých slovies, a to tak, že sa od tvaru neurčitku odoberie prípona **–ť** a pridá sa prípona [akú majú prídavné mená] **–ený, -ená, -ené/ -ný, -ná, -né/** **-tý, -tá, -té**)
8. slovesné podstatné meno (napr. volanie, nesenie, siatie, a pod.- tvorí sa od základu trpného príčastia príponou **–ie;** skloňuje sa podľa vzoru **vysvedčenie**)
9. **jednoduchý-** je vyjadrený jedným slovom (napr. prídu, sedíme, čítal, a pod.)
10. **zložený-** je vyjadrený viacerými slovami (napr. chcem prísť, boli by sme sedeli, budem čítať, a pod.)

* **rozdelenie:**

1. **zvratné-** súčasťou ich tvarov je vždy zvratné zámeno (napr. učiť, sa, budem sa učiť, učila som sa, smiať sa, smeješ sa, smiali sa, a pod.)
2. **nezvratné-** súčasťou ich tvarov nie je zvratné zámeno (napr. čítať, budem čítať, čítala som, behať, beháš, behali, a pod.)
3. **plnovýznamové-** samy o sebe vyjadrujú nejaký dej, alebo stav (napr. sedieť, počúvať, a pod.)
4. **činnostné-** vyjadrujú činnosť, dej (napr. Mama pečie koláč., Otec umýva auto., a pod.)
5. **predmetové-** vyjadrujú činnosť, ktorá vychádza od činiteľa a zasahuje nejaký objekt; majú vo vete vyjadrený predmet (napr. čítať knihu, hovoriť o prírode, a pod.)

* **prechodné slovesá-** viažu sa s bezpredložkovým akuzatívom; t. j. je pri nich priamy predmet (napr. čítať knihu, a pod.)
* **neprechodné slovesá-** sa viažu s iným pádom ako s bezpredložkovým akuzatívom, t. j. je pri nich nepriamy predmet (napr. hovoriť o príhode)

1. **bezpredmetové-** vyjadrujú činnosť, ktorá zasahuje subjekt (napr. Jano beží., a pod.)
2. **stavové-** vyjadrujú stav, v ktorom sa niekto, alebo niečo nachádza (napr. Otec starne., a pod.)
3. **neplnovýznamové-** (napr. chcieť, začínať, a pod.) samy o sebe nemajú úplný lexikálny význam- ten nadobudnú až v spojení s plnovýznamovým slovesom (napr. chcieť spievať, začínať kresliť, a pod.); medzi neplnovýznamové slovesá zaraďujeme:
4. **modálne slovesá-** vyjadrujú vôľu, chuť, chcenie, schopnosť, alebo nevyhnutnosť konať dej (napr. chcieť, môcť, musieť)
5. **fázové slovesá-** vyjadrujú jednotlivé fázy priebehu deja (napr. začínať, zostať, prestávať, a pod.)
6. **sponové slovesá-** vyjadrujú v spojení s plnovýznamovým slovesom jeho platnosť, ako stavu (napr. bude najlepší, stane sa lekárom, a pod.)
7. **limitné slovesá-** v spojení s neurčitkom plnovýznamového slovesa vyjadrujú hraničný stav, ktorý sa nedosiahne (napr. malo ho poraziť- ale ho neporazilo, išlo mu srdce z hrude vyskočiť- ale nevyskočilo, a pod.)

* **osoby:** 1., 2., 3. osoba jednotného a množného čísla
* **čas:** minulý, prítomný, budúci
* **spôsob:** oznamovací, rozkazovací, podmieňovací
* **rod:**

1. **činný-** podmet vykonáva dej (napr. Murári stavajú dom.)
2. **trpný-** podmet je dejom zasiahnutý, môže mať:
3. **opisnú formu** (napr. Dom je stavaný.)
4. **zvratnú formu** (napr. Dom sa stavia.)

* **vid:**

1. **nedokonavý-** vyjadruje sa nimi neukončený priebeh deja
2. **dokonavý-** vyjadruje sa nimi ukončený priebeh deja

**Príslovky:**

* plnovýznamový slovný druh, majú vetnočlenskú platnosť
* neohybný slovný druh
* **rozdelenie:**

1. **miesta** (napr. dole, hore)- odpovedajú na otázky- Kde?, Kam?
2. **času** (napr. včera, dnes)- odpovedajú na otázku- Kedy?
3. **príčiny** (napr. preto, zato)- odpovedajú na otázku- Prečo?
4. **spôsobu** (napr. zle, dobre)- odpovedajú na otázku- Ako?

* niektoré sa dajú stupňovať (tie, ktoré vznikli z akostných prídavných mien)

1. **nepravidelne-** pri stupňovaní sa mení základ slova (napr. mnoho, málo, pekne, dobre, zle, a pod.)
2. **pravidelne-** pri stupňovaní sa nemení základ slova (napr. ticho, oddane, a pod.)

**Číslovky:**

* plnovýznamový slovný druh, majú vetnočlenskú platnosť
* ohybný slovný druh (skloňujú sa- okrem niektorých výnimiek)
* druhy:

1. **základné** (napr. jeden, dva, tri, štyri, a pod.)
2. **skupinové** (napr. dvoje, štvoro, a pod.)
3. **radové** (napr. prvý, druhý, tretí, štvrtý, a pod.)
4. **druhové** (napr. dvojaký, štvorako, a pod.)
5. **násobné** (napr. dvakrát, päť ráz, a pod.)
6. **zlomkové** (napr. tretina, štvrtina, a pod.)
7. **určité** (vyjadrujú presný počet)
8. **neurčité** (pomenúvajú nepresný počet)

* **rod:**

1. **mužský** (napr. prvý)- pri mužskom rode určujeme aj životnosť podľa počítaného podstatného mena
2. **ženský** (napr. prvá)
3. **stredný** (napr. prvé)

* **číslo:**

1. **jednotné** (napr. druhému)
2. **množné** (napr. druhým)

* **pády:** N, G, D, A, L, I
* **vzory:**

1. **päť-** pre číslovky 5-99
2. **pekný-** pre radové a druhové číslovky
3. **cudzí-** pre radové číslovky
4. **osobitné skloňovanie-** majú základné číslovky 1, 2, 3, 4
5. **žena-** napr. pre číslovku miliarda
6. **dub-** napr. pre číslovku milión
7. **stroj-** pre samostatne stojacu číslovku 1 000 (inak je táto číslovka nesklonná)
8. **mesto-** pre samostatne stojacu číslovku 100 (inak je táto číslovka nesklonná)

* **rímske číslice: I-** 1, **V-** 5, **X-** 10, **L-** 50, **C-** 100, **D-** 500, **M-** 1 000

**Nájdite v ukážke** *Bačova žena* **slovesá, v ukážke** *Matka* **príslovky a v ukážke** *Kým kohút nezaspieva* **číslovky. Pri niektorých určite vhodné gramatické kategórie.**

**Bačova žena:** daj (2. osoba singuláru, prítomný čas, rozkazovací spôsob, nedokonavý vid, činný rod), trpel, musel, vidieť, nechcem, váľala (3. osoba singuláru, minulý čas, oznamovací spôsob, činný rod, dokonavý vid), sypeš, depceš, šliapeš, rozgniaviť, skáral, nepovedal, zmiluj, odpusť

**Matka:** ukrutne (príslovka spôsobu), raz, nikdy (príslovka času), vtedy, zato (príslovka príčiny), preto

**Kým kohút nezaspieva:** jednu, nijakú, tri (ženský rod, množné číslo, N, osobitné skloňovanie), jeden, desať, deväť

**Vysvetlite pravopis slov:** päť krát – päťkrát, dvadsaťjedna žiakov – dvadsaťjeden žiakov, blízko – blísko, vládnúť – vládnuť, piaty zo siedmich detí, vtom – v tom, spamäti – z pamäti

~~päť krát~~ – **päťkrát-** pretože číslovky s **krát** sa píšu vždy spolu

~~dvadsaťjedna žiakov~~ – **dvadsaťjeden žiakov-** pretože číslovka **jeden** je nesklonná

**blízko** – ~~blísko~~- pretože v danom slove dochádza k spodobovaniu (blísko- je napísané tak, ako počujeme pri výslovnosti)

~~vládnúť~~ – **vládnuť-** v slove **vládnúť**  je porušené pravidlo o rytmickom krátení

piaty zo siedmich detí- správne je **zo siedmych detí**

**vtom** – ~~v tom~~- **vtom** je príslovka času, **v tom**- napr. v nejakom predmete

**spamäti** – ~~z pamäti~~- **spamäti**- príslovka spôsobu

Úloha č. 2

**Vysvetlite rozličné stvárnenie postáv v ukážkach. Rozoberte najdôležitejšie časti, ktoré sú nositeľmi myšlienkového posolstva celého *dramatického diela*.**

**Ivan Stodola: Bačova žena**

* psychologická dráma, považuje sa za to najlepšie v slovenskej literatúre
* **témy:** láska, zasahovanie osudu do života (žena sa stáva ženou dvoch mužov)
* **idea:** autor odhaľuje zlé ekonomické podmienky na Slovensku
* **postavy:**

Ondrej- prchký, výbušný, agresívny; všetkého sa chce zmocniť; miluje svoju ženu (nevie, ako jej to dať najavo); zmyslom jeho života bolo zarobiť peniaze (pri práci v štôlňach stratil pamäť); vracia sa z Ameriky, ako veľmi bohatý človek (istým spôsobom si chcel získať Evu pomocou majetku); chcel podobrotky Mišovi vysvetliť, že Eva je jeho (vždy sa však pohádali)

Mišo- citlivý, pokorný; má rád Evu, aj obe deti; bol dobrým manželom- Eve vo všetkom pomáhal

Eva- milujúca žena (mala rada svoje deti, svojho manžela; pracovitá, úctivá, citlivá; zhodou okolností sa stala ženou dvoch mužov; miluje svoje deti (keď jej ich chcú zobrať, spácha samovraždu)

* **dej:**

1. dejstvo- Eva sa hrá so svojimi deťmi, prichádza svokra, ktorá jej vyčíta, že sa vydala. Prichádza Mišo a hovorí, že prišiel „Amerikán“ a odkúpil celé panstvo. Eva v ňom spoznáva Ondreja. (myslela si, že je mŕtvy- mala o tom aj doklad)
2. dejstvo- Ondrej žiada Evu, aby sa k nemu vrátila. (prepisuje na ňu celý majetok) Miša Ondrej posiela do Ameriky, že mu vráti všetky peniaze a dá mu 15 000. (súhlasí, ale má podmienku, že s ním pôjde aj Eva) Ondrej sa nahnevá, vyženie ho z panstva a zbavuje ho postavenia baču. Keď za ním prichádza Eva, Ondrej jej oznamuje, že jej vezme syna. (ona ho žiada, aby jej vysvetlil, prečo sa 5 rokov neozval). Ondrej jej vysvetľuje: baňa-nešťastie-strata pamäti-pamäť sa mu vracia pri železničnom nešťastí. (uvedomuje si, že je Ondrej Muranica) Eva sa zmätene vracia domov.
3. dejstvo- Eva v noci uteká za Mišom na salaš, ten jej oznamuje, že sa rozhodol odísť do Ameriky a berie so sebou aj malého Miška. Vtom prichádza Ondrej a oznamuje jej, že jej zobral malého Ondríka a už jej ho nikdy nevráti. (Mišo a Ondrej sa začnú biť) Eva znáša rozdelenie svojich detí veľmi zle a spácha samovraždu (posledné slová: „Teraz ma už máte obaja.“)

**Július Barč Ivan: Matka**

* psychologická dráma z baníckeho prostredia; expresionistická hra
* nastoľuje sa tu otázka života a smrti; postavy prežívajú hrôzu; dej ovplyvňujú nadprirodzené zásahy; text hry je vzrušený a má veľa nedokončených viet; kompozícia má klasické členenie (hra sa skladá z dejstiev)
* **idea:** závisť a nenávisť, ktorá ničí a zabíja všetko a všetkých
* **postavy:**

matka- typická expresionistická postava, vdova; Paľa vychovala k tomu, aby Janovi ustupoval; medzi Paľom a ňou je Oidipovský komplex; ľudia v dedine jej nerozumejú (myslia si, že je bláznivá); v hre sa pohybuje od jedného syna k druhému (naoko podporuje Jana, aby neublížil Paľovi)

Jano- negatívne vlastnosti, nikto ho nemá rád; pije; z túžby po peniazoch vyháňa Paľa do Ameriky (myslí si, že Paľo sa vráti bohatý a on bude z neho profitovať); k matke sa správa veľmi zle (je surový, keď ju zabije, Paľo chce zobrať vinu na seba- Jano odmieta a poprosí susedu, aby zavolala políciu)

Paľo- dobré vlastnosti, závislý na matke- matka mu dala vlastnosť (nevie s vymaniť z jej vplyvu)

* **dej:**

1. **expozícia-** predstavujú sa postavy (matka Anna, synovia Paľo a Jano); matka má predtuchu, že Paľo sa vráti z Ameriky
2. **kolízia-** Paľo sa vráti a Jano ho privíta s nenávisťou
3. **kríza-** Kata, bývalé Paľovo dievča sa priznáva matke, že stále ľúbi Paľa (odmieta dvorenie Jana); matka má vidinu, že brat zabije brata (poprosí Paľa, aby nechodil za Katou)
4. **peripetia-** Paľo ide za paholka ku Katiným rodičom a chcú sa zobrať
5. **katastrofa-** Jano zaútočí na Paľa s nožom; matka zhasína svetlo (namiesto Paľa Jano zabije matku)

**Ivan Bukovčan: Kým kohút nezaspieva**

* existencionalistická dráma
* témou je zatknutie 10 ľudí a ich charakter v boji o záchranu života (sú väznení v pivnici)
* **idea:** poukázal na egoizmus, pud sebazáchovy v hraničnej situácii
* **postavy:**

učiteľ Tomko- predstavuje inteligenciu; spočiatku sa nechcel priznať, čo sa mu stalo (neskôr ho Ondrej odhalil); predstavuje akýsi spojovací prvok medzi všetkými postavami; zachováva si tvár človeka aj v hraničnej situácii; vyjednáva s Fischlom

Ondrej- mladý chlapec, v pivnici sa ocitá medzi prvými; má rád Fanku (zastáva sa jej počas rozhodovania, koho vyberú); ku koncu príbehu stráca nervy (je zhnusený z ľudí v pivnici); chce sa obetovať za všetkých, aby skončil neznesiteľné intrigánstvo zachováva si tvár človeka

Fanka- mladé dievča (ešte je pod zákonom) keď je v pivnici sama s Ondrejom chce aby si spolu ľahli do postele; bojí sa, že by mala zomrieť

Tulák- človek, ktorého nikto nepoznal, nikto nikdy nevidel (je odnikiaľ); neskôr sa priznáva, že utiekol z transportu do koncentračného tábora; dostáva sa do konfliktu s Uhríkom (vychádza z neho ako morálny víťaz, aj napriek tomu, že umiera); tiež si zachováva tvár človeka, uvažuje racionálne, nič neskrýva, je priamy

pán Terezčák- starý 72 ročný pán, ktorý bol v pivnici ako úplne prvý (chytili ho o pol siedmej, keď sa vracal z cintorína); potrpí si na to, aby sa k nemu ľudia správali úctivo; dozvedá sa pravdu o svojom synovi (nebol fašista, ale naopak pomáhal hrdinom v SNP); všetko mu je viac- menej jedno, chce hlavne pomstiť svojho syna); často cituje Bibliu

babica- pani Babjaková- bola pôrodná baba (chytili ju pri vykonávaní činnsoti); neskôr vyšlo najavo, že pomáhala rodičke potratiť; bola proti Terezčákovi, podlizovala sa Fischlovi

pani lekárnikova- hrdá, bohatá panička (odchytili ju, keď sa vracala z pošty); zistila, že ju vlastný muž podvádzal s Marikou; vykladala karty (4x jej vyšla tá istá karta)  
Dr. Šustek- bol zverolekárom (chytili ho, keď sa vracal zo zabíjačky od švagra- vojaci mu zobrali výslužku); chcel sa silou mocou dostať z pivnice (nedarí sa mu to, chcel tak urobiť na úkor iných)

holič Samo Uhrík- bol holičom; hovoril, že ho pán Severíni zachráni (lebo ho každý deň strihá a holí); mal pri sebe svoje holičske náradie; chcel sa dostať z pivnice, nechcel zomrieť; nevydržal situáciu, praskli mu nervy, nezachoval sa ako človek (zabil tuláka);

bolo mu jedno, kto zomrie, len nech to nie je on

Marika- prostitútka; povedala všetkým, čo sa stalo (ako niekto zabil nemeckého vojaka); necítila sa menejcenne len preto, že bola taká, aká bola; nechcela zomrieť

pán Fischl- pôvodom Nemec, obchodník s drevom; hostiteľ majora von Lucasa; bol akýmsi prostredníkom medzi pivnicou a okolitým svetom; snažil sa pomôcť ľudďom, ktorí boli rukojemníkmi; keď sa dozvedel, že Uhrík zabil tuláka, tiež to psychicky nevydržal; robil, čo bolo v jeho silách, aby ich zachránil