**Zadanie č. 24**

Úloha č. 1

**Vysvetlite rozdiel medzi *oznamom a správou*. Uveďte príklady ústnych a písaných žánrov, ktoré plnia funkciu oznamu a správy. Zaraďte tieto žánre k slohovému postupu a jazykovému štýlu.**

Vysvetlite funkciu a formu týchto útvarov: *denník, diár, blog, sms, e-mail*. Pripravte si e-mail, ktorý by ste poslali pani učiteľke k oslave Dňa učiteľov.

Úloha č. 2

**Vysvetlite *znaky postmoderny* na konkrétnom literárnom diele. Analyzujte experimenty s epickým časom, priestorom a dejom v ukážkach.**

Ukážky: *U. Eco: Meno ruže*

*D. Tatarka: Démon súhlasu*

**Umberto Eco: Meno ruže**

,,Hovorilo sa o smiechu,“ povedal Jorge odmerane. Pohania písali komédie, aby rozosmiali divákov, a tým páchali zlo. Náš Pán Ježiš nikdy nerozprával komédie ani bájky, ale iba jasné podobenstvá, ktoré nás obrazným spôsobom učia, ako si máme zaslúžiť raj, tak nech sa aj stane.

,,Prekvapuje ma,“ povedal Viliam, ,,prečo ste taký zaujatý proti myšlienke, že by sa Ježiš mohol smiať. Ja si myslím, že smiech, tak ako aj kúpele, dobre lieči telesné šťavy a iné chorobné stavy, najmä melanchóliu.“

,,Kúpele sú dobrá vec,“ povedal Jorge, a sám Akvinský ich radí ako prostriedok zaháňajúci smútok, ktorý môže byť planým utrpením, keď nepochádza zo zla, ktoré možno prekonať odvahou. Kúpeľmi sa telesné šťavy opäť dostávajú do rovnováhy. Smiech lomcuje telom, znetvoruje črty tváre, robí človeka podobným opici.

,,Opice sa nesmejú, smiech je vlastný človeku, je to znak jeho rozumnosti,“ podotkol Viliam.

**Dominik Tatarka: Démon súhlasu**

- Zaráža ma, že i  talentovaní spisovatelia, i  spisovatelia bez talentu napísali diela, ktoré rovnako rozleptáva lož, konvencia, nepravda – nezáleží, ako pomenujeme naše spoločné omyly. – Vravím Matajovi, že i v kultúrnej tvorbe sme premárnili veľa síl, veľa talentov, veľa prostriedkov. On súhlasí.

Na veľa súhlasenia, od ktorého mi bolo, akoby ma kyjom dotĺkali, odvážil som sa položiť otázku:

- Ale kto je za toto všetko zodpovedný?

-------------------------

Nie, ani najväčším chytrákom sa nepodarí opravdivého človeka udržať v  postavení figúrky. Ale keď seba porovnávam s  opravdivým človekom (Števom Reptišom), obávam sa a  musím povedať, že ja, spisovateľ Boleráz, som ešte stále figúrkou.

- Súhlasím, - prisvedčil mi Mataj.

- Len uváž, súdruh Mataj, kto je tu figúrka . . .?

- Súhlasím.

- Figúrka je človek, ktorý v  mene svojho presvedčenia súhlasí s  tým, že ho povyšujú na miesto, na ktoré nestačí. Figúrka je úloha, ktorú človek hrá, ktorú iba hrá, zle hrá. Figúrka je úloha, v  ktorej človek hrá, že za nič nemôže, že tamhore vyššie sú činitelia, ktorí za neho myslia, rečnia, plánujú, za neho rozhodujú, za neho nesú zodpovednosť.

- Správne, veľmi správne, súhlasím . . .

- Súdruh činiteľ, veď ma nechaj dopovedať . . . Figúrka kedysi veril v  mene svojho presvedčenia, teraz už ani neverí. Figúrka teraz je šarža, figúrka je teraz chytrák, figúrka je maska subordinovaného chytráka alebo karieristu, figúrka je teraz výplodom pokrytectva našich čias . . .

- Súhlasím.

- Figúrka si môže osobne myslieť, že je takto čestný človek, ktorý sa len obratom, celkovou zmenou dostal kdesi vedľa . . .

- Súhlasím.

- Figúrka je Švejk socializmu. Figúrka je beštia, figúrka je nebezpečný človek, triedny nepriateľ . . .

- Súhlasím.

- Nesúhlas, prosím, pokús sa nesúhlasiť, nechaj ma dohovoriť.

- Súhlasím, dohovor.

- Figúrka som ja, figúrkou sa stal . . .

- Súhlasím.

Mataj, svätosväte presvedčený, že ide iba o  mňa, najmä o  mňa Boleráza, a najviac ak o  niekoľkých spisovateľov, nadšene so mnou súhlasil, ba môžem povedať, dostal sa do stavu vášnivého súhlasenia v presvedčení, že ide iba o mňa.

Ja dokladám ako flagelant, prečo a  ako som sa stal oportunistom, posluhovačom, poskokom, človekom, ktorý sa zriekol vlastného vkusu, názorov, vlastnej tváre. On, činiteľ, čím ďalej, tým horlivejšie so mnou súhlasí. Nepobadal, že sa dal zviesť na šikmú plochu súhlasu. Ak pripustil jedno, musel so mnou ďalej nezadržateľne, gravitačne súhlasiť.

**Zadanie č. 24- vypracovanie**

Úloha č. 1

**Vysvetlite rozdiel medzi *oznamom a správou*. Uveďte príklady ústnych a písaných žánrov, ktoré plnia funkciu oznamu a správy. Zaraďte tieto žánre k slohovému postupu a jazykovému štýlu.**

**Oznam-** vyjadruje informáciu o tom, aká udalosť sa Kde? Kedy? a Ako? uskutoční (pozvánka, inzerát, reklama, jedálny lístok-žánre)- administratívny štýl, informačný slohový postup

**Správa-** základný novinársky žáner, prináša aktuálne informácie o udalosti, ktorá sa už odohrala; správa odpovedá na otázky: Kto? Kde? Kedy? Ako? Prečo; je výstižná (krátka, rozšírená, úradná, referujúca (referát), beletrizovaná (riport), dialogizovaná (rozhovor)- žánre)-publicistický štýl, informačný slohový postup

**Vysvetlite funkciu a formu týchto útvarov:** *denník, diár, blog, sms, e-mail*. **Pripravte si e-mail, ktorý by ste poslali pani učiteľke k oslave Dňa učiteľov.**

*Denník­-* obyčajne obsahuje zápisy o osobných a verejných udalostiach ovplyvňujúcich pisateľa; o udalostiach autor podáva správu väčšinou zo svojho uhla pohľadu prezentujúc vlastný názor o nich; udalosti sú spravidla opisované v chronologickom poradí v denných intervaloch, denník si nepíšeme, ale vedieme.

*Diár-* osobný zápisník; súčasť plánovania dní, týždňov, mesiacov, ktoré sú pred nami; väčšinou o veľkosti A5 (tzv. vreckové diáre)

*Blog-* internetový denník; umožňuje blogerom publikovať svoje názory, skúsenosti k určitým témam na internete

*Sms-* služba dostupná na väčšine mobilných telefónov, ktorá umožňuje prenos krátkych textových odkazov medzi mobilnými telefónmi

*e-mail-* spôsob písania, posielania a prijímania správ v elektronických komunikačných systémoch- väčšina z nich používa internet

Úloha č. 2

**Vysvetlite *znaky postmoderny* na konkrétnom literárnom diele. Analyzujte experimenty s epickým časom, priestorom a dejom v ukážkach.**

**Postmoderna:**

* literárny a umelecký smer poslednej tretiny 20. storočia
* východiskom sa stáva odmietavý postoj ku konzumnej spoločnosti; základnou požiadavkou je pluralita názorov a ich zrovnoprávnenie
* **znaky:** citátovosť (dôležité je písanie už existujúcich textov); uvedenie viacerých možností, prítomnosť viacerých hľadísk a pohľadov, prelínanie viacerých žánrov a výskyt neliterárnych žánrov;
* **ustálené symboly:** labyrint, múzeum, knižnica, bludisko, zrkadlo, maska, navodenie hádanky, riešenie záhady

**Umberto Eco: Meno ruže**

* román možno čítať ako:

1. historickú detektívku- ktorá ani nie je detektívkou (autor využil iba prostriedky detektívneho románu), pričom jeho detektív, františkánsky mních William z Baskervillu, ktorý má rozlúštiť príčinu vrážd mníchov, nemôže objasniť ani dôvody, ani následky toho, čo sa v opátstve deje
2. filozofický román odrážajúci nezhody medzi starým a novým svetom, medzi výkladom pravdy pod zorným uhlom ustavičných zmien (William) a výkladom pravdy na základe dogiem (Jorge)
3. ako román o románe, lebo v texte sa nachádza veľa citácií z iných diel

* symboly postmoderny: knižnica, labyrint chodieb opátstva, riešenie tajomných záhad
* text sa skladá zo žánrov: traktát, proroctvo, videnie, citáty z biblie
* dej románu sa odohráva v 14. storočí, kde William a Adso vyšetrujú úmrtia mníchov

**Dominik Tatarka: Démon súhlasu**

* v diele kritizuje politický systém (to, že ľudia sa naučili vždy a so všetkým súhlasiť bez rozmýšľania o dôsledkoch), kritizuje dosadzovanie „figúrok“ na vysoké posty, na ktoré nestačili
* kritizuje pokrytectvo verejných činiteľov, ktorí sú v súkromí iní, ako na verejnosti (verejne zastávajú ideologické názory, v súkromí s nimi nesúhlasia)
* kritizuje zavádzanie kultu osobnosti, lebo ľudí dosadzovali „zhora“, bez toho, aby si ich ľudia poriadne zvolili
* na postave Mataja kritizuje neomylnú moc funkcionára, ktorý mohol zvážiť užitočnosť diela nejakého spisovateľa a určiť nakoľko je škodlivé, alebo prospešné; mal neobmedzenú moc na to, aby človeka vyhlásil za génia, alebo z neho urobil zradcu
* rozprávačom je Bartolomej Boleráz (spisovateľ) a Valizlosť Mataj (ideologický činiteľ)- letia spolu na zjazdovú predporadu vrtuľníkom, ten havaruje a kufrík plný ideologických materiálov im odrazí hlavy; obaja sú mŕtvi a zriadenec pri odpratávaní pozostatkov zamieša ich mozgy; na pohrebe sa fiktívne prebudí spisovateľ- začne rozprávať celý príbeh (človek dnešnej doby sa naučil súhlasiť so všetkým bez toho, aby si uvedomoval zodpovednosť za čin, ktorý spáchal)