**Zadanie č. 28- vypracovanie**

Úloha č. 1

**Charakterizujte menné a slovesné gramatické kategórie slova a syntaktických konštrukcií. Určite potrebné gramatické kategórie zvýraznených slov v ukážkach a doplňte vzor.**

**Vyskloňujte uvedené slová**: pán**,** pani, Goethe, najlepší žiak, kráľovná, dva psy – dvaja psi.

Úloha č. 2

**Porovnajte hlavné znaky literatúry *romantizmu a realizmu*, analyzujte ukážky a vysvetlite umelecké stvárnenie skutočnosti.**

Ukážky: *V. Hugo – Chrám Matky Božej v Paríži*

*F. M. Dostojevskij –Zločin a trest*

**Victor Hugo: Chrám Matky Božej v Paríži (úryvok)**

„Piť!“ zopakoval Quasimodo po tretí raz a sťažka si vzdychol. V tej chvíli zbadal, že sa dav rozostupuje. Vyšla z neho čudne oblečená dievčina a s ňou malá biela kozička **s pozlátenými rožkami.** V ruke niesla tamburínu. Quasimodovo **oko zaiskrilo**. Bola to cigánka, ktorú sa včera v noci pokúsil uniesť, a za toto prepadnutie, ako nejasne cítil, ho práve teraz trestali: mimochodom, a to bol ten **najposlednejší dôvod**, lebo ho trestali iba preto, že je hluchý a že ho súdil tiež hluchý. Nepochyboval, že i ona sa mu prišla pomstiť a udrieť ho ako všetci ostatní.

...........................

A tu ten hluchý úbožiačik uprel na ňu pohľad plný výčitiek a nevýslovného smútku. Všade by to bolo bývalo dojímavé divadlo, ako táto krásna, svieža, čistá a pôvabná dievčina, sama taká slabá, tak nezištne pribehla na pomoc takému veľkému zúfalstvu, takej **ošklivosti, úbohosti** a zlobe! **Na pranieri** bol takýto výjav vznešený.

.........................

,,Och, dievča,“ povedal kňaz, ,,zľutuj sa nado mnou! Ty sa považuješ za nešťastnú, ale beda, beda, nevieš, čo je to nešťastie. Och! Milovať ženu a byť kňazom, byť nenávidený! Milovať ju celou náruživosťou svojej duše, cítiť, že by si dal za jejnajmenší úsmev krv, dušu, spásu, nesmrteľnosť a večnosť, **život pozemský i posmrtný.“**

**Fiodor Michajlovič Dostojevskij: Zločin a trest (úryvok)**

* Už je neskoro, už je čas! Hneď v tejto chvíli sa idem udať. Len neviem, prečo to

robím.

Duni stekali dolu tvárou veľké slzy.

* Ty plačeš, sestra, ale môžeš mi ešte podať ruku?
* A ty si o tom pochyboval?

Mocne ho objala.

* Vari tým, že si to **ideš odpykať**, nezmývaš už polovicu svojho zločinu? – **vykríkla,**

**zvierajúc ho v objatí a bozkávajúc ho.**

* Zločinu? Akého zločinu? – vykríkol náhle v akejsi nečakanej zúrivosti. – To, že

som zabil odpornú, škodlivú voš, starú, nikomu nepotrebnú úžerníčku, za ktorej zabitie by mi mali aj tridsať ráz odpustiť, lebo vyciciavala úbožiakov, to že je zločin? Nemyslím naň a ani ho nechcem zmývať.

* Brat môj, čo to vravíš! Veď si predsa prelial krv! – zúfalo vykríkla Duňa.
* Ktorú všetci prelievajú, - chytil sa toho div nie v zúrivosti, - ktorá tečie a vždy

tiekla na svete v celých vodopádoch, ktorá strieka ani šampanské a za ktorú sa udeľuje v kapitole Pocta prídomok Dobrodinec ľudstva! Len sa lepšie poobzeraj a uvidíš. Ja sám som chcel ľuďom preukázať dobro a vykonal by som **stá a tisíce dobrých skutkov** za túto jednu hlúposť, a vlastne ani nie hlúposť, ale jednoducho nešikovnosť, lebo celá tá myšlienka nebola až taká hlúpa, ako vyzerá teraz pri neúspechu pri neúspechu všetko vyzerá hlúpe!)... Tou hlúposťou som si iba chcel získať nezávislé postavenie, urobiť prvý krok, získať prostriedky, a potom by som to všetko odčinil neporovnateľne prospešnejšou a užitočnejšou činnosťou... Ale ja... ja som neobstál ani pri prvom kroku, lebo som podliak! V tom je to! A jednako nebudem na to pozerať vašimi očami: keby sa mi to bolo podarilo, velebili by ma, ale teraz hybaj za mreže!

....................

Rozdiel je iba v tom, že ja vôbec nenástojím na tom, aby **výnimoční ľudia** museli, ba boli povinní páchať všelijaké bezprávia, ako vy tvrdíte. Myslím si dokonca, že **takýto článok** by ani neuverejnili. Ja som jednoducho iba naznačil, že výnimočný človek má právo... pravda nie oficiálne právo, ale svoje právo... dovoliť svojmu svedomiu prekročiť niektoré prekážky, a to jedine v tom prípade, ak si to vyžaduje uskutočnenie jeho myšlienky (dakedy možno blahodarnej pre celé ľudstvo).

Úloha č. 1

**Charakterizujte menné a slovesné gramatické kategórie slova a syntaktických konštrukcií. Určite potrebné gramatické kategórie zvýraznených slov v ukážkach a doplňte vzor.**

**morfologické kategórie:**  
**a.) menné:**  
**rod –**mužský, ženský, stredný  
**číslo –**jednotné (singulár), množné (plurál)  
**pád –**nominatív, genitív, datív, akuzatív, lokál, inštrumentál

**b.) slovesné:**  
**osoba –**1. osoba – ja (j. č.)  my (m. č.)   
  2. osoba – ty (j. č.) vy (m. č.)  
  3. osoba – on, ona, ono (j. č.)  oni, ony (m. č.)  
**číslo –**jednotné (singulár), množné (plurál)    
**čas –**prítomný, minulý, budúci  
**spôsob –**oznamovací, rozkazovací, podmieňovací  
**vid –**dokonavý (vyjadruje ukončený, ohraničený dej, napr. zašije)   
nedokonavý (vyjadruje neukončený, neohraničený dej, napr. šije)  
**slovesný rod –**činný (podmet vykonáva činnosť slovesa, napr. Otec rúbe drevo.)  
trpný (podmet nevykonáva činnosť slovesa, napr. Drevo je rúbané.)  
**- osoba a číslo, len pri niektorých slovesných tvaroch**

**pozlátenými rožkami.**

**oko zaiskrilo**

**najposlednejší dôvod**,

**ošklivosti, úbohosti**

**Na pranieri**

**život pozemský i posmrtný**

**ideš odpykať**

**vykríkla,**

**zvierajúc ho v objatí a bozkávajúc ho.**

**stá a tisíce dobrých skutkov**

**výnimoční ľudia**

**takýto článok**

**Vyskloňujte uvedené slová**: pán**,** pani, Goethe, najlepší žiak, kráľovná, dva psy – dvaja psi.

**sg.                                    pl.**

**N**                        pani                                panie

**G**                   bez panej                        bez paní

**D**                        panej                            paniam

**A**                        paniu                             panie

**L**                    o panej                          o paniach

**I**                   s paňou                         s paniami

**sg.                                    pl.**

**N**                       pán                                  páni

**G**                bez pána                            bez pánov

**D**                     pánovi                               pánom

**A**                     pána                                 pánov

**L**                o pánovi                              o pánoch

**I**               s pánom                             s pánmi

Úloha č. 2

**Porovnajte hlavné znaky literatúry *romantizmu a realizmu*, analyzujte ukážky a vysvetlite umelecké stvárnenie skutočnosti.**

**Realizmus**  
Literárny realizmus vznikol veľmi skoro z romantizmu ako kvalitatívne nová umelecká metóda (1. polovica 19. storočia). Realistická metóda sa vyznačuje úsilím verne, pravdivo zobraziť spoločenské pomery a súčasne prehĺbiť psychologickú analýzu. Odmieta spoločenskú konvenčnosť, kvetnatý štýl. Vrcholným zjavom literárneho realizmu vo francúzskej próze prvej polovice 19. storočia je Honoré de Balzac. Známe je tvrdenie, že Balzac vytvoril svet, Stendhal len hrdinov. Pre Balzaca je prvoradý obraz sveta a funkciou románovej postavy je vytvárať ho. U Stendhala ide o „zrkadlenie“ tohto sveta vo vedomí románovej postavy. Za realistický zážitok považuje Stendhal nielen čo vidí a počuje, ale aj celý svoj svet – predstavy a city. Pravdivosť, historická konkrétnosť a typické charaktery v typických okolnostiach – to sú základné princípy realistickej umeleckej metódy.  
V 19. storočí sa zároveň rodí kritický realizmus – keď sa prehlbuje priepasť a vyostrujú sa rozpory medzi svetom práce a svetom peňazí, rastú sociálne problémy. Medzi najvýznamnejších predstaviteľov kritického realizmu patria vo francúzskej literatúre Stendhal, Balzac, Flaubert, Zola, Maupassant, v anglosaskej Dickens, Twain, v ruskej Gogoľ, Turgenev, Tolstoj, Dostojevskij, Čechov. V slovenskej literárnej tvorbe predstavujú prvú vlnu kritického realizmu Hviezdoslav, Vajanský, Vansová, Šoltésová, Kukučín. V druhej vlne – Timrava, Tajovský, Podjavorinská, Čajak, Jesenský, Jégé.

**Znaky realizmu**

* dôraz na objektívne zobrazenie skutočnosti, ľudských vzťahov, charakterov…
* zobrazovanie pravdivosti človeka a jeho prostredia
* charaktery sú produktom spoločenského prostredia
* využívanie skúseností z vlastného života
* tabuizované témy – prostitúcia, karierizmus, problémové manželstvá, nevera…
* typizácia (vlastnosti istého typu sú charakteristické pre množstvo podobných ľudí)
* negatívny charakter postáv, záporné vlastnosti majú symbolickú podobu
* postavy sú zobrazované zo všetkých spoločenských vrstiev (od veľkomestského podsvetia až po predstaviteľov najvyšších kruhov aristokracie)
* používanie nových výrazových prostriedkov (nárečia, archaizmy a pod.)
* realizmus sa orientuje na prítomnosť, nie na minulosť, dej je zakotvený v súčasnosti
* typické väčšie prozaické útvary, epická poézia a spoločenské drámy
* literatúra reaguje na nespravodlivú sociálnu skutočnosť, pričom realizmus nehľadá a ani nenachádza východisko z krízy spoločnosti, bol iba jej kronikárom, kritikom
* literárne dielo bolo obžalobou alebo výsmechom bez zobrazenia pozitívneho spoločenského ideálu
* vytvára sa umelecký smer – kritický realizmus (prejavuje s zosilneným rysom kritickosti)
* dominantný literárny druh je epika
* dominantný literárny žáner je realistický román, ktorý zobrazuje široký okruh života a analyzuje duševný svet hrdinov (svojím rozsahom dával možnosť zobraziť „hroznú poéziu života“ meštianstva)
* Hlavné znaky romantizmu:
* - citovosť - úzky vzťah k prírode
* - návrat do histórie
* - záľuba v nezvyčajných zvláštnych až exotických prostriedkoch
* - časté sú motívy ako – noc, rozbúrené more, cintoríny, chrámy, polnoc a pod.
* - zložité psychologické stavy: svetabôľ, silné vášne, smútok
* - v popredí je človek, ktorý nie je dokonalý
* - hrdina túži po slobode a dostáva sa do konfliktu so spoločnosťou
* - v tomto konflikte je hrdina osamelý a nepochopený
* - rozpor medzi snom a skutočnosťou
* - titanizmus , vykonanie mimoriadneho činu
* - koniec je vždy tragický, hrdina zomiera
* - autor sa stotožňuje s hrdinom, autoštylizácia
* - hrdina sa búri (revoltuje)
* - využitie protikladov, čiže kontrastov
* - diela sú poznačené pesimizmom, beznádejou, smútkom
* - postavy žijú na okraji spoločnosti (trestanci, žobráci, tuláci)
* - literatúra je subjektívna
* - námety z minulosti
* - pestuje sa lyrika, epika, dráma menej lyrika splýva s epikou = vznik lyricko-epických diel

**F.M. Dostojevskij – Zločin a trest -> psychologický román**

Literárny druh: epika

Literárny žáner: sociálno-psychologický román naturálnej školy

Prostredie: Rusko, Petrohrad

Téma: Bieda, neistota, zúfalstvo vedú do záhuby

Hlavné postavy: Rodion Romanovič Raskoľnikov(Roďa)  - bývalý študent, zložitá osobnosť, nedôverčivý, hypochondrický, veľkodušný, dobrý, niekedy chladný, nezhovorčivý, typ melancholika.                     
Avdotia Romanovna Raskoľnikovová(Duňa)  -  Roďová sestra, obetavá, inteligentná, hrdá, dobrosrdečná, miluje svojho brata.              
Puľcheria Alexandrovna Raskoľnikovová  - Roďová matka, povýšenecká, má rada peniaze.              
Aľona Ivanovna – starena, vyciciava peniaze z chudobných ľudí, v románe sa v skutočnosti objaví len dvakrát, ale je neustále prítomná v chorobných snoch Raskoľnikova počas jeho blúznenia. Typ úžerníčky.              
Peter Petrovič Lužin – špekulant, chcel sa oženiť s Duňou, ktorá ho chce len kvôli biede a nátlakom jej matky. Typ chamtivca.              
Dmitrij Vrazumichin Prokofjič – Roďov dobrý priateľ, študent, človek činu, dobrého srdca, typ praktika.              
Marmeladov – nešťastný chudák, typ opilca ktorý nestratil pocit lásky a ľútosti k svojej nešťastnej rodine, ale nie je v stave ju zachrániť. Nakoniec tragicky zomiera, jeho manželka čoskoro nato tiež a deťom hrozí strašný osud.              
Sofia Semionovna Marmeladovová(Soňa) - dcéra opilca Marmeladova, dobrosrdečná, pre biedu jej rodiny sa stala prostitútkou, nakoniec dobrovoľne odchádza s Roďom na Sibír na osem rokov.

* Vedľajšie postavy : Katerina Ivanovna, krajčír Kapernaum, Ivan Afanasievič, Ivan Ivanovič Klopštok, Andrej Semionovič Lebezatnikov, Amalia Fiodorovna, nemec Kozeľ, Amalia Lippevechzeľová, Nastasia, Praskovia Pavlovna, Afanasij Ivanovič Vachrušin, pán Svidrigajlov, Marfa Petrovna Svidrigajlovová, Daria Francovna, Lizaveta Ivanovna, Pokoriov, pán Koch, Pestriakov, Laviza Ivanovna, Alexander Grigorievič Zametov, Čebarovov, Iľja Petrovič, Nikodim Fomič, Cheruvimovov, Pašenka, kupec Šelopajev, Zosimov, Alexej Semionovič, Semion Semionovič, Praskovia Pavlovna, Zosimov, Duškin, Mikolaj Dementiev, Mitrej, Afrosiňuška, Aľoška, Koľa, Poleňka, Lida, Amalia Ludvigovna, pán Zarnycinov, Porfirij Petrovič, poručík Potančikov, Gertrúda Karlovna Resslichová, Arkadij Ivanovič, Aniska, Filipp, Terebievová,Lenka, Amalia Ivanovna, Kaťa.
* Stručný dej:
* Raskoľnikov sa z finančných dôvodov neudržal na univerzite. Po tom ako si prečítal list od svojej matky, kde písala že jeho sestra, Duňa, sa vydá za advokáta Lužina, nie z lásky,  rozhodol sa získať peniaze lúpežnou vraždou starej úžerníčky, Aľony Ivanovny, ktorú zabije sekerou v jej byte a náhodou zabije aj jej sestru, Lizavetu Ivanovnu. Na druhý deň musel ísť na políciu, pretože ho zažalovala jeho domáca, že jej dlhuje peniaze. Keď počul, že sa tam rozprávajú o starene, stratil vedomie. Vtedy ho začali podozrievať. Štyri dni ležal v horúčke a blúznil. Keď sa prebral, dozvedel sa, že z vraždy obviňujú maliarov, ktorí maľovali byt na prvom poschodí. Jedného večera sa bol pozrieť Ivanovnej byt a na návrate uvidel na zemi ležať mŕtveho Marmeladova.   
  Raskoľnikov zaplatil za Marmeladovov pohreb.V jeho dome sa zoznámil so Soňou, jeho dcérou. Jej sa nakoniec priznal, že to on zabil starenu a Lízu. Lenže ich rozhovor vypočul Svidrigajlov, ktorý sa chcel oženiť s Duňou, povedal jej o tom a chcel s ňou vyjsť do zahraničia. Duňa chcela vyjsť von  a lebo ju Svidrigajlov nepustil, vytiahla revolver, s ktorým sa Svidrigajlov o jeden deň neskôr sám zastrelil. Keď sa Raskoľnikov stretol so sestrou, videl, že ona o všetkom vie. Pochopil že Soňa ho má rada a že pôjde za nim aj na kraj sveta, ak sa prizná, a preto odišiel na políciu a priznal sa.   
  Raskoľnikova odsúdili na osem rokov nútených prác na Sibíri. Jeho matka od žiaľu prišla o rozum a nakoniec umrela. Soňa odišla za ním na Sibír, a pracovala ako krajčírka.   Konflikt: vnútorný konflikt Rodiona Raskoľnikova, duševná kríza, konflikt dobra a zla.   Vlastná analýza: Kniha sa mi páčila, hoci je veľmi smutná a depresívna a miestami aj príliš opisná. Zaujímavé je ako autor opisuje Raskoľnikovov duševný stav a všetky jeho zmeny ktorými prechádza.
* **V.Hugo – Chrám Matky Božej v Paríži**
* - historický román, téma: romantický príbeh krásnej cigánky Esmeraldy a obludného Quasimoda, príbeh dobra a zla, lásky a vášne, spravodlivosti a trápenia  
  - dej sa odohráva stredovekom Paríži a v chráme Notre Damme v 15. storočí  
  - román má dve časti, dejová línia je veľká, má mnohé odbočenia a mniožstvo postáv, od nabohatších po najchudobnejších  
  - postavy: Esmeralda, Quasimodo, Claude Frollo, Phoebus, Pierre Gringoire, pustovníčka Gudula (matka Esmeraldy), kozčka Džoli  
   **- dej:**   
  Quasimodo sa stáva kráľm bláznov, oblečú ho do posmešného odevu a usporiadajú sprievod. Pozornosť publika púta aj krásna cigánka Esmeralda so svojou kozičkou Džoli. Gringoire sa túla po Paríži a stane sa svedkom pokusu o únos Esmeraldy, ktorý zosnoval Frollo. Kapitán Phoebus únoscov prekvapí a zatkne, Esmeraldu pustí a ona sa doň zaľúb. Gringoire zablúdi do Parížskeho podsvetia na Dvor Divov a hrozí mu smrť. Život mu zachráni Esmeralda tým, že predstiera, že si ho vezme za manžela. Quasimoda za únos Esmeraldy zatknú, mučia a dajú ho na pranier. Jediná Esmeralda sa nad ním zľutuje a podá mu vodu. Quasimodo sa do nej zaľúbi. Phoebus sa pochváli Frollovi, že má schodzku s Esmeraldou. Frollo žiarli a rozhodne sa schôdzku prekaziť. Keď sa Esmeralda a Phoebus stretnú Frollo zaútočí na Phoeba, Esmeralda zamdlie, Frollo Phoeba zraní.   
    
  Keď sa Esmeralda preberie Frollo jej oznámi, že ju žaluje z vraždy Phoeba a čarodejníctva. Esmeraldu zavrú a spod šibenice ju zachráni Quasimodo, ktorý ju ukryje v chráme. Frollo navrhne Gringoirovi, aby mu pomohol dostať Esmeraldu z chrámu. Gringoire zburcije Dvor divov a dav sa rozhodne vylúpiť chrám. Gringoire to povie Esmeralde, ktorá odhádza s ním a zo zamaskovaným mužom a verí, že jej pomôžu. Esmeralda spoznáva v zamaskovanom mužovi Frolla. Odmieta jeho návrhy, a preto ju zavrie do väzenia k pustovníčke Gudule. Tá v nej spoznáva svoju dcéru, chce ju chrániť, no od vysilenia umiera. Esmeraldu obesia a Frollo spolu s Quasimodom sa dívajú z veže na popravu. Nešťastný Quasimodo zhodí počas popravy Frolla z veže. O dva roky nájdu v hrobke kostola kostru ženy, ktorú pevne objíma kostra muža s pokrivenou chrbticou.   
    
  Quasimodo – kontrastná postava, autor pri jeho zobrazení využil harmóniu kontrastov (nvonok škaredý, ale vo vnútri úprimný), našli ho v kostole, kňaz Frollo sa nad ním zľutoval a vychoval ho, je oddaný Frollovi, ale keď mu spôsobí nešťastie je schopný vraždy; zaľúbi sa do Esmeraldy, aj keď vie, že ona ho nemiluje, pre neho je dôležité, že ju môže milovať on  
    
  Esmeralda – nekontrastná postava (navonok je pekná, vo vnútri citlivá a mravná), vášnivo sa zamiluje do Phoeba, i keď on ju chce mať len na pobavenie, nepristúpi na nečisté ponuky Frolla ani za cenu straty slobody a života, má nešťastný osud, lebo ako 6- mesačnú ju ukradnú cigáni jej matke Gudule; uchováva si amulet – malú črievičku, ktorú mala obutú pri únose; svoju matku spoznáva tesne pred popravou, keď je obvinená z bosoráctva, umiera ako obeť  
    
  Claude Frollo – najrozpornejšia postava nezvyčajná tým, že nositeľom zlých vlastností je kňaz; v mladosti bol učenlivý, obdorník v mnohých vedách, ovláda jazyky a ľudia si ho vážili; vášeň a túžba po Esmeralde ho zmenili na morálneho netvora, uvedomuje si to a cíti, že hoi čaká zatratenie; venuje sa alchýmii, astronómii, nenávidí cigánov, prenasleduje ich, študuje procesy zo stredoveku s čarodejníkmi  
    
  Pierre Gringoire – svojou prítomnosťou spája jednotlivé postavy a prostredia spolu s rozprávačom nás sprevádza dejom románu; je to spisovateľ bez úspechu, bez peňazí, dobrodruh, túla sa po parížskych uliciach, pozoruje život, hľadá námety, nie je to typická romantická postava  
  Phoebus – kapitán lukostrelcov, má iba krásnu tvár, Esmeraldu chce iba na pobavenie, keď ho Frollo zraní, viac sa s Esmeraldou nestretne  
  - **hlavná myšlienka** – túžba po slobode, láske, ľudskosti, nenávisť voči bezpráviu a krutosti  
  - **konflikt:** sen – skutočnosť