**Zadanie č. 30**

Úloha č. 1

**Charakterizujte náučný štýl a porovnajte s výrazovými prostriedkami ostatných štýlov. Vysvetlite, aké formy logického myslenia použijeme vo výkladovom slohovom postupe.**

**Vysvetlite fázy učenia sa pri vypracovaní projektu na ľubovoľnú tému:** *príprava, realizácia, prezentácia; dedukcia, indukcia, komparácia, analýza, syntéza, analógia*

**Vyberte z ukážky** *Malý princ* **jednu myšlienku a demonštrujte na nej rozdiel medzi** *presnou citáciou, voľnou citáciou a parafrázou****.***

Úloha č. 2

**Vysvetlite *vzťah literatúry a umenia*, rozdiel medzi *poéziou a prózou*. Zaraďte *fantastickú a vedecko-fantastickú literatúru* do systému literatúry a porovnajte s iným literárnym žánrom.**

**Rozoberte estetickú a poznávaciu funkciu vašej obľúbenej knihy alebo uvedenej ukážky.**

Ukážky: *M. Rúfus - Báseň a modlitba*

1. *de Saint Exupéry – Malý princ*

*J. Rowlingová – Harry Potter*

**Milan Rúfus: Báseň a modlitba**

Čo sa ty v básni dozvedáš:

Keď plače oblak, to je dážď.

Keď nebo plače, je to rosa.

Keď plače lúka, je v tom kosa.

Keď plače strom, je priskyrica.

Keď ty plačeš – dve tvoje líca

sa rozprávajú o duši.

Modlitbička to osuší.

A ako Božie slniečko

zatlačí slzu pod viečko.

Báseň a modlitba sú sestry.

Pozvi ich k sebe, stôl im prestri.

**Antoine de Saint Exupéry: Malý princ (úryvok)**

Tak som žil samotársky a nemal som nikoho, s kým by som si vážne pohovoril, až do tých čias, kým ma pred šiestimi rokmi nepostihla na saharskej púšti porucha motora. Čosi sa v ňom polámalo. A pretože som nemal so sebou ani mechanika , ani cestujúcich, chystal som sa, že sa tú neľahkú opravu pokúsim urobiť sám. Bola to pre mňa otázka života a smrti.

Prvý večer som teda zaspal na piesku, tisíc míľ od akéhokoľvek obývaného kraja. Bol som oveľa opustenejší ako stroskotanec na plti uprostred oceána.

- - - - - - - -

* Zbohom, - povedala líška. – Tu je moje tajomstvo. Je veľmi jednoduché: *Dobre vidíme iba srdcom. To hlavné je očiam neviditeľné.*
* To hlavné je očiam neviditeľné, - opakoval Malý princ, aby si to zapamätal.
* Čas, ktorý si strácal pre svoju ružu, robí tvoju ružu takou dôležitou.
* Čas, ktorý som strácal pre svoju ružu... – opakoval Malý princ, aby si to zapamätal.
* Ľudia zabudli na túto pravdu, -povedala líška. – Ale ty na ňu nesmieš zabudnúť.

Ty budeš navždy zodpovedný za všetko, čo si skrotíš. Si zodpovedný za svoju ružu...

* Som zodpovedný za svoju ružu... opakoval Malý princ, aby si to zapamätal.

**J. Rowlingová: Harry Potter**

,,Čo sa deje? Čo sa stalo?“ Argus Filch zrejme začul Malfoyov krik a predieral sa davom. Keď zbadal pani Norrisovú, ustúpil a zhrozený si zakryl tvár dlaňami.

,,Moja mačka! Čo sa stalo pani Norrisovej?“ škriekal. A jeho vypúlené oči spočinuli na Harrym.

,,Ty!“ zvrieskol. ,,TY! Ty si ju skántril! Ja ťa...“

,,Argus!“

Na miesto činu sa dostal Albus Dumbledore spolu s ďalšími učiteľmi. Prešiel sa popri Harrym, Ronovi a Hermione a zvesil pani Norrisovú zo stojana na fakle.

Úloha č. 1

**Charakterizujte náučný štýl a porovnajte s výrazovými prostriedkami ostatných štýlov. Vysvetlite, aké formy logického myslenia použijeme vo výkladovom slohovom postupe.**

Patrí medzi objektívne štýly verejnej komunikácie. Rozdeľuje sa na teoretický a populárno - náučný štýl.  
  
**Vedecko - náučný štýl**  
1.  Využíva termíny a knižné slová  
2.  Má prísne logickú kompozíciu ( presná štruktúra )  
3.  Náročná stereotypná štylizácia z hľadiska morfológie a syntaxu  
4.  Presná vedecká argumentácia, citácia, parafrázovanie, bibliografia  
5.  Neutrálnosť, nezaujatosť výkladu (zákony, leták z liekov)  
  
**Populárno – náučný štýl**  
1.  Voľnejší výber slov  
2.  Voľnejšia kompozícia, členenie textu na odseky  
3.  Pestrejšia, pôsobivejšia štylizácia, beletristické a rečnícke prvky  
4.  Voľná citácia alebo parafrázovanie, bez bibliografie  
5.  Silná didaktická a presviedčacia zložka (časopis Zdravie)  
  
**Základné vlastnosti náučného štýlu:**  
1.  PÍSOMNOSŤ: väčšina textov má písanú podobu. Veta môže byť komplikovaná, pretože príjemca sa k textu môže niekoľkokrát vrátiť. Prevládajú dlhšie vety a súvetia, aj zložené. Okrem názvov ( napr. kapitol )absentuje jednočlenná veta. Využíva sa polovetné konštrukcie, hlavne s príčastiami, neobracia sa na adresáta  
2.  MONOLOGOCKOSŤ: využíva len spisovnú podobu jazyka, úvodzovky znamenajú citáciu  
3.  VEREJNOSŤ: používa vyjadrovacie prostriedky zrozumiteľne verejnosti, texty sú určené širokej verejnosti.  
4.  POJMOVOSŤ: odborný text pracuje s pojmami, termínmi, nachádzajú sa tu aj nocionálne – pojmové slová (...po jeho smrti – nie po jeho skone, alebo usnutí atď.)  
5.  ODBORNOSŤ a PRESNOSŤ: údaje musia byť presné, jasne formulované, odbornosť sa dodržiava pomocou lexiky, využíva sa terminológia vedných odborov  
  
**Jazykové prostriedky:**  
Využíva zložité vetné, súvetné a polovetné konštrukcie (napr. s činným a trpným príčastím), enumeráciu (napr. vymenúvanie autorov, ich diel, udalostí...), termíny a internacionalizmy.  
   
**Lexika náučného štýlu:**  
1.  Nocionálne slová (štylisticky bezpríznakové) napr. pes  
2.  Termíny – jednoznačné, jednovýznamové ustálené pomenovania  
a, domáce: jednoslovné, viacslovné alebo zložené (napr. drevoryt)  
b, cudzie  
c, hybridné (neologický)  
d, kalky (geografia)  
3.  Knižné slová  
4.  Značky, skratky, skratkové slová (TANAP)  
5.  Multiverbizácia (namiesto minerálka povieme minerálna voda)  
  
**Vybraté útvary**  
  
**Štúdiá, dizertácia (rozprava) – vedecký opis** sú útvary, ktoré prinášajú výsledky vedeckej činnosti. Dizertácia sa delí na kompendium ( Dejiny Slovenska – celá vedecká disciplína) a monografiu (napr.  Slovensko v dobách Veľkej Moravy – časť vedeckej disciplíny).  
  
**Monografia** je spravidla vedecké dielo, publikácia alebo aj časť publikácie, kde je komplexne spracovaná jediná téma, spravidla úzko špecializovaná či vymedzená. Vznikla na základe skúmania daného problému.  
  
Kompozícia a obsah SOČ  
1**. titulný obal, titulný list**  
2**. obsah**  
3. **Úvod**: stručný úvod do problematiky, dôvod, prečo sa autor pre tému rozhodol, cieľ práce, metódy, ktoré zvolil, môže spomenúť ťažkosti, ktoré mu stále v ceste pri práci s literatúrou alebo pri overovaní v praxi atď.  
3. **Jadro**: v kapitolách označených číslom a názvom analyzuje, porovnáva, prináša dôkazy, príklady, cituje z odbornej literatúry atď.  
4. **Záver**: Stručné zhodnotenie splnenia cieľov, prínos práce a jej možné použitia v škole  
5. **Resumé**: (v slovenskej a cudzej reči) stručné zhrnutie obsahu po kapitolách, aby dostal základnú informáciu aj človek, ktorý nebude čítať celú prácu, ale prípadne hľadá pramene na spracovanie podobnej témy.  
6. **Bibliografický zápis**: zoznam použitej literatúry, ktorá poslúžila na štúdium, argumentovanie, citáciu atď.  
7. **Prílohy**

**POSTUPY LOGICKÉHO MYSLENIA (VYKLADOVY SLOHOVY POSTUP)**

**indukcia –**vychádza z jednotlivých faktov na základe ktorých sa formuje všeobecný záver

**dedukcia –**opak indukcie, vychádza z všeobecného javu / faktu, snaží sa zistiť jednotlivé fakty ktoré k nemu viedli (vyšetrovanie)

**analýza –**rozbor

**syntéza –**zhrnutie

**analógia –**pripodobňovanie, obdoba, zhoda... 1 fakt poznáme úplne a druhý čiastočne

**komparácia –**porovnávanie... oba fakty poznáme úplne

**argumentácia –**vysvetľovanie na základe konkrétnych faktov, zdôvodňovanie

**demagógia –**nevedecká argumentácia

**Vysvetlite fázy učenia sa pri vypracovaní projektu na ľubovoľnú tému:** *príprava, realizácia, prezentácia; dedukcia, indukcia, komparácia, analýza, syntéza, analógia*

**Príprava:** zhromažďovanie všetkých potrebných materiálov, ktoré v projekte budeme potrebovať (obrázky, informácie, príklady, hmotné pomôcky...)

**Realizácia:** uskutočnenie projektu do reálnej podoby, (prezentácie,výkresy,...atď)

**Prezentácia:** prezentovanie, daného projektu pred, verejnosťou alebo pred daným špecifickým publikom podľa typu projektu.

**Dedukcia:** odvodzovanie jasných skutočností, ktoré vyplývajú z projektu, vysvetliť postup ako sme k daným informáciami dospeli.

**Indukcia:** Myšlienkový postup danej problematiky

**Komparácia:** Porovnávanie rozličných podobných alebo totožných tematicky cielených projektov ktoré možno porovnať.

**Analýza:** Rozbor, prácu alebo projekt detailne preskúmať a bližšie špecifikovať jednotlivé časti projektu.

**Syntéza:** Zlučovanie časti projektu do zložiek určeného celku ( mapa mysle)

**Analógia:** Vyhladávame podobnosť

**Vyberte z ukážky** *Malý princ* **jednu myšlienku a demonštrujte na nej rozdiel medzi** *presnou citáciou, voľnou citáciou a parafrázou****.***

**Voľná citácia** – využíva sa v rečníckych a publicistických textoch, pri ktorých sa neuvádza autor či dielo, z ktorých citovaný text pochádza.

**Parafráza –**voľné prerozprávanie, spracovanie cudzej predlohy. Nevyskytuje sa v odbornej literatúre.

...pretože je jasné že Čas, ktorý strácame pre našu ružu, robí našu ružu takou dôležitou.

**Doslovná citácia** – doslovne uvedený cudzí  výrok, s bibliografickým záznamom. Graficky sa odlišuje od ostatného textu

„Čas, ktorý si strácal pre svoju ružu, robí tvoju ružu takou dôležitou.“

*A. de Saint.Exupery- Malý princ*

Úloha č. 2

**Vysvetlite *vzťah literatúry a umenia*, rozdiel medzi *poéziou a prózou*. Zaraďte *fantastickú a vedecko-fantastickú literatúru* do systému literatúry a porovnajte s iným literárnym žánrom.**

**Rozoberte estetickú a poznávaciu funkciu vašej obľúbenej knihy alebo uvedenej ukážky.**

**Vzťah literatúry a umenia:**

Umenie- typický ľudský duchovný produkt, v ktorom sa prejavuje estetický vzťah človeka k skutočnosti.

Umelecká tvorba: práca alebo činnosť, ktorú autor vytvára s určitým umeleckým úmyslom, cítením, fantáziou. Mala by mať umeleckú i kultúrnu hodnotu.

Funkcie umenia: umelecko- estetická, kognitívna, hodnotiaca, pretvárajúca, náučná a zábavná.

Literatúra ako umenie: je jedným z druhov umenia, jej stavebným materiálom je jazyk, preto hovoríme o slovesnom umení. Literatúra môže pomocou slova zachytiť takmer všetky javy, skutočnosti. Predmetom poznania literatúry je skutočnosť a predmetom zobrazenia je človek, alebo subjekt v jeho zložitých vzťahoch ku skutočnosti.

Chápanie literatúry: širšie chápanie: vedecká, politická, právnická.. = vecná literatúra (vedecká)

Krásna literatúra, beletria, esteticko- umeleckú funkciu

Rozdiely medzi vedeckou a umeleckou literatúrou:

Vedecká poskytuje informácie odpovedajúce realite. Umelecká vychádza z reality no prvoradú funkciu zohráva fantázia tvorcu, dôležité je estetické kritérium.

**Vedecko- fantastická literatúra ( Sci- Fi/ Fantasy)**

-zahŕňa diela, ktoré čerpajú námet z poznatkov vedy a techniky, stvárňuje udalosti, ktoré ešte nenastali, ale v budúcnosti sa môžu stať

-psychika postáv sa osobitne nevykresľuje, pretože sú predstaviteľmi určitého spoločenstva, obyčajne sú nositeľmi kladných vlastností.

-dielo vždy obsahuje nejaké tajomstvo, ktoré je rozlúštené v závere diela

- často sa hovorí o nových vynálezoch, strojoch..

-dej je nasmerovaný do budúcnosti

Autori: Jules Verne- Cesta na Mesiac, 20 000 míľ pod morom

Karel Čapek- R. U. R, Továrna na abslotuno

Douglas Adams- Stopárov sprievodca po galaxii

J. Žarnay- Tajomstvo dračej steny

**Porovnanie poézie a prózy:**

**POÉZIA**

- z gréckeho poesis – tvorba

- autor poézie = básnik

- od bežnej reči sa odlišuje používaním umeleckých prostriedkov napr. rým, rytmus, metrum, obraznosť, symbolika

- v staroveku tento názov znamenal všetku literárnu tvorbu, v klasicizme dostal nový rozmer

- znamená viazanú reč (grafické členeni básne, rytmus, rým, strofu)

-delí sa na : Epická poézia: má dej

Lyrická poézia: nemá dej

Lyricko- epická poézia: dej je potlačený ale naznačený

**PRÓZA**

* názov je odvodený z lat. oratio proversa = reč, ktorá plynie po riadkoch stále vpred – riadok je teda ohraničený rozmerom stránky, nie napr. počtom slabík, rýmom, ...
* popri poézii ide o jeden z **typov** literatúry (niekde sa dá nájsť aj termín **rod**, niekde dokonca aj **druh**, pričom pri poslednom pomenovaní je členenie literatúry na lyriku, epiku a drámu z hľadiska estetického)
* na poéziu a prózu sa literatúra člení z hľadiska jazykovo-štylistickej formy
* je to **rytmicky neviazaná reč** (nie je ako poézia zviazaná do veršov, ale voľne plynie) - základný rozdiel spočíva **v grafickom členení textu –** je to voľná reč nedelená na verše
* próza **musí byť tiež usporiadaná, ale nie nevyhnutne metricky, zvukovo, ale tematicky** (inak by čitateľ nerozumel)
* základnou jazykovou jednotkou je **veta** – nemožno presne stanoviť, podľa akých pravidiel autor tieto vety tvoril (ako napr. pri sylabickom veršovom systéme) – autor podriaďuje svoju reč len **všeobecným jazykovým pravidlám**
* v próze sa píšu **všetky neumelecké texty a mnohé umelecké literárne diela** (**v staršej literatúre sa aj vedecké texty písali v poézii** – napr. existovali veršované slovníky)
* vo všeobecnosti sa dá tvrdiť, že **lexika, štylizácia, zvuková stránka prózy sú jednoduchšie ako v poézii**
* rovnoprávne postavenie s poéziou získala dosť neskoro – **postupne sa zrovnoprávňuje od obdobia renesancie**
* **ale v ústnej ľudovej slovesnosti bola rovnako obľúbená ako poézia**
* uplatňuje sa **väčšinou v epike, ale aj v dráme**
* **v lyrike – tzv. básne v próze** (hoci názov je zavádzajúci) – u nás napr. Ivan Krasko
* **v súčasnosti prevláda**, lebo **vo väčšej miere môže zobraziť šírku a zložitosť spoločenského diania**

**Antoine de Saint Exupéry – Malý princ**

**Kompozícia:** 27 kapitol   
  
**Žáner:** filozofická rozprávka pre dospelých   
  
**Literárne obdobie:** literatúra po roku 1945 (francúzska)   
  
**Rok vydania:** 1943   
  
**Motto:** „Oči sú slepé. Treba hľadať srdcom." (Saint-Exupéry, A. de: Malý princ. Mladé letá 1997, str. 77)   
  
**Kedy a kde sa odohráva dej:** zrejme počas 2. svetovej vojny kdesi na saharskej púšti 

**Postavy:**   
Malý princ   
- „zvláštny chlapček", ktorý sa z čista jasna zjavil na púšti, malý odvážny hrdina  
- jeho domovom je planéta B 612   
- čistý, neskazený, úprimný   
- vedel dávať otázky do omrzenia   
- kým pilot opravoval lietadlo, on mu rozprával o svojej planéte, o odchode, o ceste   
- zapochybuje o láske k svoje ruži, postupne však nachádza odpoveď na otázku, čo je skutočne dôležité a rozhodne sa k nej vrátiť   
rozprávač - pilot   
- pilot, ktorému sa na saharskej púšti pokazí lietadlo   
- prišiel k nemu Malý princ a chcel, aby mu nakreslil ovečku - a tak zase po dlhom čase (znechutili ho totiž dospelí, keď bol dieťa) kreslí   
- zistil, že Malý princ mu pripomína seba, keď bol malý a uvedomí si, že teraz je už obyčajný dospelý s obmedzenou fantáziou a trpezlivosťou   
- obľúbil si malého princa   
- chcel uveriť, že malý princ sa po uštipnutí hadom, bez svojej telesnej schránky opäť vrátil na svoju planétu, k svoje ruži   
- možno až doteraz čaká na návrat svojho Malého princa   
  
líška   
- nemala rada ľudí   
- chcela od Malého princa, aby si ju skrotil   
- naučila Malého princa trpezlivosti   
- pokladala svoj život za jednotvárny a nudila sa   
- prezradila mu, prečo je jeho ruža jedinečná - čas, ktorý jej venoval, ju robí dôležitou   
  
had   
- pre Malého princa sa vyjadroval v hádankách   
- pomohol mu dostať sa naspäť k svojej ruži   
  
bytosti, s ktorými sa stretol Malý princ na svojej púti 6 planétach (asteroidy 325 - 330), a ktoré predstavujú ľudské vlastnosti:   
kráľ   
márnivec   
pijan   
biznisman   
lampár   
zemepisec   
  
zrejme na Zemi stretol:   
výhybkára   
obchodníka - predával pilulky proti smädu, ušetrí to vraj 53 minút/týždeň, keby mal však premárniť 53 minút Malý princ, šiel by radšej pomaly k studničke 

**Dej:**   
  
Rozprávač začína svoj príbeh tým, ako keď mal 6 rokov snažil sa kresliť, ale jeho kresby dospelí nepochopili a poradili mu, aby sa radšej venoval niečomu inému, tak sa stal pilotom. Nakreslil vtedy aj veľhada ako zožral slona. Dospelí túto jeho kresbu tiež nepochopili, mysleli si, že je to klobúk. Vždy vo svojom živote, keď sa mu niekto zdal trochu bystrejší, ukázal mu tú kresbu a vždy počul tú istú odpoveď: „To je klobúk". A tak sa rozprávač prispôsobil jeho chápavosti - rozprávali o bridži, o golfe, o politike a o kravatách. Pilot žil samotársky a nemal nikoho, s kým by si vážne pohovoril, až kým sa mu pre 6-imi rokmi v africkej púšti nepokazilo lietadlo. Stretol tam Malého princa, ktorý pochopil aj jeho kresbu veľhada. Chlapček od neho chcel, aby mu nakreslil ovečku. Po niekoľkých pokusoch mu napokon nakreslil debničku a povedal mu, že vo vnútri je ovečka. A bol prekvapený, keď malý chlapček zareagoval, že presne takú chcel. Vyvinul sa medzi nimi vzťah a chlapec mu rozprával o svojej planéte B 612. Porozprával mu, ako každé ráno musí upratať svoju planétu - vytrhať baobaby, povymetať sopky. Povedal mu aj o svojom kvietku - ruži, ktorá je nežná, no namyslená. Hoci ju chcel mať naozaj rád, čoskoro o nej zapochyboval. Potom uznal, že bol primladý, aby ju vedel mať rád. Malý princ odišiel zo svojej planéty, keď sa sťahovali divé vtáky. Rozlúčil sa s kvetinou a tá ho požiadala o odpustenie. Malý princ sa vybral na návštevu okolitých planét. Ani na jednej z planét sa mu nepáčilo a nerozhodol sa tam ostať. Stretol sa tam s rozličnými bytosťami. Ako siedmu planétu malý chlapček navštívil Zem a našiel tam státisíce takých typov ľudí ako na predchádzajúcich planétach. Zoznámil sa tu aj s hadom a s líškou. Pomohol na smrť vysmädnutému letcovi nájsť studňu. Videl aj veľa takých istých kvetov, ako bol ten jeho, napriek tomu, že jeho kvetinka tvrdila, že je jedinečná. Líška ho mnohé naučila a vysvetlila mu. Malý princ sa nakoniec rozhodol vrátiť sa k svojmu kvietku. Hoci letcovi to bolo smutno, princ mu to vysvetlil svojou logikou. Povedal pilotovi, aby si naňho spomenul vždy, keď sa pozrie na hviezdy. Dohodol sa s hadom, ten mu pomohol. A obdaroval ho svojím jedom …   
Rozprávač sa trápil tým, že k náhubku, čo kreslil chlapčekovi zabudol pripojiť kožený remienok. Kládol si otázku, čo ak ovečka zožrala ružu. Raz tomu verí, raz nie.   
„ - Môžem ťa uniesť ďalej ako loď, - povedal had. Okrútil sa Malému princovi okolo členka ako zlatý náramok. - Keď sa niekoho dotknem, vrátim ho zemi, z ktorej vyšiel, - dodal ešte. - Ale ty si čistý a prichádzaš z hviezdy …-   
Malý princ neodpovedal.   
- Je mi ťa ľúto, si taký slabý na tejto Zemi zo žuly.

*Citáty:*

Môžem ti jedného dňa pomôcť, ak sa ti bude priveľmi cnieť za tvojou planétou. Ja môžem

„Aká čudná planéta! - pomyslel si. - Je celá vyprahnutá a celá zašpicatená a celá slaná. A ľudia nemajú predstavivosť. Opakujú, čo sa im povie

„No ak si ma skrotíš, budeme jeden druhého potrebovať. Budeš pre mňa jediný na svete. A ja budem pre teba jediná na svete …"

„Ty budeš navždy zodpovedný za všetko, čo si skrotíš."

„Len deti vedia, čo hľadajú"

„Ľudia u vás pestujú päťtisíc ruží v jedinej záhrade … a nenachádzajú v nej to, čo hľadajú."

„To, čo je dôležité, je neviditeľné …"