**Zadanie č. 4**

Úloha č. 1

**Charakterizujte slovotvorné postupy, ktoré poznáme v slovenskom jazyku a vysvetlite ich na konkrétnych slovách. V odvodených slovách nájdite slovotvorný základ** -  *pripísať, redaktorka, pozemský, životopis, internetový, ZOH, sitcom, km, darček, chlapisko, vlasatý, velikánsky, maličký, mňaukať, spinkať, atď.*

**Poukážte na osobitosti *slovnej zásoby* v tvorbe P. O. Hviezdoslava, príklady nájdite v ukážkach.**

Úloha č. 2

**Definujte sylabicko-tonický veršový systém**. **Charakterizujte druhy lyriky a vysvetlite tematickú rôznorodosť v lyrike Pavla Országha Hviezdoslava*.***

**Prečítajte si ukážky a sformulujte svoju čitateľskú interpretáciu.**

Ukážky*: P. O. Hviezdoslav*

*S. H. Vajanský*

**P. O. Hviezdoslav: Mňa kedyś zvádzal svet (úryvok)**

Mňa kedys’ zvádzal svet, mi hovoriac:  
Reč, ktorú z domu vieš, ó, jak je lichá!  
jak biedny nástroj ona pre snem prác,  
čo žitím srdca sú a duchu pýcha…  
Tak pohoď totú handru, odev vetchú,  
do ktorej hriech je haliť pomysly;  
máš krídla, známe, — no máš ich var’ k letku?  
jak však, keď strapy tebou ovisly!? —  
  
Ó, mojej matky reč je krásota,  
je milota, je rozkoš, láska svätá;  
je, vidím, cítim, celok života,  
môj pokrm dobrý, moja čaša zlatá  
a moja odev, ktorej neviem ceny…  
Buď požehnaný, kto sa pohodil  
v tom so mnou, trvá pritom nepremenný;  
buď kliaty, kto sa zaprel, odrodil…

**Do lesa! Do lesa!**

Do lesa! Do lesa!  
Tam srdce zmôže sa,  
zotaví z choroby; do tesknej útroby,  
rán vrelých do plamu on vleje balzamu:  
i len sa prihlási bôľ, už ho zahasí.  
  
Do lesa! Do lesa,  
kde vládnu čudesá  
v kráľovstve bezslnia. Dušu mi naplnia  
hlbokým úkojom, vysokým pokojom;  
dnu vtiahne navždycky slávomier mystický.

**Ó, mládež!**

Ó, mládež, drž sa verne ideálu!  
Bo keď sa spustíš vidiny,  
zapadneš v nížiny,  
i v svojej hrudi nájdeš iba skalu.  
Ja nezachytil som ho cele,  
len odrobinku… život súril už:  
no mám ho aspoň na nedele:  
raz v týždni blažený som muž!

**Svetozár Hurban Vajanský: Nôžka**

Stretol som vám mladú dámu, Okamžite odleteli   
zamyslený trošku, z jasných očiek hnevy,  
oslepený krásou, stúpim vďačný úsmev zajasal sa  
na jej nežnú nôžku! z tvári mladej devy.  
  
Výkrik —! pardon moja — moja drahá, Vám ale však, moji milí,  
že sa chyba stala: poviem pravdu vcelku:  
nemohol som nôžku zbadať, mala moja vďačná dáma  
tak je ona… malá. Nôžku hodne veľkú.

**Zadanie č. 4- vypracovanie**

Úloha č. 1

**Charakterizujte slovotvorné postupy, ktoré poznáme v slovenskom jazyku a vysvetlite ich na konkrétnych slovách. V odvodených slovách nájdite slovotvorný základ** -  *pripísať, redaktorka, pozemský, životopis, internetový, ZOH, sitcom, km, darček, chlapisko, vlasatý, velikánsky, maličký, mňaukať, spinkať, atď.*

**Slovotvorné postupy:**

1. **odvodzovanie**- zo základového slova pripojením slovotvorného formantu urobíme nové (odvodené slovo). **Napr.:** **prie-**beh; mút-**iť; po-**zem-**ský;** a pod.
2. **skladanie**- spojením dvoch (alebo viacerých) slovotvorných základov utvoríme nové slovo. **Napr.: zem-**e-**trasenie**; **živ**-o-**topis**; **na-moj-pravdu**; **hor**-o-**lezec**; **zem**-e-**pis**; **inter**-Ø-**net**; nos-o-hltan; zver-o-lekár a pod.
3. **kombinácia odvodzovania a skladania**- napr.: **život**-o-**pis**-ný; **nov**-o-**vek**-ý; **web**-Ø-**stránk**-ový; **cest**-o-**pis**-ný; ne-**každ**-o-**den**-ný; **geo**-Ø-**graf**-ia; a pod.
4. **skracovanie-** tvorenie nových slov zo skrátených častí skracovaných slov, pričom sa lexikálny význam skrátených slov nemení. Vznikajú takto:

* **administratívne skratky-** resp., napr., str., a pod., a ďalšie. Píše sa za nimi vždy bodka, vyslovujú sa neskrátene.
* **iniciálové skratky-** tvoria za s iniciál (prvých písmen) viacslovného názvu. **Napr.: SR-** Slovenská republika, **LOH-** Letné olympijské hry, **SĽUK-** Slovenský ľuo´dový umelecký kolektív, a pod.
* **skratkové slová-** vznikajú spojením začiatočných hlások, alebo slabík viacslovného názvu. **Napr.: sitcom-** situačná komédia, **TANAP-** Tatranský národný park, a pod.
* **ustálené značky-** napr.:km, dm, kg, l, a pod**.** Nikdy za nimi nepíšeme bodku, vyslovujú sa neskrátene.

**pripísať-** odvodzovanie (slovný základ- písať)

**redaktorka-** odvodzovanie (slovotvorný základ- redaktor)

**pozemský-** odvodzovanie (slovotvorný základ- zem)

**životopis-** skladanie (slovotvorné základy- živ, topis)

**internetový-** kombinácia odvodzovania a skladania (slovotvorné základy- inter, net)

**ZOH-** skracovanie- iniciálové skratky (slovotvorný základ- Zimné olympijské hry)

**sitcom-** skracovanie- skratkové slová (slovotvorný základ- situačná komédia)

**km-** skracovanie- ustálené značky (slovotvorný základ- kilometer)

**darček-** odvodzovanie (slovotvorný základ- dar)

**chlapisko-** odvodzovanie (slovotvorný základ- chlap)

**vlasatý-** odvodzovanie (slovotvorný základ- vlas)

**velikánsky-** odvodzovanie (slovotvorný základ- velikán)

**maličký-** odvodzovanie (slovotvorný základ- mal)

**mňaukať-** odvodzovanie (slovotvorný základ- mňau)

**spinkať-** odvodzovanie (slovotvorný základ- spin)

**atď.-** skracovanie- administratívne skratky (slovný základ- a tak ďalej)

**Poukážte na osobitosti *slovnej zásoby* v tvorbe P. O. Hviezdoslava, príklady nájdite v ukážkach.**

**P. O. Hviezdoslav** často vo svojich dielach skracuje slová, aby mohol dodržať stopy v sylabicko- tonickom veršovom systéme (napr. kedys’, var’, Bo,...)

Úloha č. 2

**Definujte sylabicko-tonický veršový systém**. **Charakterizujte druhy lyriky a vysvetlite tematickú rôznorodosť v lyrike Pavla Országha Hviezdoslava*.***

**Sylabicko- tonický veršový systém:**

* opiera sa o stopovú organizáciu veršov
* dôležitá nie je dĺžka slabiky, ale jej prízvučnosť, resp. neprízvučnosť, teda slovný prízvuk
* sylabicko- tonický veršový systém pozná 3 stopy:

1. trochej (prízvuk a neprízvuk)
2. jamb (naprízvuk a prízvuk)
3. daktyl (prízvuk, neprízvuk a neprízvuk)

* podľa toho z akej stopy je verš tvorený rozlišujeme verše:

1. trochejské
2. daktylské
3. jambické
4. daktylotrochejské

* tento veršový systém dosť narúša rytmicko- syntaktický paralelizmus, čoho dôkazom sú veršové presahy (veľmi časté)

**Druhy lyriky:**

* **podľa prístupu autora k téme:**

1. **náladová-** vyjadruje citové rozpoloženie lyrického hrdinu
2. **opisná-** opisuje javy, udalosti očami lyrického hrdinu
3. **úvahová-** vyjadruje úvahu lyrického hrdinu nad istým problémom, javom

* **podľa tematiky:**

1. **intímna-** vyjadruje pocity, city lyrického hrdinu, jeho vnútorný svet. Najčastejšími témami sú láska, radosť, smútok,...
2. **prírodná-** vyjadruje pocity, city lyrického hrdinu, ktorí vznikli pod silným vplyvom prírody
3. **spoločenská-** vyjadruje pocity, city lyrického hrdinu vo vzťahu k celej spoločnosti, pocity, city vyvolané sociálnymi príčinami (sociálny útlak, ekonomické problémy,...)

**Pavol Országh Hviezdoslav- lyrická tvorba:**

**Sonety-** 21 básní, rieši zmysel života

**Letorosty 1**

**Letorosty 2-** osobný charakter- čierny rok pre Hviezdoslava

**Letorosty 3-** sociálny lyrika- chcel by byť víchrom, morom, sopkou

**Prechádzky Jarou-** témou je príroda- miesto relaxu, odpočinku, inšpirácie

**Prechádzky Letom-** vyzdvihuje poctivú prácu, odsudzuje zaháľačov („Zlodej, klamár, preč z pod nôh.“)

**Stezky, Dozvuky-** pochmúrne, vyrovnáva sa so svojou starobou

**Krvavé sonety**- **podnetom** je jeho vlastná skúsenosť, **témou** je prvá svetová vojna, využíva sonet, **odsudzuj**e vojnu, za príčinou vojny vidí ľudskú sebeckosť

**Prečítajte si ukážky a sformulujte svoju čitateľskú interpretáciu.**