**Zadanie č. 7**

Úloha č. 1

**Charakterizujte opisný slohový postup a jeho žánre**. **Vysvetlite rozdiel medzi opisom a charakteristikou**.

**Nájdite príklad na priamu a nepriamu charakteristiku a opis v uvedených ukážkach. Kedy autor môže použiť karikatúru?**

**Predstavte si, že ste na dôležitom pracovnom pohovore a máte povedať vlastnú charakteristiku. Čo na seba prezradíte, aby vás prijali?**

Úloha č. 2

**Analyzujte *znaky románu* na konkrétnom literárnom diele**. **Zhodnoťte spoločenský a umelecký prínos románov. Charakterizujte hlavné postavy.**

Ukážky: *H. de Balzac: Otec Goriot*

1. *S. Puškin: Kapitánova dcéra*

**Honore de Balzac: Otec Goriot (úryvok)**

Jean Joachim Goriot bol pred revolúciou obyčajný cestovinársky robotník, zručný, sporivý a dosť podnikavý, aby si mohol kúpiť závod svojho majstra, ktorý sa náhodou stal obeťou prvého povstania roku 1789.

Ak ho niekto videl, ako vedie obchod, vysvetľuje zákony o vývoze a dovoze obilia, študuje ich zmysel, postihuje ich chyby, bol by usúdil, že je schopný stať sa štátnym ministrom. Bol trpezlivý, činný, energický, vytrvalý, rýchly v podnikaní, mal orlí zrak, všetkému predišiel, všetko predvídal, všetko vedel, všetko utajil; bol diplomat v rozhodovaní, vojak pri postupe.

............

Keď už dcéry boli súce na vydaj, mohli si vybrať mužov podľa chuti: každá mala dostať do vena polovicu otcovho majetku. Anatasie, ktorej pre jej krásu dvoril gróf de Restaud, mala aristokratické sklony, a tak opustila otcovský dom, aby sa vyšvihla do vysokých spoločenských kruhov. Delphine mala rada peniaze, vydala sa za Nucingena, bankára nemeckého pôvodu, ktorý sa stal barónom Svätej ríše rímskej. Goriot ostal cestovinárom. Dcéry a zaťovia sa čoskoro pohoršovali, keď ho videli, ako pokračuje v obchodovaní, hoci v tom bol celý jeho život. Päť rokov znášal ich naliehanie, no napokon súhlasil, že sa utiahne do ústrania...

Uchýlil sa do tohto penziónu zo zúfalstva, ktoré sa ho zmocnilo, keď videl, že manželia oboch dcér nedovolili, aby ho vzali k sebe, ale nesmeli ani prijímať verejne jeho návštevy.

Zaťovia mi zabili dcéry. Áno, nemal som už dcéry, odkedy sa vydali. Otcovia, žiadajte od snemovní, aby vydali zákon o manželstve. A nevydávajte dcéry, ak ich ľúbite. Zať je zločinec, ktorý všetko v dievčati skazí, pošpiní. Už nijaké sobáše! Berú nám dcéry, takže ich už nemáme, keď zomierame. Uzneste sa na zákone o smrti otcov! Veď toto je strašné! Pomstu!

............................

Napokon, vy ste nevinné. Sú nevinné, milý priateľ! Len to pekne všetkým povedzte, aby ich kvôli mne neodsudzovali. To všetko je moja chyba, ja som ich naučil, aby po mne šliapali.

**A. S. Puškin: Kapitánova dcéra**

A/

*,,*Dvanásť košieľ plátenných holandských s manžetami v cene desať rubľov. Truhlička s čajovým príborom v cene dva a pol rubla...“

,,Aké sú to táraniny?“ prerušil ho Pugačov. ,,Čo ma po akýchsi truhličkách a nohaviciach s manžetami?“ Saveljič si odkašlal a začal vysvetľovať:

,,To je, prosím pekne, ak dovolíš, súpis pánovho majetku, čo rozkradli zbojníci..“

,,Akí zbojníci?“ hrozivo sa opýtal Pugačov.

,,Prepáč, ušlo mi to z jazyka,“ odpovedal Saveljič. ,,Zbojníci – nezbojníci, ale tvoji mládenci

všetko prekutrali a rozvláčili. Nehnevaj sa, kôň má štyri nohy a potkne sa. Rozkáž to dočítať.“

,,Dočítaj,“ nariadil Pugačov. Sekretár pokračoval: ,,Pokrývka plátenná, druhá bavlnená, taftová, v cene štyri ruble. Líščí kožuch, podšitý červenou angliou, v cene štyridsať rubľov.

Okrem toho zajačí kožuštek, darovaný tvojej milosti v prícestnom hostinci v cene pätnásť rubľov.“

,,Ešte to!“ skríkol Pugačov a zablýskal očami. Priznám sa, pochytil ma strach o chudáka pestúna. Znova chcel dačo vysvetľovať, ale Pugačov ho prerušil. ,,Ako sa opovažuješ obťažovať ma takýmito taľafatkami?“ skríkol, vytrhol sekretárovi papier a hodil ho Saveljičovi do tváre. ,,Hlúpy starigáň! Orabovali ich: Dajsami svete! Do smrti sa môžeš modliť za mňa a za mojich chlapcov, že nevisíš aj so svojím urodzeným pánom len medzi neposlušníkmi, ty starý paprdák... Zajačí kožuch! Ja ti dám zajačí kožuch! A čo keď dám z teba zaživa kožu stiahnuť na kožuchy?“

,,Ako ráčiš rozkázať,“ odpovedal Saveljič, ,,ale ja som obyčajný poddaný a zodpovedám za

panský majetok“.

B/„Hanbi sa, ty starý pes, že napriek mojim prísnym rozkazom nepodal si mi správu o mojom synovi Petrovi Andrejevičovi a že ma cudzí ľudia museli upovedomiť o jeho kúskoch. Tak si ty plníš svoju povinnosť a pánovu vôľu? Pošlem ťa svine pásť, ty starý pes, za to, že si tajil pravdu a nadŕžal mládencovi! Len čo dostaneš tento list, rozkazujem ti, naskutku mi odpíš, ako je to teraz s jeho zdravím, o ktorom mi píšu, že sa mu polepšilo, a na ktorom mieste je ranený a či ho dobre ošetrili.“

C/ „Veľkomožný pane Andrej Petrovič, otec náš láskavý!

Váš milostivý list som dostal, v ktorom sa ráčiš hnevať na mňa, svojho nevoľného poddaného, že vraj sa môžem hanbiť, lebo neplním pánove rozkazy. Lenže ja nie som starý pes, ale Váš verný služobník, pánove rozkazy poslúcham a vždy som Vám horlivo slúžil, až som ošedivel. O zranení Petra Andrejiča som Vám nič nepísal, aby som Vás darmo nenaľakal, ale ako som počul, urodzená pani, naša matka Avdoťja Vasilievna, aj tak od ľaku ochorela a za jej zdravie sa budem modliť. Peter Andrejič bol ranený pod pravým plecom do pŕs, priam pod kostičku, do hĺbky asi pol druha palca, a ležal vo veliteľovom dome, kde sme ho odniesli z brehu, a liečil ho tunajší barbier Stepan Paramanov; a teraz je Peter Andrejič chvalabohu zdravý a okrem dobrého nič o ňom napísať nemôžem. Velitelia, ako počúvam, sú s ním spokojní. Vasilisa Jegorovna ho má ako vlastného syna. A že sa mu stala taká kalamita, za to mládenca netreba trestať: kôň má štyri nohy a potkne sa. A ráčite mi písať, že ma pošlete svine pásť, nuž to je Vaša bojarská vôľa. S tým sa Vám poddansky klaniam.

**Zadanie č. 7- vypracovanie**

Úloha č. 1

**Charakterizujte opisný slohový postup a jeho žánre**. **Vysvetlite rozdiel medzi opisom a charakteristikou**.

**Opisný slohový postup:**

* slúži na vymenovanie znakov a vlastností osoby, veci, alebo činnosti
* slúži na priblíženie, znázornenie niečoho/niekoho niekomu inému
* prevládajú v ňom menné slovné druhy (podstatné mená, prídavné mená, zámená)
* znaky a vlastnosti osôb, zvierat a vecí sa vymenúvajú v istom poradí, ktoré závisí od podávateľa, pretože ten stanovuje hierarchiu, a teda v texte zohráva úlohu subjektívny postoj podávateľa
* **uplatnenie:** v hovorom, náučnom a umeleckom štýle
* **žánre:**

1. **opis:**
2. statický- opisuje objekt bez pohybu
3. dynamický- opisuje objekt v pohybe, alebo popisuje nejakú činnosť (opis pracovného postupu)
4. jednoduchý- opisuje vlastnosti objektu bez výraznejšieho štýlového zafarbenia
5. umelecký- využíva umelecké jazykové prostriedky- poetizmy, figúry, trópy, a pod.
6. odborný- pracuje s objektom metodickým, vedeckým spôsobom a používa odborný jazyk
7. **charakteristika:** opisuje vlastnosti osoby
8. priama- vlastnosti človeka priamo pomenuje
9. nepriama- zobrazuje vlastnosti cez ich prejavy, správanie človeka
10. vonkajšia- zachytáva výzor, vzhľad človeka
11. vnútorná- všíma si charakter, povahu osoby
12. objektívna- autor nezainteresovane vymenúva vlastnosti
13. subjektívna- autor výberom, aj svojim uhlom pohľadu hodnotí vlastnosti
14. **karikatúra:** je to zvláštny druh charakteristiky, v ktorej autor zámerne zveličuje niektorú vlastnosť, črtu

**Rozdiely medzi opisom a charakteristikou:**

* **opis:** je založený na cieľavedomom pozorovaní a následnom vymenovaní základných znakov predmetu, osoby, alebo javu. Je to slohový útvar, v ktorom opisujeme osoby, veci, rôzne činnosti, prírodné deje. Úlohou opisu je vystihnúť pozorovaný objekt ako celok a zároveň jeho jednotlivé časti, ich vlastnosti a vzájomné vzťahy.
* **charakteristika:** žáner, v ktorom sa vymenúvajú typické telesné znaky a vlastnosti človeka alebo nejakej osoby (povahové vlastnosti, záujmy, schopnosti, názory, a pod.).

**Nájdite príklad na priamu a nepriamu charakteristiku a opis v uvedených ukážkach. Kedy autor môže použiť karikatúru?**

Jean Joachim Goriot bol pred revolúciou obyčajný cestovinársky robotník, zručný, sporivý a dosť podnikavý, aby si mohol kúpiť závod svojho majstra, ktorý sa náhodou stal obeťou prvého povstania roku 1789.- **priama charakteristika**

„Hanbi sa, ty starý pes, že napriek mojim prísnym rozkazom nepodal si mi správu o mojom synovi Petrovi Andrejevičovi a že ma cudzí ľudia museli upovedomiť o jeho kúskoch. Tak si ty plníš svoju povinnosť a pánovu vôľu? Pošlem ťa svine pásť, ty starý pes, za to, že si tajil pravdu a nadŕžal mládencovi!“- **nepriama charakteristika** (otec Petra- je výbušný, agresívny, krutý)

Peter Andrejič bol ranený pod pravým plecom do pŕs, priam pod kostičku, do hĺbky asi pol druha palca, a ležal vo veliteľovom dome, kde sme ho odniesli z brehu, a liečil ho tunajší barbier Stepan Paramanov; a teraz je Peter Andrejič chvalabohu zdravý a okrem dobrého nič o ňom napísať nemôžem.- **opis**

**Použitie karikatúry-** ak chce autor zámerne zveličiť istú črtu, alebo vlastnosť

**Predstavte si, že ste na dôležitom pracovnom pohovore a máte povedať vlastnú charakteristiku. Čo na seba prezradíte, aby vás prijali?**

* vyberať vlastnosti ktoré súvisia s pracovnou pozíciou
* väčšia časť patrí pozitívnym vlastnostiam, ale treba spomenúť aj negatívne
* napr.: pozitívne- komunikatívnosť, priateľská povaha, bezkonfliktnosť, cieľavedomosť, pracovitosť, a pod.
* napr. negatívne- tvrdohlavosť, individualizmus, prehnaná priebojnosť, a pod.

Úloha č. 2

**Analyzujte *znaky románu* na konkrétnom literárnom diele**. **Zhodnoťte spoločenský a umelecký prínos románov. Charakterizujte hlavné postavy.**

**Honore de Balzac: Otec Goriot**

**Znaky románu:**

* viac dejových línii (Goriot- dcéry, Rastignac- Delphine, Rastignacova snaha dostať sa do vyššej spoločnosti)
* množstvo postáv (otec Goriot, jeho dve dcéry- Anastázia, Delphine, Rastignac, Vautrin, Poiret, Victoria)
* vývoj postáv (Rastignac- z mladíka túžiaceho po vyššom postavení sa stáva morálne zmýšľajúci človek, ktorý pomáha druhým a chce robiť správne rozhodnutia)
* časové rozpätie (niekoľko rokov)

**Spoločenský a umelecký prínos románov:**

* **spoločenský význam:**
* **umelecký význam:**

**Honore de Balzac: Otec Goriot- postavy (charakteristika)**

Otec Goriot- bývalý cestovinár, najskôr bol dôvtipný, dobrácky a živý, mení sa na otupeného, ťarbavého a chudobného, nebol veľmi obľúbený, bol predmetom posmechu, žil v samote

Anastázia- Goriotova dcéra, pekná, aristokratická, bola márnivá, necitlivá k otcovi, vydala sa za grófa, mala viacerých milencov- minula na nich všetky peniaze, dokonca i mužove šperky

Delphina- Goriotova dcéra, pekná, márnivá, má rada peniaze, je citlivejšia ako Anastázia, závidí jej však styky a postavenie, vydáva sa za bankára, keď jej otec ochudobnie- hanbia sa zaňho

Eugene de Rastignac- pekný, sympatický, úprimný a priateľský študent; prichádza z vidieka, kvôli štúdiu práva; je jediný, kto pomáha otcovi Goriotovi; chce sa dostať do vyššej spoločnosti- využíva pri tom Delphinu (je jej milenec)

pani Vauquerová- je majiteľkou penziónu, kde bývajú

Vautrin- bývalý väzeň, ktorý taktiež žije v tomto penzióne, vydáva sa za niekoho iného, dávala Rastignacovi rady

Poiret- starec, obyvateľ penziónu, bol naklonený k slečne Michommeauovej, patril k vyššej spoločnosti

Victoria- dcéra milionára, ľúbi Eugena

**Alexander Sergejevič Puškin: Kapitánova dcéra- postavy (charakteristika)**

* **hlavné postavy:**

Peter Andrejič Griňov- je zároveň rozprávačom, je to mladý šľachtic, statočný, rozumný, občas ľahkomyseľný; keď bol dieťa, bol zapísaný do pluku; ako 17- ročný musí slúžiť v Belogorskej pevnosti

Mária Ivanovna- plachá, rozumná, citlivá dievčina, zamiluje sa do Petra; je dcérou Ivana Kuzmiča

Pugačov- zakladateľ povstania, bol zástancom ľudu; ocitol sa aj vo väzení, z ktorého však ušiel, jeho povstanie bolo potlačené; bol verejne popravený v Moskve v roku 1775

* **vedľajšie postavy:**

Švabrin- je to bývalý vojak, ktorý je seržantom v Belogorskej pevnosti; je veľmi skúsený, smelý, ale je hrubý; chce sa pomstiť Petrovi za to, že Máša si vybrala jeho

Saveljič- Griňovov služobník, jeho sprievodca; verný a dobrácky starec

Ivan Kuzmič- veliteľ Belogorskej pevnosti, Máriin otec; neučený a prostý človek, no i tak veľmi dobrý a statočný

Vasilisa Jegorovna- Kuzmičova žena, spravuje pevnosť; k Petrovi sa správa, ako k svojmu synovi