**Zadanie č. 8**

Úloha č. 1

**Charakterizujte neohybné slovné druhy a ich špecifické vlastnosti.**

**Nájdite v ukážke** *Sonety* a *Zmráka sa* **predložky a spojky. Pomenujte jav, ktorý vznikol v predložkovom spojení:** ...*zapadli vo zhone žitia* **a uveďte ďalšie príklady*.***

**V básni** *Topole* **v prvom dvojverší určite všetky slovné druhy.**

**Vo vetách rozlíšte slovný druh slova *ale*:** *Viem, ale nepoviem. Ale už choď. Ale, daj mi pokoj****.* Nahraďte synonymami uvedené častice**: *obzvlášť, obdobne, bezpochyby, samozrejme.*

Úloha č. 2

**Vysvetlite pojmy: *sonet, epiteton, básnický symbol, symbolizmus*.**

**Poukážte na vonkajšiu a vnútornú *kompozíciu sonetu* v ukážkach. Analyzujte symboly v tvorbe Ivana Krasku.**

Ukážky: *F. Petrarca*

*W. Shakespeare*

*I. Krasko*

**Francesco Petrarca: Sonety pre Lauru William Shakespeare: Sonety**

Sennuccio, priznám sa ti, aká náruživá Ako zlý herec, ktorý na scéne

láska ma trýzni, v akom žijem súžení. zabudol text, keď prišla naňho tréma,

Horím a zožieram sa Laurou zmučený alebo prehnal svoje nadšenie

no stále taký, akým som bol odjakživa. a zrazu zistil, že hlas v hrdle nemá,

tak i ja, plachý, zrazu nemám viet

Zdá sa mi pokorná, a predsa pyšná býva, a neviem lásku nahlas nazvať menom.

tvrdá i zbožná, smutná – samé premeny: Zdá sa, že lásky vôbec vo mne niet -

jej krása raz je chladná a raz v plameni, a klesám pod ňou ako pod bremenom.

raz býva krotká a raz rozmarná a divá. Nech oči za mňa všetko povedia

vyslovia bez slov, čo je v srdci nové!

Tu sladko zaspievala, tu si sadla vstala, Veď hoci oči vravieť nevedia,

tu pobehla, tu náhle zastavil ju strach, jazyk to nikdy lepšie nevypovie.

tu svojím krásnym zrakom srdce prebodla mi,

Nauč sa čítať mlčanlivé hlásky!

tu povedala slovko, tu sa usmievala Očami počuť – to je múdrosť lásky.

a tu jej kvapla slza. V takých myšlienkach

mi Láska ustavične rinčí okovami.

**Ivan Krasko: Topole Ivan Krasko: Zmráka sa**

Hej, topole, tie topole vysoké! Zmráka sa, stmieva sa, k noci sa chýli.  
Okolo nich šíre pole - -------------------------------------------  
Čnejú k nebu veľké, čierne Od hory, od lesa tak plače kvíli...!  
- zrovna jako čiesi bôle - Výčitky neznámych duše sa chytia.  
topole. ... Vyplniť nádeje nebolo sily –  
 zapadli, zapadli vo zhone žitia...  
  
Hej, topole, tie topole bez lístia! Oblaky nízko sú, tak letia, letia...!   
Duch jak čísi špatnej vôle Žaluje zúfale žaloby márne  
hrdo stoja ošarpané, ktos’ príliš úbohý z šíreho sveta,  
v mraze, vetre, nahé, holé že veril, že čakal, že starne, starne...  
topole.  
  
Hej, topole, tie topole bez žitia! Zmráka sa, stmieva sa. Zhora i zdola  
Nemo stoja v úzkom kole havrany veslujú do noci spešne...  
- prízraky sťa z nirvány by - ktos’ príliš úbohý o pomoc volá,  
pozerajú v prázdno dole do tváre hádže nám spomienky hriešne...  
topole. --------------------------------------------  
 Zmráka sa, pôjdeme... Noc je už spola.   
Hej, tie hrdé, vysočizné topole!  
Ako vzhľad ich duch môj zmizne...  
Hore...? Dolu...? Do nirvány...?  
- Ako havran ošarpaný  
do noci...

**Zadanie č. 8- vypracovanie**

Úloha č. 1

**Charakterizujte neohybné slovné druhy a ich špecifické vlastnosti.**

1. **Príslovky**

**-** plnovýznamový slovný druh, vetnočlenská platnosť

**-** neohybný slovný druh

- **rozdelenie:**

a) miesta (napr. dole, hore, a pod.)- pýtame sa otázkou: Kde?

b) času (napr. včera, dnes, a pod.)- pýtame sa otázkou: Kedy?

c) spôsobu (napr. zle, dobre, a pod.)- pýtame sa otázkou: Ako?

d) príčiny (napr. preto, zato, a pod.)- pýtame sa otázkou: Prečo?

- **stupňovanie:**

a) pravidelné- pri stupňovaní sa nemení základ slova (napr. ticho, oddane, a pod.)

b) nepravidelné- pri stupňovaní sa mení základ slova (mnoho, málo, pekne, dobre, zle)

1. **Predložky**

**-** neplnovýznamový slovný druh, nemajú vetnočlenskú platnosť

**-** neohybný slovný druh

**-** rozdelenie:

**a) podľa pôvodu:**

1. prvotné- sú vždy len predložkami- nemôžu byť iným slovným druhom (napr. pred, po, pri, s, z, a pod.)

2. druhotné- v prvom význame sú príslovky/častice, alebo pochádzajú z iného slovného druhu (napr. okolo, hore, uprostred, vďaka, a pod.)

**b) podľa zloženia:**

1. jednoduché- jedna predložka (napr. s, k, do, a pod.)

2. zložené- z viacerých predložiek (napr. popod, popred, pomedzi, namiesto, a pod.)

- u niektorých môže nastať **vokalizácia**

1. **Spojky**

**-** neplnovýznamový slovný druh, nemajú vetnočlenskú platnosť

**-** neohybný slovný druh

**-** rozdelenie:

**a) priraďovacie:** spájajú rovnocenné slová, alebo vety

1. zlučovacie- napr. a, i, aj, ani, či

2. stupňovacie- napr. ba, ba aj, nielen, ale aj

3. odporovacie- napr. ale, no, a

4. vylučovacie- napr. alebo; buď, buď-buď

5. dôvodové- napr. veď, však, aj tak, i to, predsa, či

6. dôsledkové- napr. preto, zato, tak, teda, tým, potom, a preto, a zato, a tak

**b) podraďovacie:**

1. vlastné- napr. keď, aby, že, pretože

2. spájacie výrazy- vzťažné zámená, ktoré pripájajú vetu v podraďovacom súvetí (napr. kto, ktorý, aký, čí, ako, kde)

1. **Častice**

- neplnovýznamový slovný druh, nemajú vetnočlenskú platnosť

- neohybný slovný druh

- rozdelenie:

**a) uvádzacie**- stoja pred slovom, ku ktorému hovoriaci vyjadruje vlastný postoj

1. pripájacie- napr. no, i, a, ale (**A** so mnou to neskúsiš?)

2. pobádacie- napr. kiež, aby (**Aby** si nezaspala!)

**b) vytyčovacie**- stoja na začiatku vety a vyjadrujú postoj hovoriaceho k celej výpovedi

1. vysvetľovacie- napr. aspoň, ako

2. hodnotiace- napr. asi, sotva, akiste

3. zdôrazňovacie- napr. áno, najmä, predovšetkým

1. **Citoslovcia**

**-** neplnovýznamový slovný druh, môžu mať vetnočlenskú platnosť v úlohe slovesného prísudku

**-** neohybný slovný druh

**-** rozdelenie:

**a) podľa toho, čo vyjadrujú:**

1. vlastné- vyjadrujú emócie (napr. au, fuj, aj) a vôľu (napr. hajde!, marš, ahoj)

2. zvukomalebné (onomatopoje)- napodobňujú zvuky prírody, alebo predmetov, ktoré zhotovil človek (napr. kvá, mú, krá-krá, tik-tak)

**b) podľa pôvodu:**

1. prvotné- môžu byť len citoslovcom (napr. jaj, juj, och, ach)

2. druhotné- môžu byť utvorené **zo slovies** (napr. hybaj) alebo utvorené **z podstatných mien** (napr. beda)

**V básni** *Topole* **v prvom dvojverší určite všetky slovné druhy.**

**hej-** citoslovce

**topole-** podstatné meno

**tie-** zámeno

**vysoké-** prídavné meno

**okolo-** príslovka

**nich-** zámeno

**šíre-** prídavné meno

**pole-** podstatné meno

**Nájdite v ukážke** *Sonety* a *Zmráka sa* **predložky a spojky. Pomenujte jav, ktorý vznikol v predložkovom spojení:** ...*zapadli vo zhone žitia* **a uveďte ďalšie príklady*.***

**Predložky:** k, od, do, v, bez, z, vo

**Spojky:** i, a, keď, veď

Jav, ktorý vznikol v predložkovom spojení *zapadli vo zhone žitia* = **vokalizácia predložky** (ďalšie príklady na vokalizáciu- so sestrou, vo vode, zo záhrady, vo svojom, a pod.)

**Vo vetách rozlíšte slovný druh slova *ale*:** *Viem, ale nepoviem. Ale už choď. Ale, daj mi pokoj****.* Nahraďte synonymami uvedené častice**: *obzvlášť, obdobne, bezpochyby, samozrejme.*

*Viem, ale nepoviem.-* spojka

*Ale už choď-* častica

*Ale, daj mi pokoj-* častica

**obzvlášť**- výnimočne, najmä, mimoriadne, veľmi

**obdobne**- podobne, takisto, rovnako

**bezpochyby**- isto, rozhodne, spoľahlivo, neomylne

**samozrejme**- áno, pravda, hej, dobre, pravdaže

Úloha č. 2

**Vysvetlite pojmy: *sonet, epiteton, básnický symbol, symbolizmus*.**

**Sonet:**

* básnická forma so záväzným počtom veršov- 14 (4+4+3+3)
* na konci je pointa, ktorá môže meniť zmysel predchádzajúceho textu
* pôvodný rýmový vzorec: abba, cdc, dcd
* prvé štvorveršie obsahuje **tézu** (nastolenie problému)
* ďalšie štvorveršieobsahuje **antitézu** (neguje problém)
* posledné trojveršia obsahujú **syntézu**
* do Európskej poézie ho zaviedol F. Petrarca (Sonety pre Lauru)

**Epiteton-** obrazný básnický prívlastok; obrazné pomenovanie, ktoré obsahuje aj citový význam; vyjadruje hodnotiaci vzťah autora k pomenovanému faktu

* stály prívlastok (epiteton constans)- tvorí s podstatným menom stabilné spojenie, vyskytuje sa v ľudovej slovesnosti, v antických a klasicistických eposoch
* ozdobný prívlastok (epiteton ornans)- oživuje a konkretizuje podstatné mená, vnáša do deja statickosť, opisnosť, ale súčasne poetickosť

**Básnický symbol:**

* symbol je znak, ktorý splynul so svojím významom do vnútornej jednoty
* vzniká na základe zaužívaného označenia
* predstavuje tematickú metonymiu
* v umeleckom texte patrí symbol k základným prostriedkom zobrazovania javov
* slovo, ktoré označuje konkrétny predmet má aj abstraktný zmysel (napr. holubica- mier, srdce- láska, kríž- kresťanský symbol, čierna mačka- nešťastie, ľalia- nevinnosť, a pod.)

**Symbolizmus:**

* literárne a umelecké hnutie nastupujúce v 80. rokoch 19. storočia vo Francúzsku
* vznikol ako reakcia na naturalizmus
* základným prostriedkom na vyjadrenie abstraktného pojmu je symbol, ktorý má zvýrazniť viacvýznamovosť básnikovej výpovede
* autori skutočnosť priamo nepomenúvali, ale využívali viacvýznamové náznaky, obrazy, nadradili ducha nad hmotu, podvedomie nad realitu
* priniesol revolúciu v prozódii- priniesol voľný verš
* symbolistická báseň je postavená na obraznosti, predstavivosti, na zmyslovom vnímaní skutočnosti
* k zakladateľom patria **Charles Baudelaire** (zbierka Kvety zla) a **Jean Arthur Rimbaud** (zbierka Iluminácie)

**Poukážte na vonkajšiu a vnútornú *kompozíciu sonetu* v ukážkach. Analyzujte symboly v tvorbe Ivana Krasku.**

**Ivan Krasko: Topole-** symbolom sú *topole*- vyjadruje nimi smútok, pocit nepochopenia, osamelosť seba, aj ľudí na začiatku 20. storočia. (*topole* stoja osamotené a ošarpané uprostred šíreho poľa- tak ako nešťastný človek, okolo ktorého nie je nikto, kto by mu pomohol; hrdo prijíma rany osudu- tak ako *topole* musia znášať nápor vetra a mrazu)

**Ivan Krasko: Otcova roľa-** *tulák-* človek, ktorý sa po rokoch vracia domov, na *otcovu roľu,* ktosi blízky mu vyčíta, že nechal *starootcovskú pôdu* bez ochrancu; *dračie zubále* (z antických bájí)- ľudia verili, že zem, v ktorej sa objavia dračie zuby bude šťastná a prosperujúca.

**Ivan Krasko: Otrok-** *otrok-* symbol poddaných- má spoločenské zameranie. Dielo je založené na symbole otroka, ktorému zneli v ušiach od detstva piesne neslobodnej, zotročenej matky. (*otrokom* je celý slovenský národ; napriek neustálemu útlaku sa *otrok* odmieta zbaviť svojej národnosti- teda podriadiť sa Uhorsku)

**Ivan Krasko: Plachý akord-** *pár chladných rúk-* láska zostala nenaplnená, neopätovaná, *plachý akord-* súzvuk jeho pocitov- bojí sa o nich rozprávať. (bolelo by ho to)

**Ivan Krasko: Zmráka sa-** *zmrákaním sa*, *chýlením sa k noci* symbolizuje plynúci čas svojho života- obraz spoločenskej situácie, postavenie slovenského národa- vyžaruje beznádej, smútok, pesimizmus.