**Zadanie č. 9**

Úloha č. 1

**Charakterizujte formy národného jazyka. Vysvetlite pojmy: miestne nárečie, dobové nárečie a sociálne nárečie.**

**Vymenujte aspoň šesť miestnych (teritoriálnych) dialektov slovenčiny.**

**Poznáte nárečie vášho regiónu? Uveďte príklady a povedzte nám daný text nárečím**: *Gazda už nerobil v lese. Zhotovil peknú plť, ktorú spustil na Kysucu a hneď rozmýšľal, či dnes alebo zajtra sa vydá na cestu, koľko zarobí, koho si zoberie so sebou... Toľko starostí mal s novou prácou.*

Úloha č. 2

**Vysvetlite *znaky eposu* a porovnajte epos Odysea a epos Svatopluk.**

**Analyzujte ukážku od Jána Kollára: Slávy dcéra (Předspěv) a stručne vysvetlite princíp časomiery.**

Ukážky*: Homér – Odysea*

*Ján Hollý – Svätopluk*

*Ján Kollár – Slávy dcéra*

#### Homér: Odysea (úryvok)

Hovor mi Múza, o bystrom mužovi, ktorý sa veľa

nablúdil po šírom svete, keď vyvrátil posvätnú Tróju,

uvidel mestá a spoznal zmýšľanie premnohých ľudí,

vo svojom srdci vytrpel na mori preveľa strastí,

chcejúc si zachrániť život a druhom umožniť návrat.

Túžil nesmierne po tom, no nemohol uchrániť druhov,

tí totiž zhynuli pre svoju spupnosť a slepotu ducha,

hlupáci biedni, keď jedli dobytok Hélia, syna

Hyperióna, a tento im zmaril deň návratu domov.

Z tohto niečo povedz aj nám, ó, Diova dcéra!

................

Ozrutný Polyfémos im na to zas z jaskyne riekol:

„Nikto ma, priatelia, vraždí a ľsťou, nie silou ma vraždí.“

Na to mu oni zas v odpoveď riekli perutné slová:

„Ak si v jaskyni sám a nikto ti ublížiť nechce,

Zeus iste na teba chorobu zoslal, tej ale ťa nik z nás

nezbaví. Pekne sa pomodli k otcovi, vládcovi mora!

Riekli a odišli preč. Mne srdce sa zasmialo milé,

Ako som šikovne výmyslom oklamal všetkých.

**Ján Kollár: Slávy dcéra**

***Předspěv (úryvok)***

**Aj, zde leží zem ta před okem mým slzy ronícím,**

**někdy kolébka, nyní národu mého rakev.**

Stúj, noho! posvátná místa jsou, kamkoli kráčíš,

k obloze, Tatry synu, vznes se, vyvýše pohled,

neb raději k velikému přichyl tomu tam se dubisku,

jenž vzdoruje zhoubným až dosaváde časúm.

Však času ten horší je člověk, jenž berlu železnou

v těchto krajích na tvou, Slávie, šijí chopil.

Horší nežli divé války, hromu,ohně divější,

zaslepenec na své když zlobu plémě kydá.

Ó věkové dávní, jako noc vukol mne ležící,

ó krajino, všeliké slávy i hanby obraz!

......

Sám svobody kdo hoden, svobodu zná vážiti každou,

ten kdo do pout jíma otroky, sám je otrok.

***Labe, Rén, Vltava (úryvok***)

328

Stokrát jsem mluvil, teď už křičím

k vám, o rozkydaní Slávové!

Buďme celek a ne drobtové,

buďme svorně všecko aneb ničím.

Národem nás zovou holubičím

než, aj holuby jsou takové,

že milují hejno spolkové,

 i vám tedy vlastnost tuto žičím.

Slávové, vy národ mnohohlavý!

Moudří horší smrti neznají,

než je život hnilý, prázdný, tmavý.

**Ján Hollý: Svätopluk (úryvok)**

*Prvý spev*

Spívám, jak hroznú Svatopluk na Karolmana védel

vojnu; i jak víťaz, seba aj svój od jeho vlády

oslobodiv národ, nepodlehlý stal sa panovník;

a zmužilých veľké založil kráľovstvo Slovákov.

Umko milá, jestliž mne si v mých kedy prispela pesňach,

včil najvác prispej na pomoc; tebe všecky ti dobre

známí sú bojové, ponevač sama buďto na Bílých

nekde horách, buď nad Kobylú, v tvém bydle sedícá,

aj na Devín, aj na hrozné mohla vojska si patriť.

Tehdy ma už ponadýchni; mysel tvým zjasni mi svetlom

a všelikú rozplaš tmu,abych tak hodne o týchto,

od žádného ze všech posaváď až veščca nereklých,

prospevoval pótkách a Svatopluka z mrákot i smutnéj

vazby na královskú hodnosť a na prestol uvédel.

*Šiesty spev*

Tak v sile už veľkí, tak počtem bývali hojní,

než boju a všelikéj hrozní nepráteli války.

Nikdy aniž sa do súsedných nezamíšali búrek,

lútých vražd a preukrutných nevyvádzali mordov,

ne škaredých lúpež, ne ohavných ludstva koristí.

Radšej vždycky pokoj milující žíjali všecci

mezi sebú rovní a obecné mávali všecko,

aj straty aj všelijaké obsahlé prácami zisky.

Vlastnú rídil otec svornú sám toľko čeládku,

sám rodu bol králem, sám jak hlava, zákony dával.

Tak pre svú k pokoju sklonnosť a pre války nenávisť

prez množší vekov obchod i stred rozbúreň ohavných,

pohromy a zhubných, jakové potkávali inšé

národy lúpežné, prázní bývávali náhod

a vlastním verní zostávali vždycky sedliskám.

**Zadanie č. 9- vypracovanie**

Úloha č. 1

**Charakterizujte formy národného jazyka. Vysvetlite pojmy: miestne nárečie, dobové nárečie a sociálne nárečie.**

**Národný jazyk-** je súhrn výrazových a významových prostriedkov, ktoré používajú ako nástroj myslenia a dorozumievania príslušníci jedného národa, alebo etnickej skupiny, pričom ich spája historická, spoločenská, kultúrna a politická spolupatričnosť. **Formy:**

1. **Spisovná forma (spisovný jazyk)-** je záväznou formou spisovného jazyka, ktorá sa používa na oficiálnej úrovni. Je to jazyk štátnych a iných dokumentov, jazyk používaný v školstve, v elektronických i tlačených médiách, v odbornej a zvyčajne aj umeleckej literatúre. Plní celospoločenskú funkciu.

* **norma spisovného jazyka-** je súbor záväzných pravidiel ustálených predpismi. Stanovuje sa/kodifikuje sa v normatívnych príručkách. Až po kodifikácii sa stáva všeobecne platnou a spoločensky záväznou pre používateľov jazyka.
* **dnešná podoba jazyka-** vrátane jeho normy je výsledkom stáročného historického vývinu. Jazykovedci jazyk analyzujú, skúmajú- nemôžu doňho vnášať nič, čo by v ňom nebolo (okrem pravopisu).

1. **Štandardná forma-** je taká forma jazyka, ktorá sa používa v bežnej komunikácii. Vyznačuje sa menej dôsledným dodržiavaním normy, ale toto nedodržiavanie normy“ nepociťujeme ako komunikačne rušivé. Rešpektuje gramatiku, ale porušuje niektoré zásady spisovnej výslovnosti, vyskytujú sa v nej: nespisovné väzby, skratkové slová, ktoré vznikajú spontánne,...
2. **Subštandardná forma-** je nespisovnou formou jazyka. Charakterizujú ju nespisovné výrazy, nesprávna výslovnosť. Jeho osobitnou zložkou sú **nárečia**.

**Miestne nárečie-** nespisovný útvar národného jazyka, ktorého používanie je vymedzené na určitú oblasť územia štátu. Na Slovensku vyše 30.

**Dobové nárečie-** je to nárečie používané v istom historickom období

**Sociálne nárečie-** je to nárečie používané rôznymi sociálnymi vrstvami- ako napr. slang, žargón, argot)

**Vymenujte aspoň šesť miestnych (teritoriálnych) dialektov slovenčiny.**

Oravský dialekt, Gemerský dialekt, Hornonitriansky dialekt, Komárňanský dialekt, Turčiansky dialekt, Liptovský dialekt

**Poznáte nárečie vášho regiónu? Uveďte príklady a povedzte nám daný text nárečím**: *Gazda už nerobil v lese. Zhotovil peknú plť, ktorú spustil na Kysucu a hneď rozmýšľal, či dnes alebo zajtra sa vydá na cestu, koľko zarobí, koho si zoberie so sebou... Toľko starostí mal s novou prácou.*

**Skalitské nárečie:**

*gymba*- ústa

*šasnuč*- spadnúť

*huškacka*- hojdačka

*švynto*- sviatok

*vyndžič*- údiť

*pajšle*- pľúca

*jedzyne*- jedlo

*štuchanki*- zemiaková kaša

*peľucha*- plienka

*pigľajs*- žehlička

*štrynfľa*- ponožka

*zoglovek*- vankúš

*koľypka*- kolíska

*šyň*- predsieň

*gvuždž*- klinec

Gazda už nerobel v ľese. Zhotovel si peknú plť, kerú spustel na Kysucu a včuľ hutal, či neska, aľebo zajtra sa vydá na cestu, keľo zarobí, keho si zebere ze sebu... Teľo starostí mal s novú prácu.

Úloha č. 2

**Vysvetlite *znaky eposu* a porovnajte epos Odysea a epos Svätopluk.**

**Epos:**

* dielo širšieho rozsahu, epická veršovaná skladba
* často vychádzajú z gréckej mytológie- do dejov zasahujú bohovia, ktorí sú nesmrteľní, a konajú ako ľudia
* hlavné postavy sú výnimoční hrdinovia, nositelia príbehu
* obsahuje veľa opisov a lyrických zložiek, ako sú spevy/kapitoly
* **druhy:** bohatiersky, historický, komický, zvierací, duchovný, moderný

**Homér: Odysea**

* starogrécky hrdinský epos (patrí k nemu epos Illias)
* **hlavné postavy:**

Odyseus- bol veľmi silný, múdry; vyznamenal sa i tým, že dal pod hrdbami Tróje postaviť obrovského dreveného koňa (ukryli sa doňho achájski bojovníci, a takto dobyli a zničili hrdinské mesto)

Penelopa- krásna a milujúca manželka, ktorá večne dúfala, že sa Odyseus vráti (aj keď tomu už sama prestávala veriť)

Télemachos- syn Odysea; bol spravodlivý a odvážny, avšak bol príliš mladý a neskúsený na to, aby prevzal vladárske kreslo.

* **dej:** Odyseus, ktorý upadol do nemilosti boha Poseidóna blúdi svetom a prežíva najrôznejšie príhody. Zostúpi do ríše mŕtvych, aby sa stretol s duchom Achilla- pretože chce od neho radu, ako premôcť nepriazeň bohov. Chce sa vrátiť na rodnú Itaku. Nakoniec sa mu to darí a za pomoci svojho syna Télemachosa sa dostane do kráľovského paláca, zabije všetkých nápadníkov svojej ženy Penelope a znova sa ujíma vlády.

**Ján Hollý: Svätopluk**

* historický/národný epos (Hollý ho napísal pre pozdvihnutie kultúry Slovákov)
* hrdina v ňom je zidealizovaný (kvôli pozdvihnutiu národa)
* **dej:**

1. **spev**- Svätopluk je v žalári, kam ho dali Nemci- lebo ho podozrievali. Prosí Boha o vyslobodenie. Je vypočutý, Boh posiela svojho posla ku Karolmanovi, aby Svätopluka prepustil. Svätopluk je pepustený + Karolman sa mu rozhodne dať Rastislavovu krajinu za istých podmienok.
2. **spev**- krajina sa chystá na vojnu, ktorá sa blíži.
3. **spev**- Černoboh- symbol diabla sa hnevá na Svätopluka, že dal spáliť jeho modlu a vystupuje z pekla. Premení sa na kňaza a navádza ľud- ten je však poučený od Konštantína a Metoda o pravom náboženstve (vysmieva ho). Černoboh kuje pomstu.
4. **spev**- Černoboh prichádza na Devín k Slavomírovi a berie na seba Rastislavovu podobu. Vo sne mu vykresľuje, aká hrôza ho čaká, keď sa dostane Svätopluk na trón. Černoboh zvolá svojich druhov a burcujú Slovanov k hnevu a zlosti.
5. **spev**- Ľudomír sa vracia domov, Slavomír mu oznamuje, čo mu vyjavil Rastislav vo sne. Svätopluk tiahne proti ním- chcú s ním ísť do vojny.
6. **spev**- báj o príchode Slovanov do Európy, ich zvyky, spôsob života.
7. **spev**- Karolman dáva Svätoplukovi pre neho kovanú výzbroj, Svätopluk ide za vojskom.
8. **spev**- Černoboh vidí, že vojsko sa blíži k Devínu, a tak burcuje svojich druhov, aby im postavili prekážku- čo sa aj stane. Svätopluk tiahne s Nemcami. Vojská bojujú. Svätopluk nenápadne berie polovicu svojho vojska a napáda Slovákov z boku- tí sa vystrašení utiahnu na Devín.
9. **spev**- Svätopluk je s Nemcami, lebo nemal na výber- inak by zostal v žalári do smrti. Prichádza za Slavomírom na Devín a chce, aby ho vyhlásili za kráľa- odmieta, že radšej všetci umrú. Svätopluk im vykresľuje svoju ťažkú situáciu. Všeslav navrhne, nech sa Svätopluk vráti k Slovanom a stane sa ich kráľom- všetci súhlasia. Rozzúrení Nemci tiahnu na Devín.
10. **spev**- boje na Devíne. Slováci sú odvážni, Nemci nakoniec prehrávajú a tiahnu napäť.
11. **spev**- Černoboh vyčíňa a tak Konštantín prosí Boha, aby ho poslal naspäť do pekla. Boh pomôže, zosiela Michala. Svätopluk posiela zvedov k Nemcom, aby zistil ich plány. Tí sa vracajú s tým, že Nemci budú ráno pripravení bojovať.
12. **spev**- Ešte ani slnko nevyšlo, už sa vojská stretávajú a bojujú. Svätoplukove vojsko začína vyhrávať a preto Nemec Britwlad vyzýva na súboj Svätopluka. Svätopluk ho poráža a potom vytvára veľké kráľovstvo Slovákov.

**Analyzujte ukážku od Jána Kollára: Slávy dcéra (Předspěv) a stručne vysvetlite princíp časomiery.**

**Ján Kollár: Slávy dcéra**

* skladá sa z predspevu a 5 spevov
* vyjadruje žiaľ nad osudom Lužických Srbov (Slovania žijúci v Nemecku a zároveň im predpovedá slávu v budúcnosti)
* hlavnou postavou je Mína (Frederika Schmidtová), ktorú Kollár spoznal na štúdiu v Jene
* skladba obsahuje **romantické** (láska), aj **klasicistické** (vlastenectvo) prvky
* **dej:**

1. **spev (SÁLA)-** ľúbostné sonety, sľubujú si s Mínou vernosť
2. **spev (LABE RÉN VLTAVA)-** prechádza na Slovanské územie (ČR) a žiali nad tým, že sú komandovaní Nemcami. Vzbudzuje nádej a vieru v lepšiu národnú budúcnosť, spomína na Mínu (so žiaľom- je ďaleko).
3. **spev (DUNAJ)-** hovorí o utrpení slovenského národa a nápravu vidí v spojení s ostatnými slovanskými štátmi.
4. **spev (LÉTHE)-** je slovanské nebo, básnik tu necháva vchádzať vlastencov, sprevádza ho Mína, ktorá sa premenila na vílu.
5. **spev (ACHERON)-** peklo- sú tu neprajníci Slovanov.

**Časomerný veršový systém:**

* je založený na striedaní dlhých a krátkych slabík
* základnou jednotkou v časomiere je **móra** (pričom jedna móra zodpovedá krátkej slabike [značíme „—“], a dve móry zodpovedajú dlhej slabike [značíme „U“])
* **časomerné stopy:**

1. trochej („—U“)
2. daktyl („—UU“)
3. jamb („U —“)
4. spondej („— —“)

* na Slovensku sa vyskytuje hlavne v klasicistických dielach (napr. Ján Kollár: Slávy dcéra)