**Zadanie č. 29**

Úloha č. 1

**Vymenujte a charakterizujte druhy jazykových slovníkov. Aký druh slovníka použijete na vysvetlenie slov**: *expresionizmus, krumple, väzenie –žalár, archeografia, /ďeckí/, design.*

**Vysvetlite, čo obsahujú Pravidlá slovenského pravopisu a aký majú dnes pre nás význam.** Aké príručky a slovníky ste využili počas prípravy na maturitnú skúšku?

Úloha č. 2

**Vysvetlite stručne vývin svetovej literatúry *od roku 1945 po súčasnosť*. Poukážte na vznik viacerých umeleckých smerov (najmä existencializmus) a rôznorodé literárne výpovede o spoločnosti**. Analyzujte aspoň dve ukážky a využite vlastné čitateľské interpretácie.

Ukážky: *J. P. Sartre - Múr*

*J. Heller – Hlava XXII*

*G. Orwell – 1984*

**Joseph Heller: Hlava XXII (úryvok)**

,,Musíte mať ustavične na mysli len prospech vlasti a ľudskú dôstojnosť.“

,,No pravdaže,“ povedal Yossarian.

,,Myslím to vážne, Yossarian. Toto nie je prvá svetová vojna. Nesmiete zabúdať, že bojujete proti agresorom, ktorí by v prípade svojho víťazstva nenechali na žive ani jedného z nás.“

,,To viem,“ odsekol Yossarian ostro a odrazu ho skutočne pochytil hnev. ,,Doparoma, Dandy, veď ja si tu medailu zaslúžim bez ohľadu na to, ako to zdôvodnili. Odlietal som si sedemdesiat sakramentských náletov. Nehovorte mi tu, že mám bojovať za záchranu vlasti. Veď celý čas bojujem iba za záchranu vlasti. Teraz by som chcel trochu bojovať za vlastnú záchranu. Vlasti už nebezpečenstvo nehrozí, ale mne áno.“

,,Vojna sa ešte neskončila. Nemci sa prebíjajú k Antverpám.“

,,Nemci budú o pár mesiacov porazení. A o pár mesiacov nato sa vzdá Japonsko. Ak by som teraz prišiel o život, nebolo by to za vlasť. Bolo by to za Cathcarta a Korna. Preto sa až do konca vojny na zameriavač ani nepozriem. Odteraz myslím iba na seba.“

Major Dandy mu s blahosklonným úsmevom zhovievavo odpovedal: Ale predstavte si, Yossarian, že by si to povedali všetci.“

,,Tak by som ozaj musel byť strašný hlupák, keby som uvažoval inak, no nie?“

**Jean - Paul Sartre: Múr (úryvok)**

Stačilo sa mi pozrieť na lavicu, lampu, na hŕbu uhoľného prachu, hneď som cítil, že mám umrieť. Prirodzene, nevedel som si celkom jasne predstaviť svoju smrť, ale videl som ju všade, na predmetoch, na tom, ako sa mi kdesi strácali a vzďaľovali potichučky, nenápadne, ako ľudia, čo tlmene hovoria pri záhlaví umierajúceho...

Keby mi v stave, v akom som bol, prišli oznámiť, že sa môžem pokojne vrátiť domov, že mi darujú život, vôbec by to mnou nepohlo: všetko jedno, či čakáš niekoľko hodín, alebo niekoľko rokov, keď si už stratil predstavu, že si večný.

**George Orwell: 1984 (úryvok)**

Čokoľvek Strana považuje za pravdu, je pravda. Realitu nemožno vidieť inak, ako očami pravdy. Tento fakt sa budeš musieť znova naučiť, Winston...

Spomínaš si, „“ pokračoval, ako si zapísal do denníka ,Sloboda je sloboda hovoriť, že dva a dva sú štyri´?“

,,Áno,“ odpovedal Winston.

O´Brien dvihol ľavú ruku chrbtom k Winstonovi, palec mal schovaný a štyri prsty roztiahnuté.

,,Koľko prstov držím hore, Winston?“

,,Štyri.“

,,A keď strana povie, že to nie sú štyri, ale päť, koľko ich bude potom?“

,,Štyri.“

Slovo zaniklo v záchvate bolesti. Ručička na číselníku vystrelila na päťdesiatpäť. Winstonovi vyrazil na celom tele pot...

,,Koľko prstov, Winston?“

Štyri.“

Ručička vyskočila na šesťdesiat.

,,Koľko prstov, Winston?“

,,Štyri! Štyri! Čo iné môžem povedať? Štyri!“

Ručička bezpochyby opäť stúpla, ale už sa na ňu nepozeral. Výhľad mu zakrývala tvrdá a prísna tvár a štyri prsty. Tie prsty mu vyvstali pred očami ako stĺpy, obrovské, nejasné a akoby vibrujúce, ale nepochybne boli štyri.

,,Koľko prstov, Winston?“

,,Päť! Päť! Päť!“

,,Nie, Winston, to nemá zmysel. Klameš. Stále si ešte myslíš, že sú štyri. Koľko prstov, prosím?“

,,Štyri! Päť! Štyri! Čo chceš? Len to zastav, zastav tú bolesť!“

**Zadanie č. 29 -vypracovanie**

Úloha č. 1

**Vymenujte a charakterizujte druhy jazykových slovníkov. Aký druh slovníka použijete na vysvetlenie slov**:

***Expresionizmus****-VYKLADOVÝ,* ***krumple-*** *SLANGOVÝ,* ***väzenie –žalár****- SYNONIMICKÝ,* ***archeografia****-VYKLADOVÝ****, /ďeckí/*** *-ORTOEPICKÝ , design.-SLOVNÍK CUDZÍCH SLOV*

**Slovníky**  
**Pravopisný slovník** – nachádza sa  v Pravidlách slovenského pravopisu a obsahuje tie slová, s ktorými môžu mať používatelia problémy pri písaní. Pravidlá slovenského pravopisu sú kodifikačnou príručkou, okrem slovníkovej časti prinášajú aj poučky a pravidlá.   
  
**Výkladový slovník** – vykladá význam slov a slovných spojení. Je dôležitý pre ľudí, ktorí sa zaoberajú štúdium jazykov. Slovník slovenského jazyka má šesť zväzkov, obsahuje 130 000 slov. Typom výkladového slovníka je aj Krátky slovník slovenského jazyka – nájdeme v ňom najfrekventovanejšie slová zo súčasnej slovenčiny, pri problematických slovách uvádza aj ich výslovnosť a základné poučenie o gramatike a pravopise.  
  
**Normatívny slovník –** Krátky slovník slovenského jazyka (kolektív autorov) nadväzuje na výkladový Slovník slovenského jazyka – má rozsah okolo 50 000 slov.  
  
**Synonymický slovník** – obsahuje synonymické rady slov, ktoré majú rovnaký alebo blízky význam. Každý synonymický rad má základné slovo zaradené v slovníku podľa abecedy. Využívame ho na vylepšenie štýlu našich slohových útvarov, pri prekladoch, pri tvorbe poézie, prózy, textov piesní atď.  
  
**Frazeologický slovník** – obsahuje ustálené slovné spojenia, frazeologické jednotky aj s ich výkladom. Máme viacero frazeologických slovníkov.  
  
**Slovník cudzích slov** – používajú používatelia zo všetkých sfér odbornej činnosti. Vysvetľuje význam cudzích slov a uvádza, z ktorého jazyka slovo pochádza. Našim najpodrobnejším je Slovník cudzích slov, obsahuje 60 000 slov.  
  
**Etymologický slovník** – uvádza prvotný význam slova, pôvod a vývin slova, uvádza slová s tým istým základom (napr. tvor – útvar – potvora). Máme Etymologický slovník jazyka českého a slovenského.  
  
**Retrográdny slovník** – obsahuje slová zoradené abecedne od konca (napr. azda, gazda, polgazda, jazda, medzijazda, krasojazda, rozjazda, garazda). Slúži básnikom na hľadanie rýmov a jazykovedcom na skúmanie zákonitostí jazyka.  
  
**Terminologický slovník –**uvádza abecedný zoznam termínov – odborných názvov z jedného vedeckých odborov a ich vysvetlenie. Napr. Letecký terminologický slovník, Matematická terminológia, Názvoslovie anorganických látok, Právnický terminologický slovník, Základná jazykovedná terminológia atď.  
  
**Slovník slovenského slangu** – na 183 stranách prináša časť slovnej zásoby, ktorá veľmi rýchlo starne – slangové slová

**Vysvetlite, čo obsahujú Pravidlá slovenského pravopisu a aký majú dnes pre nás význam.** Aké príručky a slovníky ste využili počas prípravy na maturitnú skúšku?

**Pravidlá slovenského pravopisu** (skr. PSP) je jedna zo 4 záväzných kodifikačných príručiek [slovenčiny](https://sk.wikipedia.org/wiki/Sloven%C4%8Dina). Obsahuje informácie o správnom písaní slov a tvarov, pravidlá interpunkcie, niektoré gramatické pravidlá a pravopisný slovník.

**Príručky ktoré som využil:**

Úloha č. 2

**Vysvetlite stručne vývin svetovej literatúry *od roku 1945 po súčasnosť*. Poukážte na vznik viacerých umeleckých smerov (najmä existencializmus) a rôznorodé literárne výpovede o spoločnosti**. Analyzujte aspoň dve ukážky a využite vlastné čitateľské interpretácie.

**Existencializmus**

Skúma otázky existencie človeka z hľadiska jeho individuality i spoločenských vzťahov. Vyjadruje sa k základným otázkam ľudského bytia. Zdôrazňuje osobnú slobodu jednotlivca. Jednotlivec prekonáva základný životný pocit opustenosti, nezmyselnosti, úzkosti a beznádeje. Je slobodný, pretože sa nepodriaďuje konvenciám. Spoločnosť je voči nemu nepriateľská, vnucuje mu svoju morálku, náboženstvo, zvyky. Človek je odsúdený na slobodu, musí zaujať stanovisko a za svoje rozhodnutie nesie zodpovednosť.

Predstavitelia: Jean – Paul Sartre, Albert Camus

**Vývin literatúry:**

Svetová literárna moderna (koniec 19.stor.-začiatok 20.stor.)  
Koniec 19. storočia sa nesie v znamení veľkých zmien ústiacich do katastrofálnych predstáv, chaosu a dezorientácie. Rýchle životné tempo, konkurenčný boj, rast sociálnych problémov vytvárajú spoločenskú situáciu plnú pesimizmu a beznádeje. Každodenná realita je vystavená ostrej kritike. Toto obdobie sa spájalo s neistotou, nepokojom, často sa hovorilo o kríze myslenia a kultúry vôbec. V literatúre sa v tom čase objavilo viacero nových myšlienkových prúdov.  
  
Parnasizmus je francúzsky literárny smer z konca 19. storočia, ktorý sa snažil o dokonalú krásu literárneho diela precíznou formou a rozmanitosťou žánrov bez spätosti básne so spoločenskou realitou. Umenie si musí postačiť samo o sebe, jeho poslaním nie je zobrazovať reálny svet a jeho problémy. Lyrika sa mohla písať len neosobná. Za ideál krásy pokladali antickú literatúru.  
  
Impresionizmus je umelecký smer, ktorý pôvodne označoval výtvarnú orientáciu voľnej skupiny mladých maliarov, ktorí sa spolu predstavili v Paríži roku 1874. Impresionizmus chce zachytiť okamžitý dojem zaťažený ani racionálnym, ani empirickým poznaním.   
  
Symbolizmus je umelecký smer, ktorý vznikol v opozícii voči impresionizmu a naturalizmu. Základným výrazovým prostriedkom v literatúre sa stalo nepriame pomenovanie- symbol, ktorý slúžil na vyjadrenie abstraktného pojmu a mal zvýrazniť viacvýznamovosť básnickej výpovede.  
  
Dekadencia: Tento výraz pôvodne slúžil ako hanlivé označenie francúzskej poézie z konca 19. storočia, ktorá pohŕdala dobou, meštianskou kultúrou a jej tradíciami. Dekadencia s provokatívnou obľubou siahala k tabuizovaným témam- erotika, morbidita, poetizácia násilia a zla, neúctivý vzťah k Bohu, oslava Satana a kultu smrti.   
  
K najvýznamnejším autorom tejto doby patrí: Charles Baudelaire, Paul Verlaine, Jean Arthur Rimbaud.  
  
Slovenská literárna moderna (1900-1918). Začiatok 20. storočia znamenal pre Rakúsko- Uhorsko, konkrétne pre Slovensko, rozvoj priemyslu a hospodárstva. Prudký nárast dravého podnikateľského prostredia zhoršoval životné podmienky slovenských roľníkov. Zbedačený ľud sa začal masovo vysťahovávať za prácou do Ameriky. Vysťahovalectvo malo za následok znižovanie počtu obyvateľov slovenskej národnosti a zvýšený národnostný útlak. Vypuknutie prvej svetovej vojny znamenalo zhoršenie podmienok pre rozvoj hospodárstva.  
Znaky poézie písanej autormi obdobia literárnej moderny sú nasledovné:  
a) sústreďujú sa na vykreslenie atmosféry básne,   
b) zobrazujú ponuré nálady, lebo smútia za starým svetom,  
c) dominuje symbolizmus, subjektivizácia, iracionalizmus, disharmónia,  
d) požíva sa sylabotonický veršový systém, no objavujú sa zárodky voľného verša.  
Slovenskú poéziu tohto obdobia reprezentujú svojou tvorbou Ivan Krasko a Janko Jesenský.  
9. Svetová medzivojnová literatúra (1918-1945)  
Ako celok bolo 20. storočie storočím kontrastov, prostredníctvom ktorých si ľudia vo víre katastrofálnych vojenských konfliktov, rasistických a náboženských nepokojov, uvedomovali večné predstavy o ľudskej slobode, sociálnej spravodlivosti, spoločenskej rovnosti a demokracie. 20. storočie bolo preto aj storočím rozmachu nových myšlienkových, umeleckých a literárnych smerov uplatňujúcich sa v poézii, z ktorých treba spomenúť pragmatizmus, secesiu, futurizmus, kubizmus, kubofuturizmus, imaginizmus, dadaizmus, surrealizmus (smer založený na snahe spontánne a bez rozumovej kontroly vyjadrovať to, čo sa deje v ľudskom podvedomí), expresionizmus, konštruktivizmus či poetizmus. Ten vznikol v Čechách v 20- tych rokoch 20. storočia. Zdôrazňuje aktívny postoj k životu, jeho zachytenie prostredníctvom citových a fantazijných schopností umelcov. Inšpirovaný bol hravosťou dadaizmu a uprednostňoval imagináciu, fantáziu, sen, poznávanie exotických krajín. Základom poetistickej tvorivej metódy je hra a rozumom nekontrolovateľné voľné asociácie. Poézia mala prinášať čitateľom radosť a krásu. Básnici písali predovšetkým básne- pásma a hlavným vyjadrovacím prostriedkom sa stala metafora. Ďalšími znakmi poetizmu sú sklon k paródii, zľahčovanie, cestovanie, obľúbenosť ľudovej zábavy, opojenie naivným umením. Predstaviteľmi poetizmu v Čechách sú: Karel Teige a Vítězslav Nezval. Najvýznamnejšími básnikmi tohto obdobia boli: Filippo Tommaso Marinetti, Guillaume Apollinaire, Vladimír Majakovskij, Sergej Jesenin, Andre Breton, Petr Bezruč, Jiří Wolker.  
  
Prvoradou úlohou prózy a drámy tohto obdobia bolo zobraziť vojnovú tematiku, opísať vojnové hrôzy a varovať pred nimi. K takýmto spisovateľom patrili aj predstavitelia tzv. stratenej generácie. Ide o označenie generačne blízkej skupiny amerických básnikov a prozaikov, ktorí začali tvoriť v 20- tych rokoch 20. storočia. Ich videnie bolo ovplyvnené zážitkami z 1. svetovej vojny a pocitom kultúrnej vykorenenosti Američana v Európe, pocitom neschopnosti zaradiť sa po vojne do života. Základnou témou ich diel je sklamanie a skepsa, rozklad ľudských a spoločenských hodnôt a hľadanie východiska v úteku do prírody alebo ku kultúre. Maličkosti každodennosti nahrádzajú trvalé hodnoty. Hrdinami ich próz sú jednotlivci stratení v labyrinte sveta, sú to obvykle rozporuplní, silno citovo založení ľudia, ktorí nikde nenachádzajú zakotvenie. Preto žijú v provizóriu a ich jedinou hodnotou v tomto svete je kamarátstvo. Predstaviteľmi tohto typu literatúry boli: Ernest Hemingway, John dos Passos, Francis Scott Fitzgerald, William Faulkner, Harry Sinclair Lewis, Theodore Dreiser. Svojou tvorbou sa k nim približovali: Erich Maria Remarque, Thomas Mann, Hermann Hesse, Lion Feuchtwanger, Romain Rolland, Henri Barbusse, Marcel Proust.   
  
Súčasťou nemeckej literatúry tohto obdobia bola aj pražská nemecká literatúra. Ide o tvorbu autorov spojených miestom narodenia a väčšinou aj pôsobením v Prahe. Najvýznamnejšími predstaviteľmi tohto typu literatúry boli Franz Kafka a Max Brod.  
  
V medzivojnovom období pôsobili aj nasledovní autori: Michail Šolochov, Michail Bulgakov, Karel Čapek či Jaroslav Hašek.  
  
Slovenská medzivojnová literatúra (1918-1945) sa vyvíjala v období, kedy sa Slovensko stalo súčasťou Československej republiky založenej v októbri 1918. Nový štát zbavil Slovákov maďarizačného útlaku, slovenčina začala prenikať do škôl a úradov, stala sa štátnym jazykom, vznikali slovenské kultúrne ustanovizne- Univerzita Komenského v Bratislave, SND, bola znovu obnovená činnosť Matice slovenskej. V roku 1918 ukončená prvá svetová vojna však zasiahla do života ľudí natoľko, že sa odrazila aj v slovenskej medzivojnovej literatúre.   
  
Spisovatelia (básnici) sa rozdeľovali do skupín nasledovným spôsobom:  
1. staršia generácia- Janko Jesenský, Vladimír Roy,  
2. prechodná generácia- Martin Rázus, Štefan Krčméry,  
3. mladí autori- Emil Boleslav Lukáč (neosymbolizmus), Ján Smrek (vitalizmus), Ladislav Novomeský (ľavicová avantgarda, DAV), Rudolf Fabry, Štefan Žáry (nadrealizmus), Janko Silan, Rudolf Dilong (katolícka moderna), Valentín Beniak, Maša Haľamová (individuálne formovaní básnici).   
Medzivojnovú prózu a drámu, zaoberajúce sa tematikou vojnovými zážitkami, spomienkami na mladosť, povojnovou sociálnou skutočnosťou, rozdeľujeme z hľadiska uplatňovania umeleckej metódy nasledovne:  
  
1. Realizmus.  
a) prvá línia, priamo rozvíjajúca realistickú tradíciu, Ladislav Nádaši Jégé, Martin Rázus,  
b) druhá línia, predstavujúca sociálno- psychologický realizmus, ktorý sa usiluje o prienik do vnútra človeka, Jozef Cíger Hronský, Milo Urban,   
c) tretia línia, tzv. socialistický realizmus, Peter Jilemnický, Fraňo Kráľ.

2. Lyrizovaná próza.  
  
a) ornamentalizmus, ktorý vychádzal zo snahy povýšiť tvar literárneho diela na úroveň modernistických európskych prúdov. Preto autori vychádzali z expresionizmu, v ich próze dominovali pesimistické, tragické nálady a životné pocity, nešťastné postavy. Ich vnútorné predstavy chápu ako skutočnosť. Ornamentalizmus, čiže ozdobnosť jazyka, súvisel s experimentovaním s jazykom a so slovom. Jeho predstaviteľmi sú: Gejza Vámoš, Ján Hrušovský, Ivan Horváth.  
  
b) naturizmus (lyrizovaná próza)- Ľudo Ondrejov, Dobroslav Chrobák, Margita Figuli, František Švantner.  
  
c) medzivojnová dráma- Ivan Stodola, Július Barč- Ivan, Peter Zvon.  
10. Svetová literatúra druhej polovice 20. storočia (od roku 1945)  
Druhá svetová vojna, najväčší konflikt v dejinách ľudstva, nesmierne ovplyvnila spoločenský, politický i umelecký vývoj celej druhej polovice minulého storočia a je inšpiračným zdrojom dodnes. Svet sa rozdelil na dva póly. Obdobie tzv. studenej vojny sa predĺžilo až do začiatku 90- tych rokov, kedy bol dovŕšený proces postupného rozvratu hospodárskych a politických systémov sovietskych satelitov a rozpadu samotného Sovietskeho zväzu.   
  
Svetová literatúra v druhej polovici 20. storočia sa delí na: existencialistov (Jean- Paul Sartre, Albert Camus), autorov zobrazujúcich mládež (Jerome Salinger, William Golding), rozhnevaných mladých mužov (John Osborne, John Braine, Kingsley Amis), beatnikov (Lawrence Ferlinghetti, Allen Ginsberg, Jack Kerouac), neorealistov (Pier Paolo Pasolini, Alberto Moravia), predstaviteľov „nového románu“ (Allain Robbe- Grillet), postmodernistov (Umberto Eco, Vladimír Nabokov), predstaviteľov magického románu (Gabriel Garcia Márquez, Čingiz Ajtmatov), autorov zobrazujúcich ľudí v totalitnej spoločnosti (Boris Pasternak, Alexander Solženicyn, George Orwell, Jozef Škvorecký, Milan Kundera), predstaviteľov epického divadla (Bertold Brecht), americkej psychologickej drámy ( Tenessee Williams, Arthur Miller) či predstaviteľov absurdnej drámy (Friedrich Durrenmatt, Samuel Beckett, Eugéne Ionesco, Václav Havel).  
  
Existencializmus je filozofický a umelecký smer, ktorý skúma otázky existencie človeka z hľadiska jeho individuality i z hľadiska spoločenských vzťahov. Existencialisti sa vyjadrujú k základným otázkam ľudského bytia, pričom nestrácajú zo zreteľa estetickú funkciu umeleckého diela. Zdôrazňujú osobnú slobodu jednotlivca. Podľa existencialistov život človeka záleží len na jeho voľbe. Jednotlivec prekonáva základný životný pocit nezmyselnosti, opustenosti, úzkosti a beznádeje. Slobodu dosahuje tým, že sa nepodriaďuje konvencii. Spoločnosť je pre indivíduum nepriateľská, vnucuje mu svoju morálku, náboženstvo, zvyky. Zbavuje ho osobitosti.   
  
Neorealizmus je umelecký smer rozvíjajúci sa v 40- tych rokoch a na začiatku 50- tych rokov. Prevláda v ňom sociálna tematika, všíma si tienisté stránky talianskej malomeštiackej spoločnosti, kritizuje taliansky fašizmus.  
  
Postmodernizmus je literárny a umelecký smer poslednej tretiny 20. storočia. Východiskom pre novú poetiku sa stáva odmietavý postoj ku konzumnej spoločnosti. Usiluje sa o alternatívnosť ľudských prístupov k svetu, odmieta víziu intelektuálnej a kultúrnej nadradenosti západnej civilizácie i nadradenosť racionality v procese poznania. Základnou požiadavkou je pluralita názorov a ich zrovnoprávnenie.  
  
Magický realizmus je smer, ktorý sa rozvinul v rámci postmodernej doby v karibskej oblasti a ktorý tak nazvali jeho zakladatelia Guatemalčan Asturias a Kubánec Carpentier. V tajomnom svete diel magického realizmu sa prelína mýtické vesmírno s každodennosťou, tragédia s komickosťou, výmysel s realitou, život so smrťou.   
  
Epické divadlo je doménou nemeckého dramatika Bertolda Brechta. Svoje hry stavia na rozbití divákovej ilúzie, že na javisku je predvádzaný skutočný život skutočných postáv. Divák si má stále uvedomovať, že sleduje len divadelné predstavenie a takto má byť angažovaný k aktívnemu porovnávaniu divadelného príbehu s realitou a svojim vlastným životom. Brecht nahradil dramatický prítomný čas epickým minulým, v hrách vystupuje množstvo epizódnych postáv, scéna sa často mení, dielo nie je členené na dejstvá, ale na scény, ktoré nie sú rovnako dlhé. Tajomstvo pointy stratilo svoje čaro, lebo epická hra v medzititulkoch povie dopredu, čo sa stane. 

Slovenská literatúra po druhej svetovej vojne (1945-1989) je charakteristická v prvom rade tým, že je v znamení nástupu komunistickej ideológie k moci, Československo je izolované od ostatných krajín na západ od našich hraníc, je pod vplyvom Sovietskeho zväzu. Obyvatelia boli nútení znovu odchádzať do emigrácie. Predstaviteľov poézie (básnikov) tohto obdobia delíme na:  
a) staršiu generáciu- Ján Kostra, Pavol Horov, Andrej Plávka, Vojtech Mihálik, Milan Rúfus,,  
b) strednú generáciu- Ľubomír Feldek, Ivan Štrpka, Štefan Moravčík, Daniel Hevier,  
c) mladá generáciu- Jozef Urban, Ivan Kolenič, Viliam Klimáček.  
  
Slovenskú prózu a drámu druhej polovice 20. storočia zastupujú nasledovní autori:  
a) próza- František Hečko, Rudolf Jašík, Alfonz Bednár, Dominik Tatarka, Ladislav Mňačko, Ladislav Ťažký, Vincent Šikula, Peter Jaroš, Ladislav Ballek, Ján Johanides, Rudolf Sloboda, Pavel Vilikovský, Dušan Dušek, Dušan Mitana, Jana Juráňová,  
b) dráma- Štefan Králik, Ivan Bukovčan, Peter Karvaš, Milan Lasica, Július Satinský, Stanislav Štepka.  
V dráme je známe tzv. autorské divadlo, ktoré vzniklo tým, že dovtedy oddelené tvorivé aktivity autora a herca sa spojili. Tvorca, resp. vykonávateľ sa necháva vidieť priamo v divadelnej akcii. Zdôrazňuje sa osobnostná autentickosť výpovede autora, ale aj celej hry, lebo text nie je nikdy definitívny, ostáva otvorený. Autor ponecháva priestor hercovej tvorivosti, javiskovej skúsenosti a jeho osobnosti. Nie je prísne predpísané, ako by mal herec danú rolu prezentovať, tým pádom sa táto úloha nemusí pripisovať len jedinému protagonistovi, lebo každý iný herec do nej vkladá niečo nové. V oblasti výrazových prostriedkov dominuje používanie irónie i sebairónie. Snaha priblížiť sa divákovi vedie autora k používaniu žargónu a nárečia.

**J. Heller – Hlava XXII -> názov diela je europeizmus, je to vojnový román**

**Téma**  
Témou diela sú medziľudské vzťahy v Yossarianovej letke, nesúhlas niekedy až a absurdnými príkazmi veliteľstva, konflikty a problémy jednotlivých postáv, strach vojakov, túžba po návrate domov a k pokojnému životu.  
**Idea**  
Odsúdenie absurdnosti vojny a zabíjania, vojenskej mašinérie a byrokracie.  
**Dej**  
28-ročný vojak americkej armády Yossarian, slúžiaci na ostrove Pianosa v severnom Taliansku sa necíti ako dobrý vojak, a už vôbec nie ako hrdina. Rozhodne sa nechystal položiť svoj život za vlasť, svedčí o tom aj jeho názor: „Len pár krajanov by obetovalo život by to, aby zvíťazili.“ Dej sa začína v nemocnici. (Yossarian často simuloval aby nemusel až tak často bojovať.)  
Ako dôstojník musí počas liečby cenzurovať listy, ktoré posielajú vojaci z frontu domov. Často začierni všetko okrem oslovenia a podpisu, podpíše iba tie ktoré nečíta. Tie, ktoré prečíta často celé prečiarkne, alebo doplní o nejakú vetu a podpíše falošným menom. Kontrarozviedka príde hľadať tajomného muža Washingtona Irvinga.  
Po návrate z nemocnice zistí že počet náletov zvýšili na 50, a simulovanie mu nebude pomáhať večne. Myslí na to, že sa mu vojna stane osudnou, jeho a panické kľučkovanie medzi proti lietadlovou paľbou, mu paradoxne vynesie nečakané zásluhy, má si prevziať letecký kríž, avšak na slávnosť prichádza nahý. Blíži sa útok na Bolognu, Yossarian si nedokáže pomôcť (bojí sa, lebo vie že je tam najsilnejšia protiletecká obrana) a tak posunie hranicu bombardovania. Aj keď padlo mesto do rúk spojencov, nebezpečenstvo stále trvá, preto podá celej jednotke preháňadlo, aby sa útok znova doložil. Pri nálete je zranený, keď sa vráti do útvaru, postupne tu zomierajú jemu nesympatický ľudia, ale i jeho priatelia. Raz, keď bol na pláži so sestrou Ducketovou, jeho pilot sa predvádzal na pláži. Nezbadal mávajúceho Simpsona a preťal ho vrtuľou napoly. McWatt po tejto udalosti spácha samovraždu. Doktor Daneeka, chorobne sa obávajúci o svoje zdravie  na to doplatí najhoršie, lebo mal letieť spolu s McWatom. Smrti neunikol aj keď z neho administratíva urobila živého ducha. Zomrie aj Yossarianov najlepší priateľ Nately, počas bitky v ktorej mala letka veľké straty. Počas dovolenky ide do Ríma a podujme sa oznámiť Natelyho smrť jeho talianskej priateľke, hoci s ním mala povrchný vzťah tvári sa že ju správa hlboko zasiahla. Pokúsi sa zabiť Yossariana.  
Po zvýšení počtu náletov na 80 odmieta chodiť na nálety. Cez deň sa s ním nikto nerozpráva, no v noci ho navštevujú vojaci a pýtajú sa, či nedostal za odmietanie náletov nejaký trest. Plukovník Cathart a podplukovník Korn pristúpia konečne na to, že dovolia Yossarianovi odísť s frontu pod podmienkou, že bude vychvaľovať a neprezradí nič o podmienkach v tábore.  
Yossarian sa opäť dostáva do  Ríma a prechádza mestom, plného stratených existencií. V dôstojníckom byte zistí, že Aarfy znásilnil a potom vyhodil z okna nepríťažlivé mladé dievča, paradoxne zatknú Yossariana pretože nemá priepustku. Po informácii, že Orr žije a emigroval do Švédska, sa rozhodne konať sám, na vlastnú päsť(emigrovať do Švédska). 

**Postavy**

Autor zobrazoval postavy veľmi reálne, opisoval kladné ale i záporné vlastnosti postáv. Rôzne, pomaly až čudné vlastnosti niektorých postáv dokonale dokresľujú satiru, tragickosť diela, a pomáhajú poukazovať na absurditu vojny.

**YOSSARIAN**  
– hlavná postava, je tragikomický(trochu klaun a trochu blázon).  
**CATHART**  
 –plukovník zúfalo túžiaci sa stať generálom, snaží sa na seba upozorniť rôznymi administratívnymi trikmi – zvyšuje počet náletov.  
„Plukovníkom smrť Kida Simpsona tak otriasla. Že zvýšil počet náletov na 65, potom ako prišiel o život doktor Daneeka v McWatovom lietadle zvýšil počet náletov na 70.“  
**MAJOR MAJOR MAJOR**  
 – poznamenaný svojím menom ktorí mu dal otec bez vedomia matky, na vojne dostal hodnosť major. Postupom času sa utiahol do svojho stanu kde si nechal nosiť jedlo. A do svojho veliteľského stanu chodil vykopanými zákopmi v tábore, v tomto stane prestal prijímať návštevy a prijímal ich len vtedy keď tam nebol. Jeho život bolo 31 chmúrnych rokov osamelosti a sklamania.  
**McWatt**  
Yossarianov pilot, bol asi najväčším bláznom celej letky, bol normálny a predsa sa mu vojna nezhnusila. Veľmi rád sa predvádzal nízkym letom na pláži a strašil tak ostatných vojakov. Raz nešťastnou náhodou zachytil vrtuľou Kida Simpsona a po pár sekundách letu rozbil svoje lietadlo o útes.  
**Daneeka**  
bol doktorom, trápilo ho že kvôli vojne nemôže zarábať vo svojej súkromnej ambulancii, na nálety nechodil a tak sa stalo že ho vyhlásili za mŕtveho.  
**MILO MINDERBINDER**  
proviantný dôstojník trochu cvok a trochu génius , nemal morálku no bol vynikajúcim obchodníkom na čiernom trhu. Zo 70  náletov si odlietal len 4 vrátane bombardovania vlastnej letky.   
**DUNBAR**  
Yossarianov priateľ, často ležali spolu v nemocnici. Vynikajúco si rozumeli a spoločne privádzali lekárov i nadriadených do šialenstva.   
**ORR**  
Yossarianov spolubývajúci, ktorý bol veľmi zručný. V ústach nosil plánky, lebo boli lepšie ako divé gaštany, ktoré v ústach skutočne nosil, aby mal líca ako jabĺčka. V rukách nosil gumové loptičky, ktoré vznikol stláčať, aby mohol bez výčitiek každému povedať, že v ústach nosí plánky. Skoro počas každého náletu skončil vo vode, celú dobu sa hral na „blbečka“ no pritom poctivo trénoval svoj útek a prežitie.  
**NATELY**  
syn z dobrej rodiny, beznádejne sa zamiluje do dievčaťa ľahších mravov. Kvôli láske nechce ísť domov a chodí na ďalšie nálety, kde aj zomiera.  
**WASHINGTON IRVING**  
pseudonym ktorý používa pri cenzurovaní Yosssarian a neskôr aj Major Major. Nakoniec z toho bol obvinený kaplán Tappman.  
**TAPPMAN**  
kaplán pluku, anabaptista, nikto ho nemá rád, priateľov nachádza až v Yossarianovi a Dunbarovi. Desiatnik Whitcombh o udá že je Washington Irving, vyšetrujú ho a až správa o Yossarianovom úteku mu dodá chuť znovu veriť.

**Konflikt**  
  
Má hlavná postava s byrokraciou veliteľstva a s niektorými postavami.  
  
**Postavenie autora v diele**  
  
Autor je rozprávačom – 3 os. singuláru.  
   
**Kompozícia**  
  
Dielo má 42 kapitol, z ktorých je väčšina nazvaná podľa postáv, všetky kapitola sú označené číslom.